LIETUVOS RESPUBLIKOS

PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ RAJONO SAVIVALDYBĖS 2014–2016 METŲ STRATEGINIO VEIKLOS PLANO PATVIRTINIMO

2014 m. kovo 27 d. Nr. T3-49

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos Vyriausybės 2002 m. birželio 6 d. nutarimu Nr. 827 „Dėl Strateginio planavimo metodikos patvirtinimo“ patvirtinta Strateginio planavimo metodika ir Prienų rajono savivaldybės strateginio veiklos plano rengimo ir įgyvendinimo priežiūros tvarkos aprašu, patvirtintu Prienų rajono savivaldybės tarybos 2010 m. gruodžio 23 d. sprendimu Nr. T3-272 „Dėl Prienų rajono savivaldybės strateginio veiklos plano rengimo ir įgyvendinimo priežiūros tvarkos aprašo patvirtinimo“, Prienų rajono savivaldybės taryba nusprendžia:

Patvirtinti Prienų rajono savivaldybės 2014–2016 metų strateginį veiklos planą (pridedama).

Savivaldybės meras	Vytas Bujanauskas

PATVIRTINTA

Prienų rajono savivaldybės tarybos

2014 m. kovo 27 d. sprendimu Nr. T3-49

1 a forma

PRIENŲ RAJONO SAVIVALDYBĖS 2014–2016-ŲJŲ METŲ STRATEGINIS VEIKLOS PLANAS

Asignavimų valdytojas(ai)	Prienų rajono savivaldybės administracija, 288742590; Socialinės paramos skyrius, 188731618; Finansų skyrius, 288742590; Prienų rajono priešgaisrinė tarnyba, 7077382; Prienų rajono savivaldybės socialinių paslaugų centras, 300886599; Prienų rajono savivaldybės visuomenės sveikatos biuras, 301846675; Prienų globos namai, 190795318; Jiezno vaikų globos namai, 190201025; Prienų „Žiburio“ gimnazija, 190189676; Prienų „Revuonos“ vidurinė mokykla, 190189861; Jiezno gimnazija, 190881450; Prienų rajono savivaldybės Veiverių Tomo Žilinsko gimnazija, 190193030; Prienų rajono Stakliškių vidurinė mokykla, 190192277; Prienų „Ąžuolo“ progimnazija, 190190269; Prienų „Ąžuolo“ progimnazijos Ašmintos daugiafunkcis centras: Prienų rajono Balbieriškio pagrindinė mokykla, 190189338; Išlaužo pagrindinė mokykla, 190194851; Prienų rajono savivaldybės Balbieriškio pagrindinės mokyklos Kunigiškių pradinio ugdymo skyrius, 290195420; Prienų rajono Šilavoto pagrindinės mokyklos Klebiškio pradinio ugdymo skyrius, 190195234; Prienų rajono Naujosios Ūtos pagrindinė mokykla, 190196489; Prienų rajono Pakuonio pagrindinė mokykla, 190189523; Prienų rajono Šilavoto pagrindinė mokykla, 190198344; Prienų rajono savivaldybės Skriaudžių pagrindinė mokykla, 190197819; Prienų lopšelis-darželis „Pasaka“, 290213480; Prienų lopšelis-darželis “Gintarėlis“, 190213141; Prienų lopšelis-darželis “Saulutė“, 190212573; Prienų švietimo centras, 300047768; Prienų pedagoginė psichologinė tarnyba, 195095088; Prienų rajono savivaldybės kūno kultūros ir sporto centras, 190203567; Prienų rajono savivaldybės viešoji biblioteka, 188210711; Prienų krašto muziejus, 188206823; Veiverių Antano Kučingio meno mokykla, 191553816; Prienų rajono savivaldybės Jiezno muzikos mokykla, 191553392; Prienų meno mokykla, 190202465; Prienų kultūros ir laisvalaikio centras, 301792028; Veiverių kultūros ir laisvalaikio centras, 301792658; Balbieriškio kultūros ir laisvalaikio centras, 301792633; Jiezno kultūros ir laisvalaikio centras, 301792626; Stakliškių kultūros ir laisvalaikio centras, 301791983

Misija:	Kokybiškai tenkinti viešuosius bendruomenės poreikius ir interesus, skatinant vietos savivaldą ir tinkamai įgyvendinant viešojo administravimo ir viešųjų paslaugų teikimo funkcijas.

SITUACIJOS ANALIZĖ
IŠORINĖS APLINKOS ANALIZĖ:
POLITINIAI – TEISINIAI VEIKSNIAI Prienų r. savivaldybės veikla planuojama orientuojantis į nacionaliniu ir regioniniu lygiu patvirtintų strategijų prioritetus, taip pat atsižvelgiant į Prienų rajono plėtros strateginio plano prioritetus ir tikslus. Politiniai įvykiai Lietuvoje ir Europoje Rinkimai į Lietuvos Respublikos Seimą. 2012 m. įvyko Lietuvos Respublikos Seimo rinkimai – Lietuvos Respublikos Seimo rinkimai, kurių pirmasis ratas vyko 2012 m. spalio 14 d., antrasis – 2012 m. spalio 28 d. Kartu su šiais rinkimais vyko referendumas dėl naujos atominės elektrinės statybos Lietuvos Respublikoje. Rinkimuose buvo naudojama mišrioji rinkimų sistema: pagal ją 70 Seimo narių turėjo būti išrinkti pagal proporcinio atstovavimo sistemą, 71 –daugumos atstovavimo sistemą dviem etapais. Valdančiąją daugumą sudaro - Darbo partija, Lietuvos socialdemokratų partija bei partija Tvarka ir teisingumas. Vyriausybės veiklos programa yra svarbus dokumentas šalies savivaldybėms, nes joje apibrėžtos pagrindinės mokesčių, valstybės ir savivaldybių valdymo reformų gairės. Vienas iš pagrindinių Vyriausybės programos uždavinių – ekonomikos krizės ir jos pasekmių suvaldymas. Vyriausybės ekonominės krizės įveikimo plane numatyta: reformuoti valstybės mokesčių sistemą, taupyti valstybės ir savivaldybių institucijų išlaikymui skiriamas lėšas, peržiūrėti socialinės paramos sistemą, sugriežtinti specialiųjų tikslinių dotacijų, skirtų valstybės savivaldybėms perduotas funkcijas įgyvendinti, naudojimą. Rinkimai į Europos Parlamentą. Lietuvoje rinkimai į Europos Parlamentą vyko 2009 m. birželio 7 d. Šiuose rinkimuose dalyvavo rekordiškai mažas rinkėjų skaičius – 20,98 proc. 2009 m. Lietuvoje Europos Parlamento rinkimus, kuriuose dalyvavo 15 politinių partijų, laimėjo: Tėvynės sąjunga-Lietuvos krikščionys demokratai (TS-LKD), gavusi 26,16 proc. balsų ir 4 mandatus; Lietuvos socialdemokratų partija – 18,12 proc. balsų ir 3 mandatus; Partija „Tvarka ir teisingumas“ – 11,9 proc. balsų ir 2 mandatus; Darbo partija – 8,56 proc. balsų ir 1 mandatą; Lietuvos lenkų rinkimų akcija – 8,21 proc. balsų ir 1 mandatą; Liberalų sąjūdis – 7,17 proc. balsų ir 1 mandatą. Kitos rinkimuose dalyvavusios partijos neperkopė privalomo 5 proc. barjero. Prezidento rinkimai. Prezidento rinkimai Lietuvoje vyko 2009 m. gegužės 17 d. Vyriausioji rinkimų komisija gegužės 24 d. patvirtino galutinius rinkimų rezultatus, pagal kuriuos Lietuvos Respublikos Prezidente išrinkta Dalia Grybauskaitė. Savo rinkiminėje programoje Prezidentė Dalia Grybauskaitė įsipareigojo siekti skaidrumo visose valstybės gyvenimo srityse. Nacionalinis planavimas Valstybės ilgalaikės raidos strategija. Lietuvos Respublikos Seimas 2002 m. lapkričio 12 d. nutarimu Nr. IX-1187 „Dėl Valstybės ilgalaikės raidos strategijos“ patvirtino Valstybės ilgalaikės raidos strategiją. Valstybės ilgalaikės raidos strategija – tai strateginio planavimo dokumentas, atspindintis Valstybės ilgalaikės raidos viziją, pagrįstą ekonominės, socialinės–kultūrinės ir politinės situacijos analize. Valstybės ilgalaikės raidos strategija turėtų tapti svarbiausiu planavimo dokumentu, kuris padėtų suderinti tarpusavyje ir integruotų valstybės bendrąsias ir šakines strategijas. Šioje strategijoje numatoma Valstybės ilgalaikės raidos vizija, atspindinti tarpusavyje suderintas visų sektorių ilgalaikės plėtros kryptis. Valstybės ilgalaikės raidos strategijoje numatyti ilgalaikiai valstybės raidos prioritetai:  Žinių visuomenė;  Saugi visuomenė;  Konkurencinga ekonomika. Nacionalinė darnaus vystymosi strategija. Lietuvos Respublikos Vyriausybė 2002 m. parengė darnaus vystymosi prielaidų vertinimo ataskaitą, o 2003 m. rugsėjo 11 d. nutarimu Nr. 1160 patvirtino Nacionalinę darnaus vystymosi strategiją. Lietuvos nacionalinėje darnaus vystymosi strategijoje suformuluoti gana ambicingi tikslai ir uždaviniai. Formuluojant Lietuvos nacionalinės darnaus vystymosi strategijos prioritetus ir tikslus, buvo vadovautasi nacionaliniais interesais ir jau parengtais strateginiais dokumentais (Valstybės ilgalaikės raidos strategija, Lietuvos Respublikos teritorijos bendrasis planas, Lietuvos ūkio plėtros iki 2015 metų ilgalaikė strategija ir t. t.). Strategijoje įvardinti Lietuvos darnaus vystymosi prioritetai: nuosaikus ir darnus ūkio šakų ir regionų ekonomikos vystymasis; socialinių ir ekonominių skirtumų tarp regionų ir regionų viduje mažinimas išsaugant jų savitumą; pagrindinių ūkio šakų (transporto, pramonės, energetikos, žemės ūkio, būsto, turizmo) poveikio aplinkai mažinimas; efektyvesnis gamtos išteklių naudojimas ir atliekų tvarkymas; pavojaus žmonių sveikatai mažinimas; pasaulio klimato kaitos ir jos padarinių švelninimas; geresnė biologinės įvairovės apsauga; geresnė kraštovaizdžio apsauga ir racionalus tvarkymas; užimtumo didinimas, nedarbo, skurdo ir socialinės atskirties mažinimas; švietimo ir mokslo vaidmens didinimas; Lietuvos kultūrinio savitumo išsaugojimas. 2009 m. parengta „Nacionalinės darnaus vystymosi strategijos“ nauja redakcija. Pagrindinis darnaus vystymosi siekis išlieka tas pats, tačiau atsižvelgus į atnaujintos ES darnaus vystymosi strategijos prioritetus suformuluoti du nauji prioritetai: tausojantis vartojimas ir vystomasis bendradarbiavimas. Tai prioriteto Skurdas pasaulyje ir darnaus vystymosi iššūkiai atitikmuo, kuriame suformuluoti svarbiausi Lietuvos įsipareigojimai taikos užtikrinimo pasaulyje ir skirtumų tarp išsivysčiusių ir besivystančių valstybių mažinimo srityse. Pagrindinių ūkio šakų (transporto, pramonės, energetikos, žemės ūkio, būsto, turizmo) poveikio aplinkai mažinimas didinant ekologinį jų efektyvumą ir įtraukiant aplinkos interesus į jų vystymosi strategijas – itin svarbus Lietuvos darnaus vystymosi prioritetas. Lietuvos ūkio (ekonomikos) plėtros iki 2015 metų ilgalaikė strategija yra sudėtinė Valstybės ilgalaikės raidos strategijos dalis. Joje numatytos ilgalaikės ekonominės politikos kryptys, būtinos šalies ūkio restruktūrizavimui paspartinti ir leidžiančios adaptuotis prie vidinės ir tarptautinės situacijos pokyčių, maksimaliai didinti ir efektyviai išnaudoti šalies ekonominį potencialą. Regioninis planavimas Nacionalinė regioninė politika formuojama atsižvelgiant į Europos Sąjungos regioninės politikos prioritetus ir tikslus. Regioninė politika glaudžiai siejasi su ES struktūrine politika, kurios tikslas – finansinėmis priemonėmis ir nacionalinių regioninių politikų koordinavimu mažinti ES valstybių ekonominio ir socialinio išsivystymo skirtumus. Lietuvoje yra ryškių regioninių gamtinių, ekonominių, demografinių ir infrastruktūros sąlygų, įtakojančių ūkio plėtrą, skirtumų, kurie lemia nemažus gyventojų užimtumo, pajamų lygio ir kitų socialinio–ekonominio regionų išsivystymo rodiklių skirtumus. Siekiant subalansuoti Lietuvos ūkio plėtrą regioniniu aspektu bei užtikrinti visų regionų tolygią ekonominę plėtrą ir ekonominę bei socialinę sanglaudą rengiami regionų plėtros planai. Kauno regiono plėtros planas iki 2020 metų. Siekiant gerinti Kauno regiono plėtros planavimą, 2010 m. gegužės 25 d. Kauno regiono plėtros tarybos sprendimu Nr. 1 buvo patvirtintas Kauno regiono plėtros planas iki 2020 metų. Šis plėtros planas yra strateginis dokumentas, kurio paskirtis įgyvendinti nacionalinę politiką regioninės plėtros srityje. Plėtros planas yra svarbus dokumentas, skirtas tinkamai pasirengti ir panaudoti Europos Sąjungos struktūrinę paramą. Regioninio plėtros plano iki 2020 metų rengimą organizavo Kauno apskrities viršininko administracijos Regioninės plėtros departamentas. Numatant plėtros plano tikslus, uždavinius, priemones, atliekant aplinkos analizę, dalyvavo Kauno apskrities viršininko administracijos darbuotojai, pavaldžių įstaigų darbuotojai, regiono savivaldybių administracijų specialistai, nevyriausybinių organizacijų, bendruomenių nariai, socialiniai ir ekonominiai partneriai. ES struktūrinės paramos panaudojimo strategija. Lietuvos 2007–2013 m. ES struktūrinės paramos panaudojimo strategijoje (patvirtinta Europos Komisijos 2007 m. balandžio 26 d.) nustatytas pagrindinis ES struktūrinės paramos panaudojimo tikslas – sparčiai gerinti sąlygas investuoti, dirbti ir gyventi Lietuvoje, kad ūkio augimo teikiama nauda pasiektų visus Lietuvos gyventojus. 1 pav. 2007–2013 m. ES struktūrinė parama pagal veiksmų programas Šaltinis: Lietuvos Respublikos finansų ministerija 2007–2013 m. ES struktūrinė parama Lietuvai skiriama iš Europos socialinio, Europos regioninės plėtros ir Sanglaudos fondų. Bendra paramos suma sudaro daugiau kaip 23 milijardus litų. Ši parama teikiama pagal Lietuvos 2007–2013 m. ES struktūrinės paramos panaudojimo strategiją ir atskiras veiksmų programas, skirtas strategijai įgyvendinti: Žmogiškųjų išteklių plėtros veiksmų programa, skirta visų darbingo amžiaus Lietuvos gyventojų mobilizavimui, nes investicijos į Lietuvos žmonių žinias, gebėjimus, aktyvumą, verslumą patikimai garantuoja ilgalaikį ūkio augimą. Šiai veiksmų programai skirta 13,8 proc. ES struktūrinės paramos lėšų (3,2 mlrd. Lt). Ekonomikos augimo veiksmų programai numatoma skirti didžiausią paramos lėšų dalį – 45,72 proc. (10,7 mlrd. Lt). Labai svarbu, jog net 10 proc. lėšų numatoma skiri ūkio konkurencingumui ir ekonomikos augimui skirtiems moksliniams tyrimams ir technologinei plėtrai. Sanglaudos skatinimo veiksmų programa, skirta įgyvendinti darnesnės visuomenės viziją, t. y. gyvenimo aplinkai ir kokybei gerinti, mažinant atskirų regionų skirtumus, skiriama 39,08 proc. (9,2 mlrd. Lt) visos 2007–2013 m. ES struktūrinės paramos. Techninės paramos veiksmų programa – veiksmų programa, skirta ES struktūrinės paramos, gaunamos konvergencijos tikslu, programų įgyvendinimo kokybei užtikrinti, sukuriant tinkamą paramos valdymo ir kontrolės sistemą ir užtikrinant efektyvų jos funkcionavimą. Šiai veiksmų programai skirta 1,4 proc. (0,3 mlrd. Lt) ES struktūrinės paramos lėšų.
EKONOMINIAI VEIKSNIAI Pagrindiniai makroekonominiai rodikliai Šalyje vyraujantis ekonomikos nuosmukis įtakoja blogėjančią Lietuvos savivaldybių padėtį (savivaldybių institucijų išlaikymui skiriamų lėšų mažėjimas, sugriežtintas specialiųjų tikslinių dotacijų, skirtų valstybės savivaldybėms perduotas funkcijas įgyvendinti, naudojimas ir kt.). Kaip skelbia Lietuvos Respublikos finansų ministerija, 2010 m. ir toliau augs nedarbo lygis, mažės vidutinis mėnesinis darbo užmokestis, tačiau pradės augti BVP. 2011–2013 m. atsigaunant ekonomikai BVP išliks teigiamas, palaipsniui didės darbo užmokestis, mažės nedarbo lygis. 1 lentelė. Pagrindiniai šalies makroekonominiai rodikliai Makroekonominiai rodikliai / Metai 2009 Projekcija 2010 2011 2012 2013 BVP augimas /grandine susietos apimties augimas, proc. -14,8 1,6 2,8 1,2 2,4 Vidutinio mėnesinio bruto darbo užmokesčio indeksai, ankstesnis laikotarpis = 100 95,6 95,7 101,8 102,5 104,5 Vidutinis mėnesinis bruto darbo užmokestis, Lt 2056,0 1967,7 2003,3 2053,7 2146,5 Vidutinis metinis nedarbo lygis, proc., darbo jėgos tyrimų duomenimis 13,7 17,9 16,2 14,4 12,3 Vartojimo augimas, grandine susietos apimties augimas, proc. -13,3 -6,0 2,1 1,8 3,8 BVP augimas to meto kainomis, proc. -17,2 4,0 3,2 3,0 5,5 Šaltinis: Lietuvos Respublikos finansų ministerija Bendrasis vidaus produktas. Kauno apskrityje 2009 m. buvo sukurta 17,4 proc. šalies BVP. BVP apimtys, tenkančios vienam gyventojui Kauno apskrityje siekia 94,9 proc. šalies vidurkio ir atsilieka nuo Vilniaus (152,9 proc.) ar Klaipėdos apskričių (108,0 proc. šalies vidurkio). 2 lentelė. Bendrasis vidaus produktas apskrityse 2010 m. Teritorija BVP, mlrd. Lt BVP, tenkantis vienam gyventojui Apskričių sukurta BVP dalis, % tūkst. Lt palyginti su šalies vidurkiu, % Lietuvos Respublika 91,5 27,4 100,0 100,0 Kauno apskritis 17,4 26,0 94,9 19,0 Klaipėdos apskritis 11,2 29,6 108,0 12,2 Vilniaus apskritis 35,6 41,9 152,9 38,9 Šaltinis: Statistikos departamentas Oficialios statistinės informacijos apie bendrąjį vidaus produktą Kauno m. savivaldybėje Statistikos departamentas prie Lietuvos Respublikos Vyriausybės (toliau vadinama – Statistikos departamentas) nepateikia (informacija pateikiama tik apskričių lygmeniu). Nagrinėjant BVP dinamiką apskrityje, tikslinga vadovautis prielaida, kad didžioji dalis BVP sukuriama Kauno m. savivaldybėje. Čia koncentruota didelė dalis pramonės, smulkaus bei vidutinio verslo įmonių. Tiesioginės užsienio investicijos (TUI). TUI pritraukimas- svarbus veiksnys, siekiant užtikrinti ilgalaikį ekonominį augimą, sukurti didesnę pridėtinę vertę, greičiau diegti technologines naujoves pramonėje ir kitose verslo srityse. Kauno apskrityje 2009 m., Statistikos departamento duomenimis, tiesioginės užsienio investicijos sudarė 3 939,1 mln. Lt, tai yra 11,7 proc. visoje Lietuvoje pritraktų investicijų. Prienų rajono savivaldybei iš jų teko 1 mln. Lt arba 0,03 proc. visų apskričiai tekusių investicijų. Tai labai žemas rodiklis- tarp visų apskrities savivaldybių Prienų r. užėmė 7 vietą iš 8 ( mažiau TUI teko tik Birštono sav. – 0,2 mln. Lt) . TUI tenkančios vienam gyventojui, situacija išlieka tokia pati. 2009 m. duomenimis, vienam gyventojui Prienų r. gyventojui teko 30 Lt tiesioginių užsienio investicijų, tai sudaro apie 0,5 proc. apskrities ir 0,3 proc. šalies vidurkio (2 pav.) 2 pav. TUI vienam gyventojui 2009 m. Šaltinis: Statistikos departamentas Minėti rodikliai rodo nepakankamą Prienų rajono gebėjimą pritraukti bei įsisavinti TUI : nepaisant patogios rajono geografinės padėties, investuotojai dažniau rinkosi Kėdainių ar Raseinių rajonų savivaldybes. 3 pav. TUI vienam gyventojui dinamika 2007–2009 m., Lt Šaltinis: Statistikos departamentas 2006–2010 m. pradžioje TUI apimtys, tekusios vienam gyventojui, Prienų r. savivaldybėje, kito netolygiai: 2006 m. pradžioje siekusios 80 Lt / gyventojui, 2007 m. išaugo iki 117 Lt / gyventojui, o 2008–2009 m. ėmė mažėti ir vėl nežymiai paaugo tik 2010 m. pradžioje (nagrinėjamais metais siekė 30 Lt / gyventojui). Nors ir šiek tiek išaugusios, 2010 m. pradžioje, TUI / gyventojui Prienų r. savivaldybėje tesudarė 37,5 proc. 2006 m pradžios rodiklio lygio. 2006 m. pradžioje Prienų r. savivaldybės TUI / gyventojui sudarė 1,1 proc. šalies ir 2,1 proc. apskrities vidurkio, tuo tarpu 2010 m. pradžioje jau tik – 0,3 proc. šalies ir 0,5 proc. apskrities vidurkio. 2010 m. pradžios duomenimis daugiausia Kauno apskrityje investavo Rusijos (718,4 mln. Lt, arba 18,8 % visų TUI), Suomijos (485,8 mln. Lt, arba 12,7 %) ir Vokietijos (273,1 mln. litų, arba 7,1 %) investuotojai. Tais pačiais metais Kauno apskrityje daugiausia investuota į apdirbamąją gamybą (1814,6 mln. Lt, arba 47,5 % visų TUI), rafinuotų naftos produktų ir chemijos gaminių gamybą (884 mln. Lt, arba 23,1 %) ir didmeninės ir mažmeninės prekybos, variklinių transporto priemonių ir motociklų remonto, asmeninių ir namų ūkio reikmenų taisymo įmones (798,6 mln. Lt, arba 20,9 %). Materialinės investicijos (MI). Analizuojant Statistikos departamento pateikiamus 2007–2009 m. duomenis pastebima, kad Prienų rajonui apskrities kontekste tenka gana maža dalis materialinių investicijų ir ši dalis turi tendenciją mažėti. 2007 m. Prienų r. sav. teko 1,6 proc. apskrities MI, ši dalis 2008 m. sumažėjo iki 1,4 proc., tik 2009 m. pakilo iki 2,8 proc. Šis santykis didesnis tik todėl, kad Kauno apskrities bendras rodiklis stipriai krito (-53,3 proc.). Materialinių investicijų vienam gyventojui rodiklis Prienų rajono sav. taip pat nesiekė apskrities lygio – 2007 m. šis rodiklis buvo 2.000 Lt vienam gyventojui ir siekė 32,8 proc. apskrities bei 25,5 proc. šalies vidurkio, o 2009 m. – 1.608 Lt vienam gyventojui ir siekė 55,9 proc. apskrities bei 38,9 proc. šalies vidurkio ( 4 lentelė). 3 lentelė. Materialinės investicijos Teritorija Materialinės investicijos, tūkst. Lt Pokytis 2007–2009 m., proc. Materialinių investicijų tenka vienam gyventojui, Lt Pokytis 2007–2009 m., proc. 2007 2008 2009 2007 2008 2009 Lietuvos Respublika 26.507.126 25.861.026 13.797.562 -48,0 7.853 7.701 4.132 -47,4 Kauno apskritis 4.117.206 4.036.286 1.922.326 -53,3 6.095 6.005 2.876 -52,8 Birštono sav. 48.122 23.541 9.478 -80,3 9.150 4.499 1.826 -80,0 Jonavos r. sav. 245.720 298.821 240.588 -2,1 4.740 5.779 4.668 -1,5 Kaišiadorių r. sav. 121.929 153.754 109.855 -9,9 3.378 4.302 3.098 -8,3 Kauno m. sav. 2.842.733 2.535.276 939.725 -66,9 7.966 7.163 2.681 -66,3 Kauno r. sav. 392.143 492.810 332.160 -15,3 4.549 5.620 3.714 -18,4 Kėdainių r. sav. 241.102 340.619 163.702 -32,1 3.809 5.426 2.632 -30,9 Prienų r. sav. 67.597 55.108 53.365 -21,1 2.000 1.647 1.608 -19,6 Raseinių r. sav. 157.860 136.357 73.453 -53,5 7.853 7.701 4.132 -47,4 Šaltinis: Statistikos departamentas Siekiant palyginti materialinių investicijų apimtis, informatyvesnis rodiklis yra vienam gyventojui tenkančios materialinės investicijos. Nors 2007 m. šis rodiklis Prienų r. savivaldybėje išaugo 41,8 proc. (nuo 1410 Lt 2006 m. iki 2000 Lt 2007 m.), tačiau 2008 m. ėmė mažėti ir siekė 1647 Lt. 2008 m. MI apimtys, tekusios vienam Prienų r. savivaldybės gyventojui, sudarė 21,4 proc. šalies ir 27,4 proc. apskrities vidurkio ir buvo vienos žemiausių apskrityje. Verslas 2011 m. pradžioje Prienų r. sav. veikė 487 ūkio subjektai. Tai sudarė 0,6 proc. šalies ir 2,8 proc. apskrities rodiklio. Daugiausia apskrities ūkio subjektų veikia Kauno mieste. Prienų rajono savivaldybė – septinta iš aštuonių pagal veikiančių ūkio subjektų skaičių tarp visų apskrities savivaldybių (2.2.1 paveikslas). 4 pav. Veikiantys ūkio subjektai Kauno apskrityje 2011 m. pradžioje, vnt. Šaltinis: Statistikos departamentas 2010 m. pradžios duomenimis,1.000-iui Prienų r. sav. gyventojų teko 14,5 ūkio subjektų (šalyje – 25,0, apskrityje – 25,3 ūkio subjektai). Palyginimui,2007 m. Prienų rajone veikė 489 ūkio subjektai. 2011 m. pradžioje veikiančių ūkio subjektų skaičius Prienų r. sav., palyginus su 2007 m. duomenimis, sumažėjo 0,4 proc. (šalyje išaugo 13,7 proc., apskrityje – 13,6 proc.), o veikiančių ūkio subjektų skaičius vienam gyventojui (2010 m. pradžios duomenis lyginant su 2007 m.) – 3,7 proc. (šalyje išaugo 16,0 proc., apskrityje – 16,6 proc.). Vertinant 2011 m. pradžios duomenis, pagal veikiančių ūkio subjektų darbuotojų skaičių Prienų rajone daugiausia yra mažų įmonių, kuriose dirba iki 49 darbuotojų. Tokios įmonės sudaro 94,7 proc. visų rajone veikiančių įmonių. Kauno apskrityje tokio dydžio įmonės sudaro 94,8 proc. visų įmonių, Lietuvoje – 94,7 proc. Vidutinės įmonės, turinčios nuo 50 iki 249 darbuotojų, Prienų rajone veikė 25 (5,1 proc.), Kauno apskrityje – 829 (4,7 proc.), Lietuvoje – 4.118 (4,7 proc.). Stambių įmonių, turinčių 250 ir daugiau darbuotojų, Prienų rajone veikė tik 1, Kauno apskrityje – 91 (Kauno mieste – 69), Lietuvoje – 460. Prienų rajone veikiančios įmonės, išskyrus stambias, atitinka Kauno apskrities bei Lietuvos Respublikos proporcijas. Apskrities centre – Kauno mieste – įsikūrusios 69 iš 91 stambių įmonių. Prienų rajono rodiklis nesiekia apskrities ar šalies vidurkio, taip pat, vertinant statistinius duomenis, neturi tendencijos didėti sparčiau nei kitų apskrities savivaldybių rodikliai. 2011 m. pr. duomenimis, veikiančių ūkio subjektų skaičius Prienų rajone, lyginant su 2010 m., išaugo 14 vienetų. Šį pokytį lėmė smarkiai išaugęs smulkių įmonių skaičius, vidutinio dydžio įmonių skaičius sumažėjo 7, o stambių įmonių skaičius nepasikeitė. (2.2.1 lentelė) 4 lentelė. Veikiančių ūkio subjektų skaičius 2007–2011 m. pradžiai Teritorija 2007 2008 2009 2010 2011 Pokytis 2007–2011 m., proc. Smulkios įmonės (turinčios iki 49 darbuotojų) Lietuvos Respublika 71.461 76.187 79.260 77.960 82.409 15,3 Kauno apskritis 14.511 15.220 15.888 15.784 16.741 15,4 Prienų r. 452 473 457 447 461 2 Vidutinės įmonės (turinčios nuo 50 iki 249 darbuotojų) Lietuvos Respublika 4.467 4.633 4.761 4.688 4.118 - 7,8 Kauno apskritis 927 957 985 956 829 - 10,6 Prienų r. 36 44 34 32 25 - 30,6 Stambios įmonės (turinčios daugiau kaip 250 darbuotojų) Lietuvos Respublika 588 556 553 553 460 - 21,8 Kauno apskritis 137 110 116 107 91 - 33,6 Prienų r. 1 1 2 1 1 0 Šaltinis: Statistikos departamentas 2011 m. pradžioje daugiausia ūkio subjektų Prienų rajone veikė didmeninės ir mažmeninės prekybos, nekilnojamojo turto nuomos ir apdirbamosios gamybos, mažiausiai –elektros, dujų, vandens tiekimo ir atliekų tvarkymo, finansinės ir draudimo veiklos srityse. (5 paveikslas) 5 pav. Prienų r. sav. 2011 m. pradžioje veikiantys ūkio subjektai Šaltinis: Statistikos departamentas Mažų ir vidutinių įmonių įtaka Lietuvos ekonomikai vis didėja. Čia sukuriama vis didesnė bendrojo vidaus produkto dalis. 2011 m. pradžioje 94,7 proc. (arba 486 iš 487 subjektų) Prienų rajone veikusių ūkio subjektų buvo smulkios ir vidutinės įmonės. Panaši tendencija vyravo ir Lietuvos Respublikoje (smulkios ir vidutinės įmonės sudarė 99,5 proc. arba 86.527 subjektų). Prienų rajone mažos ir vidutinės įmonės dažniausiai veikia taip pat didmeninės ir mažmeninės prekybos srityje. Nemažai yra jų registruota kaip užsiimančių nekilnojamuoju turtu, nuoma ir kita verslo veikla. Prienų r. sav. tik 1 įmonėje (subjekte) dirbo daugiau nei 249 darbuotojai. Pagal ekonominės veiklos sritis šalyje stambios įmonės dažniausiai veikia prekybos sektoriuje, kiek mažiau – paslaugų sektoriuje. Prienų rajone veikiančių didžiausių įmonių veiklos spektras gana platus: nuo medienos gamybos ir prekybos medienos produktais, statybos, rekonstrukcijos ir remonto darbų iki žemės ūkio pramonės ir pan. Didžioji dalis Prienų r. savivaldybėje veikiančių ūkio subjektų užsiėmė didmenine ir mažmenine prekyba, variklinių transporto priemonių ir motociklų remontu, asmeninių namų ūkių reikmenų taisymu (nagrinėjamu laikotarpiu vidutiniškai 168 ūkio subjektai); švietimu, sveikatos priežiūra ir kita komunalinio ir socialinio aptarnavimo veikla (vidutiniškai 157 ūkio subjektai) ir apdirbamąja gamyba (vidutiniškai 54,3 ūkio subjektai), mažiausiai – elektros, dujų ir vandens tiekimu (vidutiniškai 1 ūkio subjektas), finansinio tarpininkavimu (vidutiniškai 1,7 ūkio subjekto), pašto ir telekomunikacijos veikla (vidutiniškai 2,7 ūkio subjekto). 5 lentelė. Prienų r. savivaldybėje 2009–2010 m. pradžioje veikusių ūkio subjektų skaičius bei struktūra pagal ekonomines veiklos rūšis Ekonominė veiklos rūšis / Metai 2009 2010 Iš viso Struktūra, proc. Iš viso Struktūra, proc. Žemės ūkis, miškininkystė ir žuvininkystė 15 3,0 11 2,3 Apdirbamoji gamyba 49 9,9 45 9,4 Elektros, dujų, vandens tiekimas ir atliekų tvarkymas 3 0,6 3 0,6 Statyba 24 4,9 20 4,2 Didmeninė ir mažmeninė prekyba; variklinių transporto priemonių ir motociklų remontas 153 31,0 151 31,5 Transportas ir saugojimas 26 5,3 25 5,2 Apgyvendinimo ir maitinimo paslaugų veikla 27 5,5 27 5,6 Informacija ir ryšiai 8 1,6 6 1,3 Finansinė ir draudimo veikla 1 0,2 1 0,2 Nekilnojamasis turtas, nuoma ir kita verslo veikla 73 14,8 72 15,0 Viešasis valdymas ir gynyba; privalomasis socialinis draudimas 5 1,0 5 1,0 Švietimas, sveikatos priežiūra ir kita komunalinė ir socialinė aptarnavimo veikla 52 10,5 51 10,6 Kita aptarnavimo veikla 57 11,6 63 13,1 Iš viso pagal ekonomines veiklos rūšis 493 100,0 480 100,0 Šaltinis: Statistikos departamentas Šiuo metu Lietuvoje pastebima tendencija, kad sparčiausiai parduotuvių prekybos plotas auga didesniuose miestuose, o aplinkinių rajonų savivaldybėse augimas pasižymi lėtesne sparta. Šių rodiklių dydžiai bei jų tendencijos gana smarkiai yra veikiami geografinės padėties: šalia Prienų rajono esančiame Kauno mieste prekybos vietų tinklas itin išvystytas, jų kiekis ir plotas vienam gyventojui žymiai lenkia šalies rodiklius, tačiau Prienų rajone prekybinė veikla nėra taip išvystyta savaime veikiant rinkos savireguliacijos mechanizmams. Nepaisant to, mažmeninės prekybos ir maitinimo įmonių apyvarta Prienų r. sav. 2007–2009 m. didėjo 10,5 proc. (nuo 1,7 iki 1,9 mln. Lt be PVM), tai yra 9,1 proc. punkto daugiau nei šalyje (1,4 proc.). Minėtas paslaugas teikiančių įmonių apyvarta, tenkanti vienam gyventojui Prienų r. sav. 2009 m. sudarė 58 Lt – 13,8 proc. daugiau nei 2007 m.(50 Lt), tačiau vidutiniškai 5 kartus mažiau nei šalies (269 Lt) ar apskrities ( 276 Lt) vidurkis. Paslaugos ir prekyba Paslaugos. Paslaugos vaidina svarbų vaidmenį ir kaimiškose vietovėse, ir mažesniuose miestuose. Statistikos departamento duomenimis (naujesnių duomenų Statistikos departamentas nepateikia), 2008 m. Prienų r. sav. buvo 70 paslaugas teikiančių įmonių ir 171 fizinis asmuo, įsigijęs verslo liudijimus paslaugoms teikti. Tai sudarė atitinkamai 2 ir 2,7 proc. Kauno apskrityje paslaugas teikiančių įmonių ir fizinių asmenų, įsigijusių verslo liudijimus, skaičiaus. Prienų r. sav. 2008 m. daugiausia paslaugų įmonių teikė sveikatos priežiūros ir socialinio darbo paslaugas – 46,7 proc., nekilnojamojo turto operacijų paslaugas – 14,3 proc. Asmenys, įsigiję verslo liudijimus, daugiausia teikė nekilnojamojo turto operacijų paslaugas (15,8 proc.) bei kitas aptarnavimo paslaugas (54,4 proc.). 2.2.6. lentelėje pateikta informacija apie Prienų r. sav. teikiamas paslaugas. 6 lentelė. Paslaugų įmonių skaičius pagal Ekonominės veiklos rūšių klasifikatorių, vnt. Ekonominės veiklos rūšis Kauno apskritis Struktūra, proc. Prienų r. sav. Struktūra, proc. Asmeninių ir namų ūkio reikmenų taisymas 32 0,9 1 1,4 Nekilnojamojo turto operacijos 744 21,5 10 14,3 Mašinų ir įrenginių be operatoriaus ir asmeninių bei namų ūkio reikmenų nuoma 128 3,7 - - Kompiuteriai ir su jais susijusi veikla 242 7,0 1 1,4 Kita verslo veikla 1158 33,4 12 17,1 Švietimas 141 4,1 2 2,9 Sveikatos priežiūra ir socialinis darbas 597 17,2 32 45,7 Nuotėkų ir atliekų šalinimo, sanitarinių sąlygų užtikrinimo ir panaši veikla 34 1,0 1 1,4 Poilsio organizavimo, kultūrinė ir sportinė veikla 215 6,2 4 5,7 Kita aptarnavimo veikla 173 5,0 7 10,0 Iš viso 3464 100,0 70 100,0 Šaltinis: Statistikos departamentas Prekyba. Šiuo metu Lietuvoje pastebima tendencija, kad sparčiausiai parduotuvių prekybos plotas auga didesniuose miestuose, o aplinkinių rajonų savivaldybėse augimas pasižymi lėtesne sparta. Šių rodiklių dydžiai bei jų tendencijos gana smarkiai yra veikiami geografinės padėties: šalia Prienų rajono esančiame Kauno mieste prekybos vietų tinklas itin išvystytas, jų kiekis ir plotas vienam gyventojui žymiai lenkia šalies rodiklius, tačiau Prienų rajone prekybinė veikla nėra taip išvystyta savaime veikiant rinkos savireguliacijos mechanizmams. Nepaisant to, mažmeninės prekybos ir maitinimo įmonių apyvarta Prienų r. sav. 2007–2009 m. didėjo 10,5 proc. (nuo 1,7 iki 1,9 mln. Lt be PVM), tai yra 9,1 proc. punkto daugiau nei šalyje (1,4 proc.). Minėtas paslaugas teikiančių įmonių apyvarta, tenkanti vienam gyventojui Prienų r. sav. 2009 m. sudarė 58 Lt – 13,8 proc. daugiau nei 2007 m.(50 Lt), tačiau vidutiniškai 5 kartus mažiau nei šalies (269 Lt) ar apskrities (276 Lt) vidurkis. Maitinimo paslaugos. Prienų rajone maitinimo paslaugas teikia 28 įmonės. Maitinimo įstaigos išsidėstę Prienų rajone, priemiestyje bei pakelėje. Šių paslaugų teikėjų gausa sąlygoja teigiamas turizmo plėtros galimybes, tačiau siekiant pritraukti atvykstantį turistą, būtina puoselėti unikalią tradicinę virtuvę. 7 lentelė. Prienų rajono maitinimo paslaugų įmonės Pavadinimas Maitinimo įstaigos tipas Pavadinimas Maitinimo įstaigos tipas Beržas, R. Butėno IĮ Kavinė Donviltė Kavinė City pica Picerija Debesota Kavinė Guogis, užeiga, G. Garmaus IĮ Kavinė Gyvukų užeiga, IĮ Pas Zitą Kavinė Kaubojų užeiga Kavinė Martinas ir Donara Kavinė Lietuviški patiekalai Kavinė Pas močiutę, kavinė, L. Beliūnienės IĮ Kavinė Ručenta Kavinė Senasis kubilas Kavinė Sotas Kepyklėlė Kaukazietiški patiekalai Kavinė Sporto baras Kavinė Kavinė Kavinė Tango pizza Picerija Kavinė (Vakoil) Kavinė Vakaris Kavinė Kavinė Kavinė VALETA-P Kavinė Antano Vyšniausko viešoji maitinimo įmonė Kavinė-baras SIMBOLY Restoranas Ritos Naujalienės gėlių realizavimo įmonė Arbatinė Jūralgė, IĮ Kavinė Aidos Bagramian individuali įmonė Kavinė Debesota Kavinė Artūro Kižio komercijos įmonė Kavinė Šaltiniai: http://www.prienai.lt, http://www.turizmas.lt, http://www.viskasturizmui.lt, http://www.meniu.lt 8 lentelė. Prekybos įmonių apimtis ir apyvarta 2007–2009 m. Teritorija 2007 2008 2009 Pokytis 2007–2009 m, proc. Prekybos ir maitinimo įmonių apyvarta (be PVM), mln. litų Lietuvos Respublika 885,8 1.055,1 898,1 1,4 Kauno apskritis 185 220,8 184,7 -0,2 Birštono sav. 2 2,8 2 0 Jonavos r. sav. 5,5 6,1 5,7 3,5 Kaišiadorių r. sav. 6,1 7,3 5 -22 Kauno m. sav. 156,3 184,9 156,1 -0,1 Kauno r. sav. 4,2 5,8 4,4 4,5 Kėdainių r. sav. 6,1 7,1 6,2 1,6 Prienų r. sav. 1,7 2,2 1,9 10,5 Raseinių r. sav. 3,1 4,6 3,4 8,8 Prekybos ir maitinimo įmonių apyvarta (be PVM), Lt, tenkanti vienam gyventojui Lietuvos Respublika 262 314 269 2,6 Kauno apskritis 274 329 276 0,7 Birštono sav. 371 533 380 2,4 Jonavos r. sav. 106 118 111 4,5 Kaišiadorių r. sav. 168 205 141 -19,1 Kauno m. sav. 438 522 445 1,6 Kauno r. sav. 49 66 50 2 Kėdainių r. sav. 96 113 99 3 Prienų r. sav. 50 66 58 13,8 Raseinių r. sav. 74 111 84 11,9 Šaltinis: Statistikos departamentas Parama verslui. Viešųjų paslaugų verslui infrastruktūra pradėta kurti palyginti neseniai ir daugiausia dėmesio buvo skiriama įstaigų fizinei infrastruktūrai plėtoti bei jų techninei bazei stiprinti. Viešųjų paslaugų verslui turinys, kokybė ir prieinamumas, įmonių, asmenų, norinčių pradėti verslą, poreikių atitikimas yra vieni iš svarbesnių verslo plėtros veiksnių. Svarbu gerinti šių paslaugų turinį ir apimtį jau veikiančiam, konkurencingumo stiprinimo ir augimo galimybių ieškančiam verslui. Taip pat Lietuvos verslo įmonės, siekiančios tapti konkurencingesnėmis ne tik vietinėje, bet ir tarptautinėse rinkose, gali pasinaudoti ES struktūrinių fondų parama darbuotojų kvalifikacijai kelti, modernizuoti įmonių technologinius procesus bei infrastruktūrą, diegti inovacijas, tyrimams. Prienų rajono savivaldybė, įgyvendindama Smulkaus ir vidutinio verslo plėtros rėmimo programą, kasmet teikia tikslinę paramą rajono verslininkams. Parama skiriama už naujai sukurtas darbo vietas, daliniam banko paskolų palūkanų kompensavimui, taip pat įmonėms, savo lėšomis pagerinusioms savivaldybei priklausančio turto būklę. Numatomos lėšų panaudojimo kryptys: 1. Daliai palūkanų už banko kreditus. 2. Verslininkų mokymo kursams, seminarams organizuoti ir iš dalies juos apmokėti. 3. Dalyvavimo parodose ir konkursuose išlaidoms padengti. 4. Informacinių ir reklaminių leidinių apie SVV leidybai. 5. Iš dalies apmokėti verslo planų, paraiškų finansinei paramai iš kitų fondų gauti rengimo išlaidas. 6. SVV plėtros programoms ir projektams finansuoti. 7. Už sukuriamą kiekvieną naują darbo vietą. 8. Iš dalies apmokėti žemės ūkio subjektų deklaruojamų pasėlių plotų matavimo darbus. 9. Iš dalies apmokėti racionų, šėrimo planų, tręšimo planų sudarymo ir technikos reguliavimo paslaugas. 10. Iš dalies apmokėti gamybinių pastatų ir statinių techninės dokumentacijos rengimo išlaidas. 11. Įmonėms, savo lėšomis pagerinusioms savivaldybės turto būklę, remti. Prienų rajone parama verslui rūpinasi Prienų rajono savivaldybės administracija, kitos įstaigos, atsakingos už paramą verslui, rajone nėra. Prienų rajono savivaldybės 2009 m. biudžete smulkiam ir vidutiniam verslui remti buvo skirta 20 tūkst. Lt. 2010 m. – 10 tūkst. Lt. Statyba Statybos įmonių ir bendrovių atliktų darbų apimtys Prienų r. sav. 2009 m. sudarė 40,4 mln. Lt, tai 4,5 proc. daugiau nei 2008 m., bet 27,2 proc. mažiau nei 2007m., kuomet statybos įmonių ir bendrovių atliktų darbų apimtys siekė 55,5 mln. Lt. Būtent tais metais atliktų statybos darbų apimtys buvo didžiausios. Prienų r. sav. 2009 m. statybos apimtys sudarė 0,7 proc. šalies ir 4,4 proc. visos apskrities apimčių. Statybos įmonių ir bendrovių atliktų darbų apimtys Prienų rajone pasižymi didesniu dinamiškumu nei bendras apskrities rodiklis – ši rinka jautriau reagavo į ekonomikos svyravimus, ypač į nuosmukį: 2008 m. Prienų r. statybinių įmonių apimtys krito 30,3 proc., tai žymiai daugiau nei šalies ar apskrities rodikliai. Apimčių augimas 2009 m. aplenkė apskrities vidurkį, tačiau tai sietina su didžiuosiuose apskrities miestuose pristabdyta statybos veikla. Dideliais tempais kilusi statybų įmonių apyvarta, 2009 m. žymia dalimi krito. 9 lentelė. Statybos įmonių ir bendrovių atliktų darbų apimtys (be PVM) 2008-2009 m. (tūkst. Lt) Teritorija 2007 2008 2009 Pokytis 2007–2009 m. Lietuvos Respublika 11.009.724 12.486.977 5.775.788 -47,5 Kauno apskritis 1.937.592 2.133.221 912.825 -52,9 Birštono sav. 31.117 25.181 13.514 -56,6 Jonavos r. sav. 116.319 194.218 65.764 -43,5 Kaišiadorių r. sav. 52.922 133.567 39.245 -25,8 Kauno m. sav. 1.154.918 1.094.584 421.684 -63,5 Kauno r. sav. 317.294 375.193 192.506 -39,3 Kėdainių r. sav. 148.389 161.933 72.570 -51,1 Prienų r. sav. 55.457 38.647 40.369 -27,2 Raseinių r. sav. 61.176 109.898 67.173 9,8 Šaltinis: Statistikos departamentas Išduoti statybos leidimai. Per pastaruosius metus leidimų gyvenamųjų namų statybai Lietuvoje išduodama ypatingai daug. Iki 2007 metų Lietuvoje jų skaičius stipriai išaugo, tiesa, rodiklis krito 2009 m. Apskrityje išduotų statybos leidimų skaičius 2007–2008 m. žymiai išaugo, 2007 m. iš viso išduota 145, o 2008 m. išduota 213 leidimų. 2009 m. išduotų leidimų skaičius krito iki 190, 2010 m. pradėjo augti ir pasiekė 194 leidimus per metus. Naujų statinių statyba, intensyviai augusi iki 2007 m. (pastatytų pastatų skaičius išaugo iki 161 pastato), 2008 m. pradėjo mažėti – pastatyti tik 95 pastatai. Kaip ir visoje šalyje bei apskrityje, Prienų rajone kasmet daugiau pastatoma negyvenamųjų, t. y. komercinės paskirties, pastatų nei gyvenamųjų. Tiek negyvenamųjų, tiek gyvenamųjų pastatų statybos apimtys 2007–2009 m. pasižymėjo dinamiškumu: 2008 m. užfiksuotas žymus kritimas, tačiau 2009 m. augimas bent jau negyvenamųjų pastatų statybų srityje nepasiekė 2007 metų lygio (priešingai nei gyvenamųjų pastatų statybų srityje – apimtys, lyginant 2009 m. su 2007 m., išaugo apie 11 proc.). 10 lentelė. Pastatytų pastatų skaičius 2007–2009 m., vnt. Teritorija / Metai Gyvenamųjų pastatų skaičius Negyvenamųjų pastatų skaičius 2007 2008 2009 Pokytis 2007–2009 m.,proc. 2007 2008 2009 Pokytis 2007–2009 m.,proc. Lietuvos Respublika 3.304 4.025 3.964 20,0 5.250 5.354 4.983 -5,1 Kauno apskritis 701 848 852 21,5 1.076 1.089 986 -8,4 Birštono sav. 2 5 7 250,0 29 13 18 -37,9 Jonavos r. sav. 33 23 31 -6,1 101 110 97 -4,0 Kaišiadorių r. sav. 29 34 36 24,1 93 101 86 -7,5 Kauno m. sav. 247 275 278 12,6 75 135 56 -25,3 Kauno r. sav. 306 425 391 27,8 443 470 414 -6,5 Kėdainių r. sav. 22 26 40 81,8 102 88 135 32,4 Prienų r. sav. 37 22 41 10,8 124 73 118 -4,8 Raseinių r. sav. 25 38 28 12,0 109 99 62 -43,1 Šaltinis: Statistikos departamentas Taip pat pastebima tendencija, kad didėja vidutinis naudingasis gyvenamųjų ir negyvenamųjų pastatų plotas (2.5.3 lentelė). 11 lentelė. Vidutinis naujai statomų pastatų Prienų r. sav. plotas 2007–2009 m. Rodiklis 2007 2008 2009 Negyvenamieji pastatai Pastatytų naujų negyvenamųjų pastatų bendrasis plotas, tūkst. m² 11,4 8,7 17,1 Pastatytų naujų negyvenamųjų pastatų skaičius, vnt. 124 73 118 Vidutinis vieno negyvenamojo pastato plotas, tūkst. m² 91,9 119,2 144,9 Gyvenamieji pastatai Pastatytų butų naudingasis plotas, tūkst. m² 4,8 2,6 6,1 Gyvenamųjų pastatų skaičius, vnt. 37 22 41 Vidutinis vieno gyvenamojo pastato naudingasis plotas, tūkst. m² 129,7 118,2 148,8 Šaltinis: Statistikos departamentas Žemės ūkis ir miškininkystė Prienų rajonas, kaip ir dauguma Lietuvos Respublikos savivaldybių, aktyviai užsiima žemės ūkio produkcijos gamyba. Statistikos departamento 2010 m. liepos 1 dienos duomenimis, 63,3 proc. Prienų r. sav. gyventojų gyveno kaime (apskrities vidurkis – 29 proc., šalies – 33 proc.). Žemės ūkio naudmenos savivaldybėje sudaro apie 59,6 proc. viso žemės ploto (apskrities vidurkis – 56 proc., Lietuvos – 53 proc.). 12 lentelė. Žemės fondas 2010 m. sausio 1 d., ha Teritorija Bendras žemės plotas, ha Žemės ūkio naudmenos Ne žemės ūkio naudmenos, ha ha Nuo bendro ploto, proc. iš jų, ha ariama žemė sodai ir uogynai pievos ir natūralios ganyklos Lietuvos Respublika 6.530.023 3.463.571 53,0 2.927.849 59.839 475.883 3.066.451 Kauno apskritis 808.933,1 453.459,8 56,0 404.969,9 10.632,8 37.857,0 355.473,3 Birštono r. sav. 12.407,4 4.536,7 36,6 3.501,6 110,0 925,1 7.870,7 Jonavos r. sav. 94.403,9 43.673,7 46,9 39.497,6 1.046,8 3.129,3 20.730,2 Kaišiadorių r. sav. 108.701,3 54.601,8 50,2 43.492 1.634 9.475,8 54.099,5 Kauno m. sav. 15.715,2 1.729,3 11,0 1.316,4 226,4 186,6 13.986,0 Kauno r. sav. 149.595,5 77.584,6 51,9 7.1301,7 2.760,4 3.522,5 72.010,9 Kėdainių r. sav. 167.700,3 109.274,7 65,2 101.659 1.780,5 5.835,2 58.425,6 Prienų r. sav. 103.073,1 61.439,0 59,6 51.256,1 1.909,3 8.273,5 41.634,1 Raseinių r. sav. 157.336,5 100.620,1 64,0 92.945,6 1.165,5 6.509,0 56.716,5 Šaltinis: Nacionalinė žemės tarnyba prie Žemės ūkio ministerijos Ūkininkų ūkių registro duomenimis, 2010 m. pradžioje Kauno apskrityje buvo registruoti 15.196 ūkiai. Prienų r. sav.– 2.825.Tai 18,5 proc. apskrities ir beveik 2,6 proc. šalies ūkių. Pagal ūkių skaičių apskrityje Prienų r. sav. nusileidžia tik Kauno r. ir Raseinių r. savivaldybėms, tačiau bendras naudojamas (deklaruotas) žemės ūkio naudmenų plotas, tenkantis vienam ūkiui (šiuo atveju 28,4 ha), yra vienas mažiausių tarp apskrities savivaldybių, nors tik šiek tiek mažesnis už apskrities (31,4 ha), bet didesnis už šalies (19,1 ha) vidurkį.. 2010 m. sausio 1 d. duomenimis, žemės ūkio naudmenos Prienų r. savivaldybėje sudarė 61438,95 ha arba 59,6 proc. bendro žemės ploto (apskrityje – 56,0 proc., šalyje – 53 proc.). Didžiąją dalį žemės ūkio naudmenų sudarė ariamoji žemė (51256,14 ha arba 83,4 proc.), likusios žemės ūkio naudmenos – sodai, pievos ir natūralios ganyklos. Privati žemė sudarė 64918,03 ha (63,0 proc. bendro ploto), žemės savininkų ar naudotojų skaičius siekė 25084, žemės sklypų skaičius – 32040. Pagal ūkininkų ūkių registro duomenis, 2010 m. sausio 1 d. Prienų r. savivaldybėje buvo įregistruoti 2757 ūkiai, o vienam ūkiui tenkantis žemės ūkio naudmenų plotas siekė 13,86 ha. Registruotų ūkių skaičius savivaldybėje sudarė 18,3 proc. apskrities ir beveik 2,6 proc. šalies ūkių. Miškininkystė. Prienų rajonas, kaip ir visa Kauno apskritis, nėra miškinga teritorija. 2010 m. sausio 1 d. duomenimis miškai čia užima 28490,80 ha arba 27,6 proc. visos teritorijos (apskrityje – 29,5 proc., šalyje – 32,5 proc.). Žemės apmiškinimo galimybės yra ribotos, nes didžioji dalis žemių (apie 59,6 proc.) – žemės ūkio naudmenos. Transportas Kelių transportas. Eismo intensyvumas Prienų rajone nėra dideli. Didesni transporto srautai galimi tik kai kuriuose rajono vietovėse. Prienų rajoną kerta tarptautinės magistralė „Via Baltica“, taip pat praeina valstybinės reikšmės keliai : Kaunas –Marijampolė, Kaunas –Alytus, Vilnius –Marijampolė. Prienų r. ribojasi su didžiausiais šalies miestais : Kaunu, Marijampole, Alytumi, todėl pagrindiniai rajono keliai jungia Prienus su šiais miestais. Prienų rajoną kerta magistralinis kelias Nr. A16 ( Vilnius-Prienai-Marijampolė), kelias Nr. A5 ( Kaunas-Marijampolė-Suvalkai), kuris Lietuvos teritorijoje sutampa su pagrindiniu tarptautinės reikšmės koridoriumi „Via Baltica“. Prienų rajono taip pat kerta krašto kelias Nr. 129 ( Antakalnis- Jieznas-Alytus-Merkinė), krašto kelias Nr. 130 ( Kaunas-Prienai-Alytus-Druskininkai) , krašto kelias Nr. 189 ( Prienai-Skriaudžiai) ir krašto kelias Nr. 230 ( Mauručiai-Vinčai, Puskelniai) . Šie krašto, magistraliniai ir tarptautinės reikšmės keliai turi didelę reikšmę Prienų rajono vystymuisi, kadangi eismo intensyvumas šiuose keliuose yra didelis, jais atvyksta didžioji dalis rajono lankytojų ir vykdomas tranzitinis krovinių gabenimas. Rajonas yra išsidėstęs netoli pagrindinių šalies kelių, kuriuose eismo intensyvumas yra didžiausias, lyginant su kitais šalies keliais. Vietinės reikšmės automobilių kelių ilgis 2007-2009 m. plėtėsi tiek šalyje ( 1,1 proc. ), tiek Kauno apskrityje ( 1.7 proc.), tiek Prienų rajone ( 1,4 proc.). Prienų rajone 2007-2009 m. 35 km sumažėjo vietinės reikšmės automobilių kelių su danga, tačiau 44 km padaugėjo vietinės reikšmės automobilių kelių su patobulinta danga, 78 km sumažėjo kelių su žvyro danga, o kelių su grunto danga skaičius išaugo 50 km. 13 lentelė. Vietinės reikšmės kelių ilgis 2009 m. pabaigoje, km Rodiklis / metai Kauno apskritis Struktūra, proc. Prienų r. sav. Struktūra, proc. Vietinės reikšmės automobilių kelių ilgis 9253 100,0 1081 100,0 Iš jų: Vietinės reikšmės kelių su patobulinta danga ilgis 2103 22,7 166 15,4 Žvyro kelių ilgis 5745 62,1 707 65,4 Grunto kelių ilgis 1405 15,2 209 19,3 Šaltinis: Statistikos departamentas Kaip ir visoje Lietuvoje, autotransporto priemonių skaičius Prienų r. savivaldybėje didėja. Bendras individualių lengvųjų automobilių skaičiaus 2007–2009 m. savivaldybėje išaugo 9,4 proc. (arba 16 78 automobiliais). Lietuvoje individualių lengvųjų automobilių skaičiaus, nagrinėjamu laikotarpiu, išaugo 8,4 proc., apskrityje –8 proc. Augantis lengvųjų automobilių skaičius ir automobilizacijos lygis, 2007–2009 m., lėmė mažėjantį viešojo naudojimo autobusais pervežamų keleivių skaičių (keleivių skaičius Prienų r. sumažėjo 25,0 proc.). Keleivių skaičiaus sumažėjimas Prienų r. savivaldybėje buvo beveik 2 kartus didesnis nei šalyje (-13 proc.) ir 3,7 karto nei Kauno apskrityje (-6,7 proc.). 2009 m., vienam savivaldybės gyventojui, vidutiniškai teko 16,8 kelionės autobusu (šalyje – 64,3, apskrityje –71,4) arba 16,8 proc. mažiau nei 2007 m. Statistikos departamento duomenimis, 2007-2009 m. Prienų r. sav. viešieji autobusai vykdavo 19 skirtingų maršrutu. 14 lentelė. Keleivių vežimas viešojo naudojimo autobusais Vieta / Metai 2007 2008 2009 Skirtumas 2007-2009 m. proc. Keleivių vežimas, mln. Lietuvos Respublika 246,7 251,3 214,7 -13,0 Kauno apskritis 46,2 51,1 47,7 3,3 Prienų r. sav. 0,8 0,7 0,6 -25,0 Maršrutų skaičius Lietuvos Respublika 1889 1854 1789 -5,3 Kauno apskritis 334 334 315 -5,7 Prienų r. sav. 19 19 - 0 Vidutiniškai vienam gyventojui tenkantis kelionių autobusu skaičius Lietuvos Respublika 73,1 74,8 64,3 -12,0 Kauno apskritis 68,4 76,1 71,4 4,4 Prienų r. sav. 20,2 18,7 16,8 -16,8 Šaltinis: Statistikos departamentas Turizmas Apgyvendinimo veikla. Statistikos departamento duomenimis 2006–2009 m. Prienų r. savivaldybėje nebuvo nei vienos apgyvendinimo įstaigos. Tuo tarpu Kauno apskrityje 2009 m. veikė 102, Kauno m. savivaldybėje – 53, Kauno r. savivaldybėje – 21 apgyvendinimo įstaiga. 15 lentelė. Apgyvendinimo įstaigų skaičius 2006–2009 m., vnt. Vietovė / Metai 2006 2007 2008 2009 Kauno apskritis 77 84 91 102 Prienų r. sav. - - - - Šaltinis: Statistikos departamentas Aviaturizmas. Prienų r. savivaldybėje yra plačiai plėtojamas aviaturizmas, veikia sekantys ūkio subjektai:  Pociūnų aerodromas. Aerodrome turistams siūlomo kavinės, saunos, nakvynės ir konferencijų salės paslaugos.  Kauno parašiutininkų sporto klubas. Klubas siūlo šuolius parašiutu ir skrydžius lėktuvu, kopimą „uola“ ir skrydį „oro tiltu“, ekstremalių kliūčių ruožą „virvių kursas“. Patyrę instruktoriai ir sportininkai demonstruoja kvapą gniaužiančius skrydžius ir nusileidimus parašiutais.  Kauno apskrities aviacijos sporto klubas. Klube galima sklandyti klubo ar savo sklandytuvais, kurie pakeliami lėktuvu arba specialiu čia esančiu keltuvu. Norintiems išmokti sklandymo meno ar pajusti tylą paukščio skrydžio aukštyje visuomet padeda patyrę instruktoriai. Tik čia galima pamatyti įvairiausių modelių pasaulio bei Lietuvos sklandytuvus. Oro taksi siūlo pažintines keliones įvairiais maršrutais virš unikalių didžiųjų ir mažųjų Nemuno kilpų bei virš visos Lietuvos. Kaimo turizmo sodybos. 2006–2009 m. augo Kauno apskrityje veikusių kaimo turizmo sodybų skaičius (40,4 proc.). 2009 m. apskrityje veikė 66 sodybos. Prienų r. savivaldybėje 2010 m. veikė 9 kaimo turizmo sodybos: Kęstučio Klizo sodyba, esanti ant Guostaus ežero kranto, Stakliškių sen.; Allos ir Arvydo Narkeliūnų kaimo turizmo sodyba, esanti ant Verknės upės kranto, Pikelionių k., Stakliškių sen.; Prano Žigo kaimo turizmo sodyba ant Verknės upės kranto, Pikelionių k., Stakliškių sen.; Gintaro Labanausko sodyba ant Veršiuko ežero kranto, Radomislio k., Stakliškių sen.; Birutės Grižienės kaimo turizmo sodyba, esanti Pakrovų k., Stakliškių sen.; Marijaus Terebeizos kaimo turizmo sodyba „Gandrė“, esanti Užuguosčio k., Stakliškių sen.; Kaimo turizmo sodyba „Sodžius“, esanti Užukalnio k., Stakliškių sen.; Antano Dagilio kaimo turizmo sodyba „Bagrėnžaris“, esanti Bagrėno k., Ašmintos sen. Turizmo informacijos centrai. 2009 m. Kauno apskrities turizmo informaciniuose centruose apsilankė 114288 lankytojai iš Lietuvos ir užsienio. Daugiausiai buvo lankomi Kauno m. savivaldybės (101676 lankytojai), Kėdainių r. savivaldybės (6553 lankytojai) ir Birštono savivaldybės (4110 lankytojų) turizmo informacijos centrai. 16 lentelė. Lankytojų skaičius turizmo informacijos centruose Vietovė / Metai 2006 2007 2008 2009 Kauno apskritis 94987 123092 129287 114288 Prienų r. sav. - - - - Šaltinis: Statistikos departamentas Prienų r. savivaldybėje 2006–2010 m. turizmo informacijos centro, kuris teiktų informaciją rajono svečiams bei vykdytų turizmo informacijos sklaidą, nebuvo.
SOCIALINIAI VEIKSNIAI Gyventojai Gyventojų skaičius bei tankumas. Prienų r. savivaldybė užima 12,7 proc. Kauno apskrities ir 1,6 proc. Lietuvos teritorijos. Gyventojų tankumas (gyventojų skaičius viename km2) savivaldybėje 2010 m. pradžioje siekė 32,1 (Lietuvoje – 51,0, Kauno apskrityje – 82,4). 6 pav. Prienų r. savivaldybės gyventojų skaičius 2006–2010 m. pradžioje Šaltinis: Statistikos departamentas 2010 m. pradžioje Prienų r. savivaldybėje gyveno 33048 gyventojai. Tai sudarė 1,0 proc. šalies ir 5,0 proc. apskrities rodiklio. 2006–2010 m. pradžioje gyventojų skaičius, Prienų r. savivaldybėje, tolygiai mažėjo (-3,9 proc.). Gyventojų skaičiaus mažėjimo tendencijos taip pat vyravo šalyje (-2,2 proc.) ir apskrityje (-2,1 proc.). Gyventojų kaita. 2009–2013 m. Prienų r. savivaldybėje mažėjo gimusiųjų skaičius, didėjo mirusių asmenų skaičius, o taip pat natūrali gyventojų kaita. 2013 m. savivaldybėje gimė 277 naujagimių (2009 m- 286.), mirė 531 asmenys (2009 m. - 525). Neigiamas gyventojų prieaugis siekė -254 (2009 m. – -240). Panašios tendencijos vyravo šalyje ir apskrityje. 7 pav. Gimusiųjų, mirusiųjų skaičius Prienų r. savivaldybėje Šaltinis: Statistikos departamentas Gyventojų migracija. Prienų rajonui, kaip ir visai šaliai, būdinga didelė gyventojų migracija. 2007–2012 m. laikotarpiu tarptautinės ir vidinės migracijos saldo teigiamas buvo tik 2008 m. 2010 metai šiame periode tiek Prienų r. sav, tiek visoje Lietuvoje, išsiskiria itin ženkliu emigraciją deklaravusių gyventojų skaičiumi, kuris daugiausia buvo įtakotas LR sveikatos draudimo įstatyme nustatytos prievolės nuolatiniams šalies gyventojams mokėti privalomojo sveikatos draudimo įmokas. Po 2010 m. stebimos teigiamos tendencijos – auga atvykstančiųjų į Prienų rajoną gyventojų skaičius ir mažėja išvykstančiųjų, nors emigracijos mastai vis dar išlieka aukšti. 17 lentelė. Migracija Prienų r. sav. 2007-2012 m. Migracijos kryptis 2007 2008 2009 2010 2011 2012 Pokytis 2007–2012 m., proc. Pokytis 2007–2012 m., absoliutinis Tarptautinė migracija Atvyko 53 42 39 45 115 164 209,4 458 Išvyko 108 92 140 742 408 323 199,1 1.813 Neto migracija -55 -50 -101 -697 -293 -159 189,1 -1.355 Vidaus migracija Atvyko 621 681 630 483 569 641 3,2 3.625 Išvyko 626 606 595 506 579 581 -7,2 3.493 Neto migracija -5 75 35 -23 -10 60 1.300,0 132 Tarptautinė ir vidaus migracija Atvyko 674 723 669 528 684 805 19,4 4.083 Išvyko 734 698 735 1.248 987 904 23,2 5.306 Neto migracija -60 25 -66 -720 -303 -99 65,0 -1.223 Šaltinis: Statistikos departamentas Remiantis gyventojų, deklaravusių savo išvykimą, statistika, 2007–2012 m. daugiausia iš Lietuvos išvyko 20–49 m. amžiaus asmenų. Duomenų apie Prienų rajono gyventojų emigraciją nėra, tačiau, remiantis bendromis Lietuvos tendencijomis, tikėtina, jog iš Prienų rajono taip pat daugiausia išvyksta 20–49 metų amžiaus gyventojai. Greta žymaus darbingo amžiaus asmenų emigracijos skaičiaus padidėjimo, nerimą kelia didelis išvykstančių ikimokyklinio ir mokyklinio amžiaus vaikų skaičius. Sveikatos apsauga Didžioji dauguma Prienų rajone LR Sveikatos apsaugos ministerijos sistemoje veikiančių asmens sveikatos priežiūros įstaigų yra išlaikomos viešojo sektoriaus. Šiuo metu Prienų rajone asmens sveikatos priežiūros paslaugas teikia Prienų ligoninė. Joje teikiamos šios asmens sveikatos priežiūros paslaugos: priėmimo ir skubios pagalbos skyriuje ištisą parą teikiamos būtinosios pagalbos, asmens sveikatos priežiūros paslaugos įvairių traumų, gyvūnų įkandimų bei susirgimų atvejais, atliekama stabligės bei pasiutligės profilaktika; konsultacinėje poliklinikoje konsultuoja gydytojai specialistai; atliekami ultragarsiniai, endoskopiniai, laboratoriniai ir rentgenologiniai tyrimai; teikiamos dienos chirurgijos, dienos stacionaro paslaugos; stacionare teikiamos vidaus ligų, vaikų ligų, reanimacijos, slaugos ir palaikomojo gydymo bei paliatyvios pagalbos paslaugos. Be ligoninės rajono gyventojų sveikata rūpinasi ir penki pirminės sveikatos priežiūros centrai: Prienų rajono PSPC, Jiezno PSPC, Balbieriškio PSPC, Veiverių PSPC ir Stakliškių PSPC. Prienų rajone taip pat veikia 2 privačios asmens sveikatos priežiūros įstaigos (UAB „Vita Simplex“, UAB „Pagalba ligoniui“) ir viena VšĮ (Veiveriečių sveikata). 2007–2009 m. Prienų rajone sumažėjo privačių odontologinės priežiūros įstaigų – nuo 29 įstaigų 2007 m. iki 28 įstaigų 2009 m. Didžiausią Prienų rajone veikiančių medicinos įstaigų skaičių 2009 m. sudarė privačios asmens sveikatos priežiūros įstaigos, kurių buvo 11, tai sudarė 39 proc. visų rajone veikiančių medicinos įstaigų skaičiaus. 2007 m. Prienų gydymo įstaigose 10.000-ių gyventojų teko 42,9 lovų. 2008 ir 2009 m. šis rodiklis nežymiai pakito – išaugo iki 44,2 lovų. Vertinant apskrities ir kitų rajonų lovų skaičių 10.000-ių gyventojų, Prienų rodiklis – vienas mažiausių apskrityje (mažiau lovų turi tik Jonavos r. sav.). 8 pav. 10.000-ių gyventojų tenkančių lovų skaičiaus rodikliai 2007–2009 m. Šaltinis: Statistikos departamentas Gydytojai. 2009 m. Prienų r. savivaldybėje 10 000 gyventojų teko 23 praktikuojantys gydytojai (arba 37,2 proc. mažiau nei šalyje ir 55,5 proc. mažiau nei vidutiniškai apskrityje), 52,4 slaugytojai (arba 27,8 proc. mažiau nei šalyje ir 32,6 proc. mažiau nei apskrityje) ir 5,5 odontologai (arba 22,5 proc. mažiau nei šalyje ir 42,1 proc. mažiau nei šalyje). 18 lentelė. Praktikuojančių sveikatos priežiūros specialistų skaičius 10 000 gyventojų 2009 m. Vieta / Specialistas Gydytojas Slaugytojas Odontologas Lietuvos Respublika 36,6 72,6 7,1 Kauno apskritis 51,7 77,8 9,5 Birštono sav. 7,7 13,5 3,9 Jonavos r. sav. 20,8 47,1 5,5 Kaišiadorių r. sav. 16,4 44,2 5,1 Kauno m. sav. 81,8 107,5 13,3 Kauno r. sav. 14,6 28,3 5,3 Kėdainių r. sav. 21,2 59,6 6 Prienų r. sav. 23 52,4 5,5 Raseinių r. sav. 20,4 56,8 5,2 Šaltinis: Statistikos departamentas Socialinė apsauga Socialinių paslaugų tikslas – sudaryti sąlygas asmeniui (šeimai) ugdyti ar stiprinti gebėjimus ir galimybes spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį. Norint užtikrinti socialiai pažeidžiamų grupių pakankamą pragyvenimo lygį, mokamos socialinio draudimo išmokos ir valstybės socialinės išmokos. Šeimoms ir vieniems gyvenantiems asmenims, negalintiems savarankiškai apsirūpinti pakankamomis pragyvenimui lėšomis, skiriamos socialinės pašalpos ir (ar) kompensacijos už svarbiausias komunalines paslaugas. 2006–2009 m. Prienų r. savivaldybėje, apskrityje ir šalyje augo socialinių pašalpų gavėjų skaičius ir išlaidos šioms pašalpoms mokėti. 2009 m. išaugęs nedarbo lygis, sumažėjęs vidutinis darbo užmokestis lėmė ryškų socialinių pašalpų gavėjų skaičiaus, o taip pat išlaidų lygio, skirtų šioms pašalpoms mokėti, augimą. 2009 m. Prienų r. savivaldybėje 1000 gyventojų tekęs socialinių pašalpų gavėjų skaičius (24,7 gavėjai) ir išlaidos šioms pašalpoms mokėti (59,0 tūkst. Lt) buvo didesnės nei vidutiniškai šalyje (22 gavėjai, 57,1 tūkst. Lt) ir apskrityje (16,9 gavėjų, 44,5 tūkst. Lt), tačiau mažesnės nei Raseinių r. savivaldybėje (42,8 gavėjai, 115,2 tūkst. Lt), Jonavos r. savivaldybėje (40,3 gavėjai, 102,2 tūkst. Lt), Kėdainių r. savivaldybėje (32,9 gavėjai, 73,6 tūkst. Lt) ir Birštono savivaldybėje (26,4 gavėjai, 73,2 tūkst. Lt). 19 lentelė. Socialinių pašalpų gavėjų skaičius (išlaidos, tūkst. Lt) 1000 gyventojų Vieta / Metai 2006 2007 2008 2009 Lietuvos Respublika 11,2 (12,9) 10,8 (15,4) 11,1 (23,5) 22,0 (57,1) Kauno apskritis 9,0 (10,3) 8,8 (12,5) 9,1 (19,0) 16,9 (44,5) Birštono sav. 12,0 (13,0) 8,7 (14,0) 10,1 (21,4) 26,4 (73,2) Jonavos r. sav. 28,4 (33,0) 27,3 (39,7) 26,5 (56,1) 40,3 (102,2) Kaišiadorių r. sav. 6,2 (6,3) 7,5 (9,8) 7,8 (16,2) 17,3 (44,7) Kauno m. sav. 5,2 (6,5) 4,5 (7,2) 4,3 (10,1) 9,5 (26,8) Kauno r. sav. 5,2 (5,4) 4,4 (6,2) 3,9 (7,6) 5,9 (20,7) Kėdainių r. sav. 12,4 (12,7) 13,8 (16,5) 15,9 (28,4) 32,9 (73,6) Prienų r. sav. 10,7 (12,0) 12,4 (16,2) 15,7 (30,5) 24,7 (59,0) Raseinių r. sav. 21,6 (23,0) 22,7 (30,6) 25,2 (51,7) 42,8 (115,2) Šaltinis: Statistikos departamentas Itin svarbi socialinių išmokų gavėjų grupė – vaikai ir vaikus auginančios šeimos. 2009 m. išmokos šeimoms auginančioms vaikus Prienų r. savivaldybėje siekė 6470,7 tūkst. Lt. Šios išmokos, 2009 m., lyginant su 2006 m., Prienų r. savivaldybėje išaugo 71,0 proc. (šalyje – 67,8 proc., apskrityje – 66,5 proc.). 2006–2010 m. pradžioje Prienų r. savivaldybėje augo darbingo amžiaus gyventojų skaičius (2,3 proc.), mažėjo vaikų (15,6 proc.) ir pensinio amžiaus gyventojų (9,8 proc.) skaičius. 2010 m. pradžioje darbingo amžiaus gyventojai sudarė 60,0 proc., o vaikai ir pensinio amžiaus gyventojai – 40 proc. visų savivaldybės gyventojų. 20 lentelė. Prienų r. savivaldybės gyventojų skaičius ir sudėtis Rodiklis / Metai 2006 2007 2008 2009 2010 Skirtumas 2010 ir 2006 m. proc. Gyventojų skaičius iš viso: 34407 34025 33580 33326 33048 -3,9 Gyventojai (0–15 metų amžiaus) 6271 5997 5668 5429 5290 -15,6 Darbingo amžiaus gyventojai 19662 19751 19790 19983 20114 2,3 Pensinio amžiaus gyventojai 8474 8277 8122 7914 7644 -9,8 Šaltinis: Statistikos departamentas 2009 m. Prienų r. savivaldybėje buvo įregistruotos 193 socialinės rizikos šeimos ir 472 vaikai, augę šiose šeimose. 2006–2009 m. Prienų r. savivaldybėje mažėjo socialinės rizikos šeimų skaičius, o taip pat tokiose šeimose augusių vaikų skaičius (atitinkamai 9,0 proc. ir 10,1 proc.). Pagrindinė šių neigiamų visuomenės socialinių tendencijų mažėjimo priežastis – vaikų pilnametystė šeimose. Dalis šeimų išbrauktos iš socialinės rizikos šeimų įskaitos dėl situacijos šeimoje pagerėjimo. 2006 m. socialinę globą namuose gavo 90 asmenų, 2009 m. – 142 arba 57,8 proc. daugiau. Nagrinėjamu 2006–2009 m. laikotarpiu, savivaldybėje veikė viena vaikų globos įstaiga (Jiezno vaikų globos namai) ir viena globos įstaiga seniems žmonėms (Prienų globos namai). Nagrinėjamu laikotarpiu Jiezno vaikų globos namuose buvo 90 vietų. Visos globos įstaigoje buvusios vietos pilnai užpildytos buvo tik 2007 m., kai įstaigoje buvo apgyvendinta 90 vaikų. Likusiai metais (2006, 2008 ir 2009 m.) vaikų skaičius globos įstaigoje svyravo nuo 71 iki 82 vaikų. 2006 m. Prienų globos namuose buvo 203 vietos, 2007–2009 m. vietų skaičius išaugo iki 232. 2006 m. visos globos namuose buvusios vietos buvo užpildytos pilnai, 2007–2009 m. globos namų gyventojų skaičius kito nuo 202 iki 208 asmenų. 21 lentelė. Socialinių paslaugų įstaigos Prienų r. savivaldybėje Rodiklis / Metai 2006 2007 2008 2009 Pagalbą į namus ir socialinę globą namuose gavę asmenys 90 82 154 142 Vaikų globos įstaigos 1 1 1 1 vaikų skaičius 82 90 82 71 vietų skaičius 90 90 90 90 Globos įstaigos seniems žmonėms 1 1 1 1 gyventojų skaičius 203 202 208 203 vietų skaičius 203 232 232 232 Šaltinis: Statistikos departamentas Socialines paslaugas rajone taip pat teikia Socialinių paslaugų centras. Centro tikslas – teikti socialines paslaugas įvairioms socialiai remtinų asmenų grupėms ir didinti Prienų rajono bendruomenės narių galimybę gyventi žmogaus orumo nežeminančiomis sąlygomis. Centras teikia bendrąsias socialines paslaugas (informavimas; konsultavimas; tarpininkavimas ir atstovavimas; transporto organizavimas; aprūpinimas būtiniausiais drabužiais ir avalyne; maitinimas; asmens higienos ir priežiūros paslaugų organizavimas; sociokultūrinių paslaugų organizavimas), specialiąsias socialines paslaugas (socialinė priežiūra (pagalba į namus); socialinių įgūdžių ugdymo ir palaikymo paslaugos) ir kitas paslaugas (transporto paslaugos; techninės pagalbos priemonių nuoma). Centro teikiamų paslaugų gavėjai: suaugę asmenys su negalia ir jų šeimos; senyvo amžiaus asmenys ir jų šeimos; vaikai su negalia ir jų šeimos; socialinės rizikos suaugę asmenys ir jų šeimos; socialinės rizikos šeimos; kiti asmenys ir šeimos (laikinai dėl ligos ar kitų priežasčių savarankiškumo netekę asmenys). Nusikalstamumas Viešojo saugumo sritis apima viešosios tvarkos užtikrinimą, vidaus tarnybos valdymą, priešgaisrinę bei civilinę saugą ir gelbėjimo darbus, valstybės sienos apsaugą, migracijos (išskyrus ekonominę migraciją), ginklų, šaudmenų, sprogmenų ir specialiųjų priemonių apyvartos kontrolę, saugomų objektų ir saugomo asmens statusą turinčių asmenų apsaugą, rizikos veiksnių, pavojų ir grėsmių nacionaliniam saugumui nustatymo ir vertinimo organizavimą ir koordinavimą. Viešasis saugumas yra esminė sąlyga ir užtikrinant šalies nacionalinį saugumą. Nusikalstamumas Lietuvoje išlieka didelė socialinė problema. Statistikos departamento duomenimis 2007–2010m.Prienų rajone buvo stebimas nusikalstamų veikų skaičiaus didėjimas: 2007 m. buvo užregistruota 455 nusikalstamos veikos, o 2010 m. –624, taigi nagrinėjamu laikotarpiu nusikalstamų veikų skaičius padidėjo37,14 proc. Šiam pokyčiui daugiausia įtakos turėjo Lietuvoje buvusi ekonominė krizė ir aukštas nedarbo lygis. 9 pav. Nusikalstamų veikų skaičiaus kitimas Prienų r. 2007–2010 m. Šaltinis: Statistikos departamentas 2007–2009 m. 100.000-ių gyventojų tenkantis nusikalstamų veikų skaičius Prienų rajone išaugo 23,8 proc.: nuo 1.346 veikų 2007 m. iki 1.666 veikų 2009 m. Nusikalstamų veikų skaičiaus augimas taip pat stebimas šalyje (14,1 proc.), apskrityje (12,4 proc.), Birštono sav. (100,4 proc.), Kaišiadorių r. sav. (1,4), Kauno m. sav. (12,6 proc.), Kauno r. sav. (24,6 proc.), Kėdainių r. sav. (15,6 proc.) bei Raseinių r. sav. (14,8 proc.), išskyrus Jonavos r. sav., kurioje nagrinėjamu laikotarpiu nusikalstamų veikų skaičius sumažėjo 7 proc. Dažniausiai registruojamos nusikalstamos veikos Prienų rajone 2010m. buvo vagystės (262), baudžiamieji nusižengimai (66) ir vagystės iš gyvenamųjų patalpų (50). Mažiausiai buvo užregistruota nužudymų, nusikalstamų veikų, susijusių su disponavimu narkotinėmis medžiagomis ir jų kontrabanda (nusikaltimai), bei transporto priemonių vagysčių (baudžiamieji nusižengimai) – jų buvo užfiksuota po 1. 2007–2010 m. Prienų r. ištirtų nusikalstamų veikų dalis labai svyravo: 2007 m. buvo ištirta 51 proc. nusikalstamų veikų, 2008 m. – 60 proc., 2009 m. – 46 proc., o 2010 m. – 50 proc. Bendrai nagrinėjamu laikotarpiu ištirtų nusikalstamų veikų dalis sumažėjo 1 procentiniu punktu. 2007–2010 m. Prienų r. ištirtų nusikalstamų veikų dalis, proc. Šaltinis: Statistikos departamentas Dėl sumažėjusio finansavimo policijos numatytoms priemonėms įgyvendinti nukentėjo policijos veiklos rezultatyvumas bei efektyvumas, kartu ir teikiamų paslaugų gyventojams kokybė. Dėl nepakankamo policijos įstaigų finansavimo Kauno apskrities VPK Prienų r. PK buvo mažintas pareigybių skaičius, netolimoje ateityje nenumatoma priimti naujų darbuotojų, todėl didėja darbo krūviai. Kultūra Kultūrinė veikla.. Kultūros politiką Prienų rajono savivaldybėje formuoja Savivaldybės taryba ir mero institucija, įgyvendina – Savivaldybės administracijos Kultūros, sporto ir jaunimo skyrius. Prienų kultūrinį gyvenimą ir veiklą organizuoja Prienų rajono kultūros ir laisvalaikio centrai, Prienų krašto muziejus, Prienų Justino Marcinkevičiaus viešoji biblioteka ir jos padaliniai, taip pat meno mokyklos. Visos šios įstaigos atstovauja viešąjį sektorių. Savivaldybėje kultūrinę-meninę veiklą plėtoja ir vietos tautodailininkai. Prienų rajono savivaldybės teritorijoje veikia 5 savarankiški Balbieriškio, Jiezno, Prienų, Stakliškių, Veiverių kultūros ir laisvalaikio centrai. Analizuojant visus kultūros ir laisvalaikio centruose vykusius renginius (mėgėjų meno kolektyvų, profesionalaus meno ir kitos veiklos) 2009–2011 m. laikotarpiu, matyti, kad bendras šių renginių skaičius išaugo (18,9 proc.), bet lankytojų ir dalyvių skaičius sumažėjo (-0,7 proc.). Ypač sumažėjo vaikų ir jaunimo renginių (-38,5 proc.), tačiau šios amžiaus grupės lankytojų ir dalyvių procentinė dalis ženkliai išaugo (180,3 proc.). Muziejai. 2006–2009 m. Prienų r. savivaldybėje veikė vienas muziejus (Prienų krašto muziejus) ir 4 jo padaliniai – Skriaudžių buities muziejus, rašytojo Vinco Mykolaičio Putino gimtoji sodyba–muziejus, Šilavoto „Davatkynas“ ir Juozo Lukšos–Daumanto ekspozicija. Nagrinėjamu laikotarpiu muziejaus lankytojų skaičius kito netolygiai, tačiau skaičiuojama, kad vidutiniškai per metus, muziejų aplankė 7 tūkst. lankytojų. Bibliotekos. Pagrindiniai Prienų Justino Marcinkevičiaus viešosios bibliotekos(toliau – Bibliotekos) veiklos tikslai yra organizuoti Prienų rajono savivaldybės teritorijos gyventojų bibliotekinį ir informacinį aptarnavimą, tenkinti jų poreikius, modernizuoti Bibliotekos bei jos padalinių veiklą. Biblioteka turi 23 struktūrinius padalinius, kurie veiklą vykdo visose rajono seniūnijose. 2009–2011 m. lankytojų skaičius Bibliotekoje ženkliai nesikeitė, o jų apsilankymų skaičius – išaugo. Pastebėtina, kad šiek tiek sumažėjo kaimo bibliotekų lankytojų skaičius (nuo 5,9 tūkst. 2009 m. iki 5,4 tūkst. 2011 m.). 22 lentelė. J. Marcinkevičiaus viešosios bibliotekos pagrindiniai veiklos rodikliai 2009–2011 m. Vartotojų aptarnavimas 2009 2010 2011 Registruotų vartotojų skaičius 10.234 10.233 9.540 Apsilankymų (lankytojų) skaičius 146.556 153.393 153.222 Dokumentų išduotis 270.435 257.265 235.064 Bibliotekos padarytos kopijos vartotojams 7.794 9.883 10.465 Šaltinis: J.Marcinkevičiaus viešoji biblioteka Kultūros paveldas. Prienų rajono savivaldybėje yra 185 saugotini kultūros paveldo objektai, įrašyti į Lietuvos Respublikos kultūros vertybių registrą: 39 archeologijos, 5 mitologiniai, 66 dailės, 18 architektūros, 55 istorijos, 1 urbanistikos paminklas. Piliakalniai su gyvenvietėmis, pilkapynai, senkapiai, piliavietė – seniausi rajono praeitį menantys kultūros paveldo objektai. Iš viso rajone yra 28 respublikinės reikšmės piliakalniai, 2 senkapiai, 1 kapinynas, 5 pilkapynai, 1 akmens amžiaus stovykla. Rajone yra 12 bažnyčių, tačiau tik 3 įrašytos į Lietuvos Respublikos kultūros paveldo registrą kaip architektūros paminklai. Sportas Prienų rajono savivaldybės kūno kultūros ir sporto centras – tai Prienų rajono savivaldybės biudžetinė įstaiga, organizuojanti ir koordinuojanti sportinę veiklą rajone. Didžiausią dalį Kūno kultūros ir sporto centro lankytojų sudaro mokiniai. Pastarųjų, lankančių Kūno kultūros ir sporto centrą metų pradžioje, nuo 2009 m. iki 2011 m., tačiau metų pabaigos atžvilgiu bendras sportuojančių moksleivių skaičius sumažėjo. Atitinkamai sumažėjo ir mokomųjų grupių skaičius. Labai ženkliai tuo pačiu laikotarpiu sumažėjo Kūno kultūros ir sporto centre sportuojančių merginų. 23 lentelė. Prienų r. sav. kūno kultūros ir sporto centro veiklos rodikliai, 2009–2011 m. Mokinių skaičius/Metai 2009 2010 2011 Pokytis, proc. Buvo metų pradžioje 303 335 318 5,0 Mokinių metų pabaigoje 335 318 297 -11,3 Iš jų merginų (proc.) 73 (21,8) 48 (15,1) 44 (14,8) -39,7 Mokomųjų grupių metų pabaigoje 25 24 22 -12,0 Šaltinis: Prienų r. sav. administracijos Kultūros, sporto ir jaunimo skyrius, Lietuvos sporto statistikos metraštis Didžioji dalis šios sporto infrastruktūros yra labai geros, geros arba patenkinamos būklės. Prienų rajono savivaldybės administracija Kūno kultūros ir sporto centro stadiono bei Irklavimo bazės rekonstrukcijai numato lėšas gauti iš ES struktūrinių fondų lėšų. Teniso infrastruktūros gerinimas numatytas plečiant Kūno kultūros ir sporto centro daugiafunkcinio sporto komplekso infrastruktūrą. Prienų rajono savivaldybės kūno kultūros ir sporto sektorius finansuojamas skiriant lėšas Kūno kultūros ir sporto centro veiklai organizuoti bei kūno kultūros ir sporto sektoriaus programų / priemonių įgyvendinimui. Didžiausios piniginių lėšų sumos 2009–2011 m. buvo skiriamos vienai sporto šakai – krepšiniui. Prienų rajono savivaldybės sporto sektoriaus specialistų bei bendruomenės nuomonės apklausos duomenimis, Savivaldybėje labiausiai trūksta dviračių takų ir vaikų žaidimų aikštelių. Švietimas Ikimokyklinis ugdymas. 2010–2013 m. ikimokyklinių ugdymo įstaigų skaičius Prienų r. savivaldybėje lyginant su 2006–2009 m. laikotarpiu nežymiai padidėjo. Šiuo metu ikimokyklinio ugdymo programas Prienų r. savivaldybėje vykdo 11 įstaigų. Prienų mieste veikia 3 lopšeliai-darželiai, rajone veikia 8 ikimokyklinio ugdymo skyriai. Gimstamumas Prienų rajone: 2010 m.–283 2011 m.–280 2012 m. –268 2013 m.– 277 Kiek vaikų lankė ikimokyklinio ugdymo įstaigas? 2010 m. – 445 2011 m. – 440 2012 m. – 471 2013 m. – 547 Nagrinėjamu laikotarpiu čia veikė 7 ikimokyklinio ugdymo įstaigos (išskyrus 2007 m., kai savivaldybėje veikė 6 ikimokyklinio ugdymo įstaigos). Apskrityje, tuo pačiu laikotarpiu, ikimokyklinių ugdymo įstaigų skaičius augo (5,8 proc.), šalyje tolygiai mažėjo (-1,5 proc.). 2009 m. 1000 savivaldybės gyventojų teko 16,2 (2006 m. – 16,0), 1000 apskrities gyventojų – 29,5 (2006 m. – 27,5) ir 1000 šalies gyventojų – 28,0 (2006 m. – 26,7) ikimokyklinių ugdymo įstaigų auklėtiniai. 10 pav. 1000 gyventojų tenka ikimokyklinio ugdymo įstaigų auklėtinių Šaltinis: Statistikos departamentas Bendrasis mokyklinis ugdymas. 2010-2011–2013-2014 m. m. Prienų r. savivaldybėje (-21,2 proc.), Kauno apskrityje (-12,4 proc.) ir šalyje (-14,4 proc.) mažėjo bendrojo lavinimo mokyklų mokinių skaičius. Mažėjantis mokinių skaičius Prienų r. savivaldybėje, nagrinėjamu laikotarpiu, lėmė bendrojo lavinimo mokyklų skaičiaus sumažėjimą (mokyklų skaičius savivaldybėje sumažėjo 6 įstaigomis). Nagrinėjamu laikotarpiu bendrojo lavinimo mokyklų skaičius taip pat mažėjo šalyje (9,2 proc.), apskrityje (8,8 proc.) bei daugelyje apskrities savivaldybių. 26 lentelė. Bendrojo lavinimo mokyklų ir mokinių skaičius, 2010-2011–2013-2014 m.m. Vieta / Mokslo metai 2010-2011 2011-2012 2012-2013 2013-2014 Skirtumas 2013-2014 m.m. ir 2010-2011 m.m., proc. Bendrojo lavinimo mokyklų mokiniai Lietuvos Respublika 514622 489442 464638 440504 -14,4 Kauno apskritis 100999 96607 92717 88447 -12,4 Prienų r. sav. 3888 3676 3384 3064 -21,2 Bendrojo lavinimo mokyklų skaičius Lietuvos Respublika 1502 1472 1415 1364 -9,2 Kauno apskritis 249 246 234 227 -8,8 Prienų r. sav. 18 18 13 12 -33,3 Šaltinis: Statistikos departamentas Profesinės mokyklos. 2010-2011–2013-2014 m. m. Prienų r. savivaldybėje veikė viena profesinio mokymo įstaiga – Alytaus profesinio rengimo centro Balbieriškio Mykolo Krupavičiaus žemės ūkio ir verslo skyrius, kuriame buvo ruošiami smulkiojo verslo paslaugų teikėjai, technikos priežiūros verslo darbuotojai, technikos šaltkalviai remontininkai, apskaitininkai, ekologinio ūkio darbuotojai, kaimo turizmo organizatoriai. Užimtumas ir darbo rinka Darbingo amžiaus gyventojai. Darbingo amžiaus asmenų skaičius Prienų rajone 2007–2010 m. nežymiai augo (1,8 proc.) ir sudarė 60,9 proc. visų rajono gyventojų. Ši proporcija kilo nuo 59,8 proc. 2007 m. iki 61,0 proc. 2010 m. 25 lentelė. Darbingo amžiaus gyventojų skaičius Kauno apskrityje ir šalyje 2007–2010 m. Teritorija/Metai 2007 2008 2009 2010 Lietuvos Respublika 2.136.574 2.140.133 2.153.999 2.162.466 Kauno apskritis 426.742 426.455 428.727 429.975 Birštono sav. 3.169 3.239 3.257 3.304 Jonavos r. sav. 33.038 33.135 33.412 33.566 Kaišiadorių r. sav. 22.189 22.156 22.255 22.399 Kauno m. sav. 230.744 229.241 228.545 227.787 Kauno r. sav. 54.455 55.538 57.633 59.240 Kėdainių r. sav. 38.732 38.699 38.951 38.928 Prienų r. sav. 19.751 19.790 19.983 20.114 Raseinių r. sav. 24.664 24.657 24.691 24.637 Šaltinis: Statistikos departamentas Registruotų bedarbių ir darbingo amžiaus gyventojų santykis. Šis rodiklis Prienų r. sav. ir Kauno apskrityje nuolat augo. Mažiausias registruotų bedarbių ir darbingo amžiaus gyventojų santykis apskrities savivaldybėse buvo užfiksuotas 2007 m. (nuo 2,0 iki 5,5 proc.).Prienų r. sav. 2007m. nedarbo lygis siekė 3,0 proc., 2008 m. nedarbo lygis išaugo iki 3,8 proc., o jau 2009 m. siekė 8 proc.(apskrityje – 8,3 proc.). 11 pav. Nedarbo lygis 2007–2009 m. proc. Šaltinis: Lietuvos darbo biržos duomenys Vidutinis mėnesinis bruto darbo užmokestis. 2010 m. trijų ketvirčių vidutinis mėnesinis bruto darbo užmokestis Prienų rajono savivaldybėje buvo mažiausias tarp visų Kauno apskrities savivaldybių. Nurodytu laikotarpiu vidutiniškai jis siekė 84,3 proc. apskrities arba 80,3 proc. šalies lygio. Vidutinis mėnesinis bruto darbo užmokestis Prienų rajone, lyginant 2010 m. trijų ketv. duomenis su 2009 m., sumažėjo apie 6 proc. (3.2.5 pav.) 12 pav. Vidutinis mėnesinis bruto darbo užmokestis 2009–2010 m., Lt Šaltinis: Statistikos departamentas
TECHNOLOGINIAI VEIKSNIAI Spartus informacinių technologijų vystymasis skatina naujų technologijų, modernių informacijos sistemų diegimą, o jų svarba itin didelė. Nuolatinė technologijų plėtra skatina atnaujinti turimą savivaldybės kompiuterinę bazę, programinę įrangą ir kitus informacinių technologijų resursus. Prienų r. savivaldybės internetiniame tinklapyje pateikiama ir atnaujinama visa visuomenei reikšminga informacija. Informacijos pateikimas interneto tinklapyje savivaldybei labai aktualus, nes vystantis telekomunikacinėms technologijoms didėja jomis besinaudojančių gyventojų kiekis, taip pat daugėja naujų technologijų panaudojimo sričių. Pagal Informacinės visuomenės plėtros komiteto prie Lietuvos Respublikos Vyriausybės atliktą tyrimą, kuriame įvertinti 2009 metų rudens elektroninės valdžios ir interneto vartojimo rodikliai, viešojo sektoriaus institucijų interneto svetainėse lankėsi 40,5 proc. (2009 m. pavasario rodiklis – 45,9 proc.) apklaustų interneto vartotojų. Populiariausiomis viešojo sektoriaus įstaigų teikiamomis elektroninėmis paslaugomis išlieka: pajamų mokesčio deklaravimas – 40,1 proc., darbo paieška – 33,5 proc. ir su sveikatos apsauga susijusios paslaugos – 16,6 proc. Statistikos departamento duomenimis, 2010 m. pradžioje, 76,1 procento valstybės ir savivaldybių valdymo įstaigų turėjo interneto svetaines. Pirmo lygio paslaugas internetu (teikiama informacija) 2010 m. pradžioje teikė 69,4 proc. šių įstaigų, antro lygio (galimybė parsisiųsti formas) – 54,0 proc., trečio lygio (galimybė grąžinti užpildytas formas) – 11,6 proc., ketvirto lygio (administracinė procedūra be popieriaus) – 8,1 proc., penkto lygio (automatiškai užpildoma jau turima forma) – 6,2 proc. įstaigų. 2009 m. atlikto „Elektroninių paslaugų internete, teikiamų valstybės ir savivaldybių institucijų ir įstaigų tyrimo“ duomenimis, bendras viešųjų ir administracinių paslaugų pasiekiamumo rodiklis Lietuvoje yra 75 proc. Viešųjų paslaugų pasiekiamumo piliečiams vidurkis – 71 proc., verslui – 81 proc. Labiausiai pažengusios perkeliant viešąsias paslaugas į internetą yra: Klaipėdos ir Vilniaus miesto savivaldybės (iš viso skirtingu nuo pirmojo iki penkto perkėlimo į internetą brandos lygiu į internetą čia perkelta atitinkamai 77,7 ir 62,2 proc. visų paslaugų). Prienų r. savivaldybė, kaip ir dauguma Lietuvos Respublikos savivaldybių teikia tik pirmojo ir antrojo brandos lygio viešąsias elektronines paslaugas. Namų ūkių tyrimo duomenimis, 2010 m. pradžioje, asmeninius kompiuterius namuose turėjo 53,8 proc. (mieste 61,3 proc., kaime – 39 proc.), o interneto prieigą – 54,9 proc. (mieste 62,2 proc., kaime – 40,7 proc.) šalies namų ūkių. Kauno apskrityje 2010 m. pradžioje asmeninius kompiuterius namuose turėjo 60,1 proc., interneto prieigą – 58,9 proc. namų ūkių. Pagal šiuos rodiklius Kauno apskritis lenkė Klaipėdos apskritį ir atsiliko nuo Vilniaus apskrities. 2006–2010 m. pradžioje gyventojų, namuose turinčių asmeninius kompiuterius ar interneto prieigą skaičius šalyje ir Kauno apskrityje nuolat augo. 26 lentelė. Namų ūkiai, turintys asmeninį kompiuterį ar interneto prieigą 2006–2010 m. pradžioje Vieta / Metai 2006 2007 2008 2009 2010 Lietuvos Respublika Kompiuteriai, proc. 36,5 42 48 52,2 53,8 Interneto prieiga, proc. 31,7 40,3 47,1 54,7 54,9 Kauno apskritis Kompiuteriai, proc. 35,7 44,3 47,4 55,9 60,1 Interneto prieiga, proc. 30,9 41,2 44,8 53,2 58,9 Šaltinis: Statistikos departamentas Statistikos departamento duomenimis, 2010 m. pradžioje, per paskutinius 3 mėnesius internetu naudojosi 60,5 procentų visų šalyje gyvenančių 16–74 metų amžiaus asmenų. Daugiausia internetu naudojosi mokiniai ir studentai – 99,3 proc. visų šios grupės apklaustųjų. Dažniausiai internetas buvo naudojamas ryšiams (54 proc.), laikraščiams ir žurnalams skaityti (52,3 proc.), elektroniniam paštui siųsti ar gauti (49,5 proc.), informacijos apie prekes ir paslaugas paieškai (48,1 proc.), dalyvavimui pokalbių svetainėse (41 proc.) ir pan.
VIDINĖS APLINKOS ANALIZĖ:
Teisinė bazė Prienų r. savivaldybė savo veiklą organizuoja vadovaudamasi Lietuvos Respublikos įstatymais ir vidaus dokumentais: Prienų r. savivaldybės tarybos veiklos reglamentu, Prienų r. savivaldybės administracijos nuostatais ir kitais savivaldos institucijų veiklą reglamentuojančiais dokumentais.
Organizacinė struktūra Prienų r. savivaldybės atstovaujamoji institucija yra taryba, turinti vietos valdžios ir viešojo administravimo teises ir pareigas, vykdomoji institucija – administracijos direktorius, administracijos direktoriaus pavaduotojas, turintys viešojo administravimo teises ir pareigas. Šios savivaldybės institucijos yra atsakingos už savivaldos teisės įgyvendinimą. Savivaldybės funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo. Vietos valdžios funkcijas įstatymų nustatyta tvarka atlieka savivaldybės taryba. Viešojo administravimo funkcijas įstatymų nustatyta tvarka atlieka savivaldybės taryba, savivaldybės vykdomoji institucija (vykdomosios institucijos), kiti savivaldybės įstaigų ir tarnybų vadovai, valstybės tarnautojai, kuriems teisės aktai ar savivaldybės tarybos sprendimai suteikia viešojo administravimo teises savivaldybės teritorijoje. Viešąsias paslaugas teikia savivaldybių įsteigti paslaugų teikėjai arba pagal sudarytas sutartis kiti viešai pasirenkami fiziniai ar juridiniai asmenys. Savivaldybės taryba savo veikloje vadovaujasi 2012 m. spalio 25 d. sprendimu Nr. T3-229 patvirtintu „Prienų rajono savivaldybės tarybos veiklos reglamentu“. Savivaldybės taryba sudaryta iš įstatymų nustatyta tvarka demokratiškai išrinktų savivaldybės bendruomenės atstovų – 25 savivaldybės tarybos narių. Prienų r. savivaldybėje veikia komitetai Prienų rajono savivaldybės taryboje sudaryti 5 komitetai:  Ekonominės plėtros, finansų ir investicijų komitetas;  Sveikatos ir socialinių reikalų komitetas;  Kultūros, švietimo, turizmo ir sporto komitetas;  Bendruomenių ir kaimo reikalų komitetas;  Kontrolės komitetas. Daugiausia mandatų Prienų r. savivaldybės taryboje turi Lietuvos socialdemokratų partija – 6, partija „Tvarka ir teisingumas“ – 4, Tėvynės sąjunga - Lietuvos krikščionys demokratai – 3. Po du mandatus taryboje turi Naujoji sąjunga (socialliberalai), Liberalų ir centro sąjunga, Darbo partija, Lietuvos valstiečių ir žaliųjų sąjunga, Lietuvos socialdemokratų sąjunga, Lietuvos Respublikos liberalų sąjūdis. Prienų r. savivaldybės taryba 2006 m. rugsėjo 21 d. sprendimu Nr. T3-211 patvirtino Prienų r. savivaldybės administracijos nuostatus. Vadovaujantis šiais nuostatais, savivaldybės administracija: savivaldybės teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina; įgyvendina įstatymus ir Vyriausybės nutarimus, nereikalaujančius savivaldybės institucijų sprendimų; įstatymų nustatyta tvarka organizuoja savivaldybės biudžeto pajamų ir išlaidų bei kitų piniginių išteklių buhalterinės apskaitos tvarkymą, organizuoja ir kontroliuoja savivaldybės turto valdymą ir naudojimą; administruoja viešųjų paslaugų teikimą; rengia savivaldybės institucijų sprendimų ir potvarkių projektus; atlieka sekretoriato, mero, Tarybos narių ir savivaldybės Kontrolieriaus finansinį, ūkinį bei materialinį aptarnavimą. Prienų r. savivaldybės taryba 2011 m. birželio 23 d. sprendimu Nr. T3-78 patvirtino naują Prienų r. savivaldybės administracijos struktūrą, kuri įsigaliojo nuo 2011 m. rugsėjo 1 d. Administraciją sudaro Centralizuotas vidaus audito skyrius, 15 struktūrinių padalinių. Architektūros ir urbanistikos skyrius, Buhalterijos skyrius, Civilinės metrikacijos skyrius, Finansų skyrius, Informacinių technologijų skyrius, Investicijų skyrius, Kultūros, sporto ir jaunimo skyrius, Socialinės paramos skyrius, Statybos ir ekonominės plėtros skyrius, Švietimo skyrius, Teisės ir personalo skyrius, Turto valdymo skyrius, Ūkio skyrius, Vaiko teisių apsaugos skyrius ir Žemės ūkio skyrius), 3 į struktūrinius padalinius neįeinantys valstybės tarnautojai (Karo prievolės ir civilinės saugos vyriausiasis specialistas, Savivaldybės gydytojas, Savivaldybės kalbos tvarkytojas) ir 10 struktūrinių teritorinių padalinių (Ašmintos seniūnija, Balbieriškio seniūnija, Išlaužo seniūnija, Jiezno seniūnija, Naujosios Ūtos seniūnija, Pakuonio seniūnija, Prienų seniūnija, Stakliškių seniūnija, Šilavoto seniūnija ir Veiverių seniūnija). 2008 m. gruodžio 22 d. savivaldybės tarybos sprendimu Nr. T3-312 buvo patvirtinti Prienų r. savivaldybės Kontrolės ir audito tarnybos nuostatai. Tarnyba yra subjektas, prižiūrintis, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai. Tarnyba yra biudžetinė įstaiga, finansuojama iš Savivaldybės biudžeto. .
Žmogiškieji ištekliai Didžioji dalis valstybės tarnautojų savivaldybės administracijoje 2013 m. turėjo A-9 (37 tarnautojai), ir A-12 (20 tarnautojų) pareigybines kategorijas. 2013 m., palyginus su 2011 m., Prienų r. savivaldybėje nebeliko A-B 7 kategorijos tarnautojų, padidėjo tarnautojų skaičius turinčių A-B 8 kategorijas. Nežymiai išaugo A-9 kategoriją turinčių tarnautojų skaičius ir sumažėjo A-12 kategoriją turinčių tarnautojų skaičius. Taip pat atsirado tarnautojų, turinčių A-17 kategoriją. 27 lentelė. Valstybės tarnautojų etatų pasiskirstymas pagal kategorijas 2006–2010 m. Kategorija / Metai 2011 m. 2012 m. 2013 m. 2014 m. A-B 5 - - - - A-B 6 - - - - A-B 7 1 1 - - A-B 8 6 7 7 7 A-9 36 36 37 37 A-10 1 1 1 1 A-11 7 7 7 7 A-12 21 21 21 20 A-13 - - - 1 A-14 1 1 - - A-15 1 1 1 1 A-16 1 - 1 1 A-17 - 1 1 1 A-18 - - - - Šaltinis: Teisės ir personalo skyrius 2013 m. 37,4 proc. Prienų r. savivaldybės administracijos valstybės tarnautojų turėjo ilgametį valstybės tarnybos darbo stažą, t. y. dirbo ilgiau nei dvylika metų. 22,0 proc. valstybės tarnautojų, nagrinėjamais metais, dirbo trumpiau nei 3 metus, 14,5 proc. – nuo 3 iki 6 metų, 12,2 proc. – nuo 6 iki 9 metų ir 13,9 proc. – nuo 9 iki 12 metų.
Planavimo sistema Savivaldybės veiklos planavimas pagal veiklos rezultatų pasiekimo trukmę yra suskirstytas į tris kategorijas: ilgos trukmės – 2011–2019 m. Prienų rajono plėtros strateginis planas; vidutinės trukmės – Prienų r. savivaldybės strateginis veiklos planas; trumpojo laikotarpio – savivaldybės biudžetas. 2011–2019 m. Prienų rajono plėtros strateginis planas patvirtintas Prienų r. savivaldybės tarybos 2011 m. birželio mėn. 23 d. sprendimu Nr. T3-84. Strateginis planas yra susijęs su Prienų miesto bendruoju planu, patvirtintu Prienų r. savivaldybės tarybos 2010 m. sausio 19 d. sprendimu Nr. (1.4)-T1-5. Jame numatytos miesto teritorinės raidos perspektyvos. 2011-2019 m. Prienų rajono plėtros strateginiame plane išskirti 3 Savivaldybės plėtros prioritetai: Patrauklios verslui ir turizmui aplinkos formavimas; Išsilavinusios, sveikos ir pažangios bendruomenės plėtra; Patogios ir švarios aplinkos užtikrinimas. Prioritetų įgyvendinimui numatyta 13 tikslų ir 40 uždavinių, už kurių vykdymą paskirti atsakingi Savivaldybės administracijos struktūriniai padaliniai ir kitos Savivaldybės pavaldžios institucijos bei įstaigos. 2013 m. atnaujintas ir pateiktas savivaldybės taryboje patvirtinti 2014–2016 m. Prienų r. savivaldybės strateginis veiklos planas, kuris bus atnaujinamas kiekvienais metais. Plane numatyti tikslai ir uždaviniai, kuriuos Savivaldybė ketina įgyvendinti, siekdama ilgalaikių strateginių tikslų, išdėstytų 20011–2019 m. strateginiame plėtros plane. Prienų r. savivaldybės ilgalaikiame 2011–2019 m. strateginiame plane nustatytos veiklos kryptys ir būdai, kaip efektyviausiai panaudoti turimus ir planuojamus gauti finansinius, materialinius ir žmogiškuosius išteklius vizijai ir misijai vykdyti, numatytiems tikslams pasiekti, taip pat veiklos stebėsena ir atsiskaitymas už rezultatus.
Finansiniai ištekliai Prienų r. savivaldybės 2014–2016 m. strateginio veiklos plano programų pagrindinis finansavimo šaltinis – Savivaldybės biudžeto lėšos, tačiau įvairiems projektams įgyvendinti pritraukiamas finansavimas iš kitų šaltinių, pvz., Europos Sąjungos paramos lėšos, valstybės biudžeto lėšos ir pan. 2009–2013 m. Prienų r. savivaldybės pajamų / asignavimų planas mažėjo (nuo 81 986,1 tūkst. Lt 2009 m. iki 65 057,4 tūkst. Lt 2013 m.) 2009 m. savivaldybės patikslintas pajamų / asignavimų planas sudarė 75509,8 tūkst. Lt, faktiškai į biudžetą buvo gauta 71504,5 tūkst. Lt pajamų. Išlaidos ir išmokos iš Prienų r. savivaldybės biudžeto 2009 m. sudarė 72996,0 tūkst. Lt. Asignavimų įvykdymas 2010 m. siekė 67 368,8 tūkst. Lt, 2011 – 74763,2 tūkst. Lt, 2012 m – 71211,11 tūkst. Lt, o 2013 palyginus su praeitais metais sumažėjo iki 68 243,1 tūkst. Lt. 13 pav. Savivaldybės pajamų ir asignavimų dinamika 2006–2013 metais, tūkst. Lt Šaltinis: Prienų r. savivaldybės Finansų skyrius 2013 m. patvirtintas Prienų r. savivaldybės biudžetas sudarė 65057,4 tūkst. Lt pajamų ir asignavimų. Biudžetas patvirtintas pagal asignavimų valdytojų pateiktas programas. Per metus biudžetas buvo tikslinamas ir pajamų planas padidintas 2314,2 tūkst. Lt. Patikslintas 2013 m. biudžetas siekė 67371,6 tūkst. Lt pajamų ir išlaidų. Bendras 2013 metų pajamų planas įvykdytas 100,18 proc., bendra išlaidų planas įvykdytas 101,29 proc. Į savivaldybės biudžetą (be dotacijų iš valstybės biudžeto) 2013 m. buvo gauta 124,0 tūkst. Lt pajamų daugiau negu buvo prognozuota. Laikinam biudžeto apyvartos lėšų trūkumui padengti buvo pratęsta kreditinė linija 2500,0 tūkst. Lt. Metinis paprastųjų išlaidų savivaldybės kreditinis įsiskolinimas 2013-12-31 sudarė 8457,3 tūkst. Lt, nepaprastųjų išlaidų –12202,5 tūkst. Lt. Taip pat dėl pajamų plano neįvykdymo iš valstybės biudžeto buvo paimta trumpalaikė paskola (897,0 tūkst. Lt) darbo užmokesčiui ir socialinio draudimo įmokoms mokėti. Tais pačiais metais rugsėjo 27 d. buvo sugrąžinta 400,0 tūkst. Lt trumpalaikės paskolos dalis, o kita dalis 497,0 tūkst. Lt užskaityta į pajamas iš valstybės iždo išlaidų struktūros skirtumams išlyginti. Sumokėta 2,8 tūkst. Lt apskaičiuotų palūkanų už naudojimosi paskolos suma laiką. 2013 m. pabaigoje didėjo visų paslaugų ir prekių išlaidų straipsnių kreditiniai įsiskolinimai. Dėl asignavimų trūkumo didžiausią kreditinio įsiskolinimo dalį sudarė skola komunalinėms paslaugoms (2455,3 tūkst. Lt), darbo užmokestis už gruodžio mėnesį (1124,7 tūkst. Lt) ir pašalpoms gyventojams, priskaičiuotos už gruodžio mėnesį mokėti (1034,8 tūkst. Lt). Savivaldybė per 2013 m. gavo 951,2 tūkst. Lt ilgalaikių paskolų investicijų projektų įgyvendinimui. Per 2013 m. ilgalaikių paskolų panaudota 938,7 tūkst. Lt, iš jų turtui įsigyti 861,2 tūkst. Lt. 2013 m. grąžinta 480,0 tūkst. Lt paskolų ir sumokėta 400,1 tūkst. Lt palūkanų.
Ryšių sistema, informacinės ir komunikavimo sistemos Prienų r. savivaldybės administracijos ir seniūnijų veikloje intensyviai naudojamos informacinės ir ryšių technologijos. Visos darbo vietos yra kompiuterizuotos. Veikia 7 tarnybinės stotys, virš 150 darbinių stočių, 10 telefono stotelių. Eksploatuojamos įvairios informacinės sistemos: dokumentų valdymo sistema, žemės nuomos mokesčio administravimo sistema, teisinės informacijos sistema, finansų apskaitos sistema, socialinių paslaugų informacinė sistema. Gaunami duomenys iš valstybinių registrų: gyventojų registro tarnybos, SODROS, nacionalinės mokėjimo agentūros, darbo biržos, Regitros, nekilnojamojo turto registro. Savivaldybės administracijos ir seniūnijų darbuotojai yra kelių respublikinių informacinių sistemų (valstybės tarnautojų registro, mokinių registro, statybos leidimų ir statybos valstybinės priežiūros informacinės sistemos) vartotojai. Rajono tarybos nariai aprūpinti nešiojamais kompiuteriais. Atnaujinta dokumentų valdymo ir buhalterinės apskaitos informacines sistemos. 2011 m. įgyvendintas „e-demokratijos“ principas, veikia tiesioginė Tarybos posėdžių transliacija, salėje įrengta vaizdo bei garso įrašymo įranga ir balsavimo pultai. Tarybos posėdžius gyventojai gali stebėti tiesiogiai internetu.
Vidaus darbo kontrolė Lietuvos Respublikos vidaus kontrolės ir vidaus audito įstatyme (2002 m. gruodžio 10 d. Nr. IX-1253) numatyta, kad savivaldybių administracijose turi būti įsteigtos centralizuotos vidaus audito tarnybos. Prienų r. savivaldybės administracijos Centralizuotas vidaus audito skyrius atlieka nepriklausomą, objektyvią tyrimo, vertinimo ir konsultavimo veiklą, siekiant užtikrinti Prienų r. savivaldybės administracijos, jai pavaldžių ir (arba) jos valdymo sričiai priskirtų viešųjų juridinių asmenų veiklos gerinimą. Skyrius yra Prienų r. savivaldybės administracijos struktūrinis padalinys, išlaikomas iš Savivaldybės biudžeto, tiesiogiai pavaldus ir atskaitingas Savivaldybės administracijos direktoriui.
SSGG ANALIZĖ:
Stiprybės  Sąlyginai nedidelis statybos įmonių ir bendrovių atliktų darbų apimčių mažėjimas.  Išaugęs pastatytų gyvenamųjų ir negyvenamųjų pastatų skaičius.  Aviaturizmo paslaugų plėtojimas.  Išaugęs darbingo amžiaus gyventojų skaičius.  Mažėjantis socialinės rizikos šeimų ir šiose šeimose augančių vaikų skaičius.  Mažėjantis užregistruotų nusikaltimų skaičius.  Pradėtas kultūros centrų ir bibliotekų tinklo optimizavimas.  Pradėtas švietimo įstaigų tinklo optimizavimas.
Silpnybės  Mažėjančios tiesioginių užsienio investicijų apimtys.  Lėti materialinių investicijų augimo tempai.  Mažėjantis veikiančių ūkio subjektų skaičius.  Mažėjanti pramonės įmonių apyvarta ir pridėtinė vertė (gamybos sąnaudomis).  Mažėjantis pramonės ūkio subjektuose (padaliniuose) dirbančių asmenų skaičius.  Mažėjantis paslaugų, prekybos ir maitinimo įmonių skaičius.  Išaugęs mirusių ir sumažėjęs gimusių asmenų skaičius.  Mažėjanti prekybos ir maitinimo įmonių apyvarta.  Mažėjantis viešuoju transportu besinaudojančių gyventojų ir viešojo transporto maršrutų skaičius.  Augantis socialinių pašalpų gavėjų skaičius ir išlaidos šioms pašalpoms mokėti.  Aukštas nedarbo lygis, registruotų bedarbių ir darbingo amžiaus gyventojų santykis.
Galimybės  Europos Sąjungos parama savivaldybės socialinei ir ekonominei plėtrai.  Strateginio planavimo sistemos tobulinimas.  Didesnis nevyriausybinių organizacijų įsitraukimas į socialinių paslaugų teikimą.  Modernios, racionalios ir efektyvios švietimo sistemos kūrimas.  Transporto tinklo plėtra ir kelių infrastruktūros gerinimas.  Sąlygų kokybiškam gyventojų poilsiui sudarymas, kuriant rekreacijos zonas, modernizuojant sporto bazes, kultūros įstaigas bei viešąją infrastruktūrą.  Vaikų ir jaunimo užimtumo plėtojimas bei nusikalstamumo prevencinių programų vykdymas.  Turizmo informacijos sklaida.
Grėsmės  Šalies ekonomikos nuosmukis, susijęs su stipriais užsienio ir vidaus paklausos pokyčiais.  Valstybės taupymo programa ir išlaidų įvairioms sritims mažinimas.  Mažėjančios planuojamos savivaldybės biudžeto pajamos.  Mažėjantis gyventojų skaičius.  Mažėjanti gyventojų perkamoji galia.  Sparčiai augantis neigiamas migracijos saldo.  Nepakankama turizmo informacijos sklaida.

Strateginio tikslo pavadinimas: Užtikrinti gyventojams kokybiškas ir prieinamas švietimo, sveikatos apsaugos ir socialinės paramos paslaugas	Kodas

1
Strateginio tikslo aprašymas:
Įgyvendinant šį strateginį tikslą vykdoma programa(-os): 1. Ugdymo kokybės ir mokymosi aplinkos užtikrinimo programa. 2. Socialinės paramos ir sveikatos apsaugos paslaugų kokybės gerinimo programa.
Strateginio tikslo pavadinimas: Efektyviai spręsti gyventojų problemas, aktyvinti bendruomeninę, kultūrinę ir sportinę veiklą	Kodas

2
Strateginio tikslo aprašymas:
Įgyvendinant šį strateginį tikslą vykdoma programa(-os): 3. Kultūros, sporto, jaunimo ir bendruomenės veiklos aktyvinimo programa. 4. Savivaldybės pagrindinių funkcijų vykdymo ir valdymo tobulinimo programa.
Strateginio tikslo pavadinimas: Kurti kokybišką ir patrauklią gyvenamąją, turizmo ir verslo aplinką	Kodas

3
Strateginio tikslo aprašymas:
Įgyvendinant šį strateginį tikslą vykdoma programa(-os): 5. Aplinkos apsaugos, verslo rėmimo ir kaimo plėtros programa. 6. Viešosios infrastruktūros priežiūros ir plėtros programa. 7. Investicijų programa.

PATVIRTINTA

Prienų rajono savivaldybės tarybos

2014 m. kovo 27 d. sprendimu Nr. T3-49

1 b forma

PRIENŲ RAJONO SAVIVALDYBĖS UGDYMO KOKYBĖS IR MOKYMOSI APLINKOS UŽTIKRINIMO PROGRAMOS APRAŠYMAS

Biudžetiniai metai	2014 - ieji metai
Asignavimų valdytojas (-ai), kodas	Prienų rajono savivaldybės administracija, 288742590 Prienų „Žiburio“ gimnazija, 190189676 Prienų „Revuonos“ pagrindinė mokykla, 190189861 Prienų r. Jiezno gimnazija, 190881450 Prienų r. Veiverių Tomo Žilinsko gimnazija, 190193030 Prienų r. Stakliškių vidurinė mokykla, 190192277 Prienų „Ąžuolo“ progimnazija, 190190269 Prienų r. Balbieriškio pagrindinė mokykla, 190189338 Prienų r. Išlaužo pagrindinė mokykla, 190194851 Prienų r. Naujosios Ūtos pagrindinė mokykla, 190196489 Prienų r. Pakuonio pagrindinė mokykla, 190189523 Prienų r. Šilavoto pagrindinė mokykla, 190198344 Prienų r. Skriaudžių pagrindinė mokykla, 190197819 Prienų lopšelis-darželis „Pasaka“, 290213480 Prienų lopšelis-darželis “Gintarėlis“, 190213141 Prienų lopšelis-darželis “Saulutė“, 190212573 Prienų švietimo centras, 300047768 Prienų pedagoginė psichologinė tarnyba, 195095088 Prienų rajono savivaldybės kūno kultūros ir sporto centras, 190203567 Prienų r. Veiverių Antano Kučingio meno mokykla, 191553816 Prienų r. Jiezno muzikos mokykla, 191553392 Prienų meno mokykla, 190202465
Vykdytojas (-ai), kodas	Švietimo skyrius, 10 Prienų „Žiburio“ gimnazija, 10.1 Prienų „Revuonos“ pagrindinė mokykla, 10.2 Prienų r. Jiezno gimnazija, 10.3 Prienų r. Veiverių Tomo Žilinsko gimnazija, 10.4 Prienų r. Stakliškių vidurinė mokykla, 10.5 Prienų „Ąžuolo“ progimnazija, 10.6 Prienų r. Balbieriškio pagrindinė mokykla, 10.7 Prienų r. Išlaužo pagrindinė mokykla, 10.8 Prienų r. Naujosios Ūtos pagrindinė mokykla, 10.9 Prienų r. Pakuonio pagrindinė mokykla, 10.10 Prienų r. Šilavoto pagrindinė mokykla, 10.11 Prienų r. Skriaudžių pagrindinė mokykla, 10.12 Prienų lopšelis-darželis „Pasaka“, 10.13 Prienų lopšelis-darželis “Gintarėlis“, 10.14 Prienų lopšelis-darželis “Saulutė“, 10.15 Prienų švietimo centras, 10.16 Prienų pedagoginė psichologinė tarnyba, 10.17 Prienų rajono savivaldybės kūno kultūros ir sporto centras, 10.18 Prienų r. Veiverių Antano Kučingio meno mokykla, 10.19 Prienų r. Jiezno muzikos mokykla, 10.20 Prienų meno mokykla, 10.21

Programos pavadinimas	Ugdymo kokybės ir mokymosi aplinkos užtikrinimo programa	Kodas	1

Programos parengimo argumentai	Ugdymo kokybės ir mokymosi aplinkos užtikrinimo programa įgyvendinamos Lietuvos Respublikos švietimo įstatymo, Valstybinės švietimo strategijos 2013–2022 m. ir kitų teisės aktų nuostatos, o taip pat Lietuvos Respublikos vietos savivaldos įstatymu reglamentuotos savarankiškosios savivaldybės funkcijos (savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas; bendrojo ugdymo mokyklų moksleivių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas) ir valstybinės (valstybės perduotos savivaldybėms) funkcijos (priešmokyklinio ugdymo, bendrojo ugdymo, profesinio mokymo ir profesinio orientavimo organizavimas, savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas, mokyklų (klasių), vykdančių bendrojo ugdymo programas ir skirtų šalies mokiniams, turintiems išskirtinių gabumų ar specialiųjų poreikių, išlaikymas; mokinių nemokamo maitinimo savivaldybės įsteigtose mokyklose ir savivaldybės teritorijoje įsteigtose nevalstybinėse mokyklose administravimas ir nepasiturinčių šeimų mokinių, deklaravusių gyvenamąją vietą arba gyvenančių savivaldybės teritorijoje, aprūpinimo mokinio reikmenimis administravimas).
Ilgalaikis prioritetas (pagal SPP)	Išsilavinusios, sveikos ir pažangios bendruomenės plėtra	Kodas	2
Šia programa įgyvendinamas įstaigos/padalinio strateginis tikslas:	Užtikrinti gyventojams kokybiškas ir prieinamas švietimo, sveikatos apsaugos ir socialinės paramos paslaugas	Kodas	1
Programa	Tęstinė

Programos aprašymas: Ugdymo kokybės ir mokymosi aplinkos užtikrinimo programa siekiama suteikti kiekvienam asmeniui visaverčio savarankiško gyvenimo pagrindus ir padėti jam nuolat tobulinti savo gebėjimus. Prienų rajono savivaldybėje, įgyvendinant Lietuvos Respublikos įstatymų ir kitų teisės aktų nuostatas, organizuojamas formalusis (pradinis, pagrindinis, vidurinis) ir neformalusis (ikimokyklinis, priešmokyklinis, kitas neformalus vaikų bei suaugusiųjų) ugdymas, nuolatos siekiama didinti teikiamų ugdymo paslaugų kokybę ir prieinamumą. Savivaldybė siekia padėti ugdymo įstaigų bendruomenei kurti sveiką, psichologiškai saugią ir pedagogiškai veiksmingą ugdymo aplinką, sėkmingai spręsti konfliktus. Tam tikslui savivaldybė teikia, atitinkančias poreikius, pagalbos mokiniui (informacinę, psichologinę, socialinę pedagoginę, specialiąją pedagoginę ir specialiąją pagalbą bei sveikatos priežiūrą mokykloje) ir mokytojui (informacinę, konsultacinę, kvalifikacijos tobulinimo bei kitą pagalbą) paslaugas. Siekdama ugdyti gyventojų savarankiško mokymosi įgūdžius, savivaldybė skatina savišvietą (informacinių technologijų prieinamumo didinimas ir kt.) ir mokymosi visą gyvenimą poreikį. Efekto vertinimo kriterijus:  Mokinių, tęsiančių studijas aukštojo mokslo studijų programas vykdančiose įstaigose (universitetuose, kolegijose), dalis nuo visų brandos atestatus įgijusių mokinių skaičiaus, proc.
Programos tikslas	Užtikrinti visuotinį aukštos kokybės švietimo paslaugų prieinamumą savivaldybėje	Kodas	1
Tikslo aprašymas: Įgyvendinamu tikslu savivaldybė numato organizuoti formalųjį ir neformalųjį ugdymą, kelti ugdymo procese dalyvaujančių darbuotojų kvalifikaciją bei teikti kitas, Lietuvos Respublikos įstatymais ir kitais teisės aktais reglamentuotas švietimo paslaugas. Tikslu bus formuojama visiems bendruomenės nariams prieinama ir veiksminga ugdymo aplinka, siekiama didinti teikiamų švietimo paslaugų kokybę. Rezultato vertinimo kriterijus:  Vaikų ir jaunuolių dalyvavimas ugdymo procese, proc. Tikslui pasiekti numatoma įgyvendinti du uždavinius. 1 Uždavinys. Formuoti saugią, visiems bendruomenės nariams prieinamą ir veiksmingą ugdymo aplinką Įgyvendinamu tikslu Prienų rajono savivaldybė numato:  Organizuoti formaliojo ir neformaliojo ugdymo įstaigų veiklą: įgyvendinti ugdymo planus bendrojo ugdymo mokyklose ir neformaliojo švietimo programas bei profesinės linkmės modulius neformalųjį švietimą teikiančiose įstaigose; organizuoti ikimokyklinių įstaigų veiklą bei užtikrinti bendrojo ugdymo mokyklų aplinkos išlaikymą. Bendrasis ugdymas savivaldybėje vykdomas pagal pradinio, pagrindinio, vidurinio ir specialiojo ugdymo programas. Pradinio ugdymo programą vykdo progimnazija, pagrindinės, vidurinės mokyklos ir ilgosios gimnazijos, pagrindinio ugdymo programą – progimnazija, gimnazijos, vidurinės ir pagrindinės mokyklos, vidurinio ugdymo programą – gimnazijos, vidurinės mokyklos. Neformaliojo švietimo programos apima ikimokyklinį, priešmokyklinį ugdymą ir kitą neformalųjį vaikų bei suaugusiųjų švietimą. Priešmokyklinio ugdymo programą vykdo darželiai, progimnazija, pagrindinės ir vidurinės mokyklos ar kitas švietimo teikėjas, ikimokyklinio ugdymo programą – lopšeliai-darželiai, darželiai, ikimokyklinio ugdymo skyriai ar kitas švietimo teikėjas. Neformaliojo švietimo programas taip pat vykdo muzikos, meno, sporto ir kiti švietimo teikėjai.  Užtikrinti veiksmingą ugdymo aplinką: organizuoti ir vykdyti brandos egzaminus; atlikti mokyklų išorės vertinimus, veiklos įsivertinimą ir ugdymo programų akreditavimą. Vidurinis ugdymas skirtas padėti asmeniui įgyti bendrąjį dalykinį, sociokultūrinį, technologinį raštingumą, dorinę, tautinę ir pilietinę brandą, profesinės kompetencijos pradmenis ir (ar) kvalifikaciją. Tam būtina užtikrinti efektyvią ugdymo aplinką, tinkamai įgyvendinti formaliojo ugdymo programas. Siekiant įvertinti mokyklos veiklos būklę, o taip pat, kaip ugdymo programos atitinka teisės aktų reikalavimus, atliekami mokyklų išorės vertinimai, veiklos vertinimai ir ugdymo programų akreditavimas. Siekiant įvertinti mokinių, baigusių vidurinio ugdymo programas, kompetenciją ir žinių lygį, kasmet organizuojami ir vykdomi brandos egzaminai. Šiais egzaminais taip pat įvertinamas mokinių pasirengimas tęsti mokslus aukštesniosiose ar aukštosiose mokyklose.  Kelti ugdymo procese dalyvaujančių asmenų kvalifikaciją. Mokytojų kvalifikacijos tobulinimą reglamentuoja Lietuvos Respublikos švietimo įstatymas, Profesijos mokytojų kvalifikacijos tobulinimo nuostatai, Mokytojo profesinės kompetencijos aprašas ir kiti teisės aktai. Šia priemone Prienų rajono savivaldybė siekia kelti mokytojų kvalifikaciją, skatinti jų lyderystę, kuri leistų diegti mokiniams inovatyvų mąstymą, sudarytų sąlygas neatsilikti nuo naujovių ir plėsti akiratį. Produkto vertinimo kriterijai:  Mokyklų, kuriose įgyvendinti ugdymo planai, skaičius (proc.);  Neformalųjį ugdymą teikiančių įstaigų, kuriose įgyvendintos neformaliojo ugdymo programos, skaičius (proc.);  Įgyvendintų projektų, didinančių vadybinės ir pedagoginės veiklos kokybę, skaičius;  Brandos egzaminus laikiusių abiturientų skaičius (proc.);  Kvalifikaciją kėlusių asmenų skaičius;  Ikimokyklinių ugdymo įstaigų ugdytinių skaičius;  Vertintų (audituotų) ugdymo įstaigų ir akredituotų ugdymo programų skaičius;  Profesinės linkmės moduliuose dalyvavusių asmenų skaičius;  Mokyklų, gaunančių finansavimą, skaičius (proc.). 2 Uždavinys. Teikti paramą (psichologinę, pedagoginę ir kt.) savivaldybės mokiniams ir mokytojams Įgyvendinamu uždaviniu numatoma:  Teikti paramą nepasiturintiems rajono vaikams ir jaunuoliams: skirti socialinę pašalpą nepinigine forma (mokinių nemokamas maitinimas); įgyvendinti studijų rėmimo programos nuostatas. Siekiant didinti ugdymo paslaugų prieinamumą, o taip pat užtikrinti kiekvienam rajono jaunuoliui teisę mokytis ir įgyti kvalifikaciją, savivaldybėje numatoma teikti paramą nepasiturinčių šeimų vaikams. Nemokamo maitinimo paslauga priklauso vaikams ir jaunuoliams, kurių šeimoje vienam šeimos nariui tenkančios vidutinės pajamos yra mažesnės kaip 1,5 valstybės remiamų pajamų. Studijų rėmimo programa remiami gabūs jaunuoliai neturintys, galimybių studijuoti dėl materialinių sunkumų.  Formuoti prieinamą, psichologiškai saugią ir pedagogiškai veiksmingą ugdymo aplinką: organizuoti ir vykdyti neatlygintiną mokinių pavėžėjimą; užtikrinti Pedagoginės psichologinės tarnybos ir Švietimo centro darbą. Neatlygintinas mokinių pavėžėjimas vykdomas remiantis Lietuvos Respublikos švietimo įstatymo 36 straipsnio nuostatomis, kur nurodyta, kad toliau kaip 3 kilometrai nuo mokyklos gyvenantys kaimo bendrojo lavinimo mokyklų priešmokyklinio ugdymo grupių ir 1–8 klasių mokiniai privalo būti vežiojami į artimiausią atitinkamą savivaldybės ar kito steigėjo mokyklą mokykliniais autobusais ar kitu transportu bei Lietuvos Respublikos transporto lengvatų įstatymu. Pedagoginė psichologinė tarnyba ir Švietimo centras teikia pagalbą mokiniui, mokytojui ir mokyklai. Įstaigos siekia padėti įveikti ugdymosi, asmenybės raidos ir socializacijos sunkumus vaikams ir jaunuoliams, teikiant profesionalią informacinę ir konsultacinę pagalbą. O taip pat padėti mokinių šeimoms ir mokytojams įgyti būtinų vaikų ugdymo kompetencijų veiksmingai bendradarbiaujant vaikų problemų sprendime. Produkto vertinimo kriterijai:  Pagalbą gavusių mokinių ir mokytojų skaičius (proc.);  Studijų rėmimo programoje dalyvavusių asmenų skaičius;  Mokinių, gaunančių nemokamą maitinimą, skaičius (proc.);  Pavežamų mokinių skaičius (proc.).

Numatomas programos įgyvendinimo rezultatas: Įgyvendinus programos tikslus, uždavinius ir priemones, savivaldybėje bus užtikrinta visiems bendruomenės nariams prieinama ir veiksminga formaliojo ir neformaliojo ugdymo aplinka. Siekiant didinti teikiamų ugdymo paslaugų kokybę numatoma kelti ugdymo procese dalyvaujančių darbuotojų kvalifikaciją, o taip pat vykdyti nuolatinį ugdymo įstaigų vertinimą ir ugdymo programų akreditavimą. Atsižvelgiant į Lietuvos Respublikos įstatymų ir kirų teisės aktų nuostatas, savivaldybė organizuoja neatlygintiną vaikų, gyvenančių kaimo vietovėse pavėžėjimą iki ugdymo įstaigų, o taip pat teikia visapusišką pedagoginę ir psichologinę ir kitą pagalbą mokiniams, mokytojams ir mokyklai.

Galimi programos vykdymo ir finansavimo šaltiniai: Savivaldybės biudžetas, Valstybės biudžeto specialioji tikslinė dotacija.

Veiksmai, numatyti Prienų rajono plėtros strateginiame plane, kurie susiję su vykdoma programa: 2 PRIORITETAS. IŠSILAVINUSIOS, SVEIKOS IR PAŽANGIOS BENDRUOMENĖS PLĖTRA 2.2. Tikslas. Kurti efektyvią švietimo sistemą, atitinkančią atviroje pilietinėje visuomenėje ir rinkos ūkyje gyvenančio asmens poreikius 2.2.1. Uždavinys. Gerinti visą gyvenimą trunkančio mokymosi ir darbo rinkos paslaugų kokybę 2.3. Tikslas. Užtikrinti efektyvų, kokybišką ir rajono gyventojų poreikius atitinkantį, socialinių ir sveikatos paslaugų teikimą 2.3.3. Uždavinys. Skatinti privačią iniciatyvą, steigiant socialines, sveikatos, kultūros ir švietimo įstaigas 2.5. Tikslas. Tobulinti socialinę, sveikatos, kultūros, švietimo ir sporto infrastruktūrą 2.5.1. Uždavinys. Efektyviau panaudoti esamą kultūros, švietimo ir sporto įstaigų tinklą, koordinuojant jų veiklą 2.5.3. Uždavinys. Gerinti švietimo kokybę, modernizuojant mokymosi aplinką ir gerinant švietimo infrastruktūrą

Susiję įstatymai ir kiti norminiai teisės aktai: Lietuvos Respublikos švietimo įstatymas, Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos specialiojo ugdymo įstatymas, Lietuvos Respublikos socialinės paramos mokiniams įstatymas, Lietuvos Respublikos transporto lengvatų įstatymas, Valstybinė švietimo strategija 2013–2022 m., Lietuvos higienos normos HN 21: 2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, Lietuvos higienos normos HN 75: 2010 „Įstaiga, vykdanti ikimokyklinio ir (ar) priešmokyklinio ugdymo programas. Bendrieji sveikatos saugos reikalavimai“, Mokyklų aprūpinimo standartai, Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarka, Mokinio krepšelio lėšų apskaičiavimo ir paskirstymo metodika ir kt.

PATVIRTINTA

Prienų rajono savivaldybės tarybos

2014 m. kovo 27 d. sprendimu Nr. T3-49

1 b forma

PRIENŲ RAJONO SAVIVALDYBĖS SOCIALINĖS PARAMOS IR SVEIKATOS APSAUGOS PASLAUGŲ KOKYBĖS GERINIMO PROGRAMOS APRAŠYMAS

Biudžetiniai metai	2014 - ieji metai
Asignavimų valdytojas (-ai), kodas	Prienų rajono savivaldybės administracija, 288742590 Prienų rajono savivaldybės socialinių paslaugų centras, 300886599 Prienų rajono savivaldybės visuomenės sveikatos biuras, 301846675 Prienų globos namai, 190795318 Jiezno vaikų globos namai, 190201025
Vykdytojas (-ai), kodas	Socialinės paramos skyrius, 8 Prienų rajono savivaldybės socialinių paslaugų centras, 8.1 Prienų rajono savivaldybės visuomenės sveikatos biuras, 8.2 Prienų globos namai, 8.3 Jiezno vaikų globos namai, 8.4

Programos pavadinimas	Socialinės paramos ir sveikatos apsaugos paslaugų kokybės gerinimo programa	Kodas	2

Programos parengimo argumentai	Šia programa siekiama Prienų rajono savivaldybėje formuoti efektyvią socialinės paramos ir sveikatos apsaugos sistemą, užtikrinti tikslingą lėšų paskirstymą šias paslaugas teikiančioms įstaigoms, didinti sveikatos ir socialinių paslaugų prieinamumą, integruoti socialiai pažeidžiamus asmenis į visuomenę. Programa įgyvendinamos savarankiškosios savivaldybių funkcijos: socialinių paslaugų planavimas ir teikimas, socialinių paslaugų įstaigų steigimas, išlaikymas ir bendradarbiavimas su nevyriausybinėmis organizacijomis; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas; pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); savivaldybių sveikatos programų rengimas ir įgyvendinimas; parama savivaldybės gyventojų sveikatos priežiūrai; socialinių išmokų skyrimas, skaičiavimas ir mokėjimas. Valstybinės (valstybės perduotos savivaldybėms) funkcijos: kompensacijų (šildymo išlaidų, išlaidų šaltam ir karštam vandeniui ir kt.) skaičiavimas ir mokėjimas; mokinių nemokamo maitinimo savivaldybės įsteigtose mokyklose ir savivaldybės teritorijoje įsteigtose nevalstybinėse mokyklose administravimas ir nepasiturinčių šeimų mokinių, deklaravusių gyvenamąją vietą arba gyvenančių savivaldybės teritorijoje, aprūpinimo mokinio reikmenimis administravimas; socialinės globos teikimo asmenims su sunkia negalia užtikrinimas.
Ilgalaikis prioritetas (pagal SPP)	Išsilavinusios, sveikos ir pažangios bendruomenės plėtra	Kodas	2
Šia programa įgyvendinamas įstaigos/padalinio strateginis tikslas:	Užtikrinti gyventojams kokybiškas ir prieinamas švietimo, sveikatos apsaugos ir socialinės paramos paslaugas	Kodas	1
Programa	Tęstinė

Programos aprašymas: Programa siekiama užtikrinti socialiai pažeidžiamų gyventojų grupių pakankamą pragyvenimo lygį ir socialinę integraciją. Įgyvendinant programą mokamos socialinės išmokos. Šeimoms ir vieniems gyvenantiems asmenims, negalintiems savarankiškai apsirūpinti pakankamomis pragyvenimui lėšomis, skiriamos socialinės pašalpos (savivaldybės savarankiška funkcija) ir (ar) kompensacijos už svarbiausias komunalines paslaugas (valstybės deleguota funkcija). Senyvo amžiaus ar neįgaliems asmenims teikiamos socialinės globos ir slaugos paslaugos įstaigose bei socialinės priežiūros (pagalbos į namus) paslaugos. Socialinės rizikos šeimos mokomos socialinių įgūdžių, įgyvendinama šiose šeimose augančių vaikų teisė į šeimą, švietimą ir ikimokyklinį ugdymą. Vaikams našlaičiams ir tėvų globos netekusiems vaikams užtikrinama socialinė globa vaikų globos namuose. Socialinės paramos teikimą pagal gyventojų poreikius ir gyvenimo sąlygas organizuoja ir užtikrina Prienų rajono savivaldybės administracijos Socialinės paramos skyrius. Skyrius analizuoja ir prognozuoja socialinės paramos poreikį rajone, ruošia socialines globos programas, rengia ir teikia pasiūlymus Savivaldybės tarybai dėl socialinės paramos teikimo, socialinių paslaugų infrastruktūros plėtros, rūpinasi vykdomomis socialinės paramos bei neįgaliųjų socialinės integracijos programomis. Socialinių paslaugų valdymą įgyvendina Prienų rajono savivaldybės socialinių paslaugų centras. Prienų rajono savivaldybė siekia rūpintis savivaldybės gyventojų sveikata ir teikia Lietuvos Respublikos įstatymais ir kitais teisės aktais reglamentuojamas sveikatos priežiūros paslaugas. Siekiant mažinti gyventojų sergamumą ir mirtingumą, gerinti gyvenimo kokybę, teikiamos kokybiškos visuomenės sveikatos priežiūros paslaugos, finansuojamos sveikatos priežiūros paslaugos mokyklose, pirminio ir antrinio lygio gydymo įstaigų veikla, visuomenės sveikatos biuro veikla, o taip pat kasmet įgyvendinama visuomenės sveikatos rėmimo specialioji programa. Efekto vertinimo kriterijus:  Socialinės paramos tikslingumas, proc.
Programos tikslas	Organizuoti ir užtikrinti valstybės socialinės ir sveikatos politikos įgyvendinimą, mažinti socialinę atskirtį rajone	Kodas	1
Tikslo aprašymas: Socialinės paramos ir sveikatos apsaugos paslaugų kokybės gerinimo programa Prienų rajono savivaldybė siekia įgyvendinti Lietuvos Respublikos įstatymais ir kitais teisės aktais reglamentuojamą socialinę ir sveikatos politiką bei mažinti socialinę atskirtį rajone. Įgyvendinant programą bus teikiama piniginė socialinė parama, organizuojamos ir teikiamos socialinės paslaugos socialiai pažeidžiamiems asmenims, gerinama neįgaliųjų socialinė integracija, užtikrinama socialinė globa, teikiamos saugios ir kokybiškos visuomenės sveikatos priežiūros paslaugos, vykdoma gyventojų sveikatos stebėsena. Rezultato vertinimo kriterijai:  Savivaldybės biudžeto dalis, tenkanti socialiniai paramai, proc.;  Savivaldybės biudžeto dalis, tenkantis sveikatos priežiūrai, proc. Tikslui įgyvendinti išsikelti keturi uždaviniai: 1 Uždavinys. Užtikrinti Lietuvos Respublikos teisės aktais numatytos piniginės socialinės paramos teikimą Įgyvendindama šį uždavinį Prienų rajono savivaldybė numato: skirti ir mokėti išmokas (šalpos pensijos, šalpos našlaičių pensijos, slaugos išlaidų ar priežiūros (pagalbos) tikslinės kompensacijos, šalpos kompensacijos, šalpos pensijos už neįgaliųjų slaugą namuose, socialinės pensijos); skirti ir mokėti kompensacijas transporto išlaidų ir specialiųjų lengvųjų automobilių įsigijimui; skirti ir mokėti vienkartinę valstybės paramą ir kompensacijas (išsiaiškinus asmenis, turinčius teisę gauti šią paramą); skirti ir mokėti išmokas vaikams (vienkartinės išmokos gimus vaikui, išmokos vaikams, išmokos privalomosios tarnybos karių vaikams, globos (rūpybos) išmokos, vienkartinės išmokos būstui įsigyti arba įsikurti, vienkartinės išmokos nėščioms moterims); skirti ir mokėti piniginę socialinę paramą (socialines pašalpas ir kompensacijas už būsto šildymą, kietą kurą, šaltą vandenį); skirti ir mokėti laidojimo pašalpas; skirti nemokamą maitinimą moksleiviams; skirti paramą mokinio aprūpinimui mokinio reikmenimis; skirti vienkartinę materialinę paramą; organizuoti keleivių ir socialiai išskirtinų grupių asmenų pavėžėjimą ir kelių transporto vežėjų važiavimo išlaidų kompensavimą. Produkto vertinimo kriterijai:  Valstybinių išmokų ir piniginės socialinės paramos gavėjų skaičius;  Valstybės dotacijų, skirtų vykdyti valstybinėms funkcijoms, įsisavinimas, proc.;  Mokinių, aprūpintų mokinio reikmenimis, skaičius;  Kompensuotų pavėžėjimų skaičius. 2 Uždavinys. Organizuoti ir teikti socialines paslaugas įvairioms gyventojų socialinėms grupėms Socialinėmis paslaugomis suteikiama pagalba asmeniui (šeimai) dėl amžiaus, neįgalumo, socialinių problemų, iš dalies ar visiškai neturinčiam, neįgijusiam arba praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime. Socialinių paslaugų tikslas – sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, taip pat padėti įveikti socialinę atskirtį. Pagrindinis socialinių paslaugų teikimo organizatorius yra savivaldybė. Ji planuoja savo teritorijos gyventojams socialines paslaugas, nustato socialinių paslaugų finansavimo poreikį. Uždaviniu Prienų rajono savivaldybė numato: užtikrinti lovų išlaikymą slaugos ligoninėse seniems ir neįgaliems rajono gyventojams; teikti socialines paslaugas socialinės rizikos šeimomis auginančioms vaikus; užtikrinti ilgalaikių (trumpalaikių) socialinių paslaugų plėtrą seniems ir neįgaliems gyventojams rajono globos įstaigose; teikti socialinės priežiūros (pagalbos į namus) paslaugas seniems ir neįgaliems rajono gyventojams; organizuoti vaikų globos namų veiklą. Produkto vertinimo kriterijai:  Lovų, seniems ir neįgaliems asmenims, skaičius slaugos ligoninėse;  Socialines paslaugas gaunančių socialinės rizikos šeimų (auginančių vaikus) skaičius;  Ilgalaikes (trumpalaikes) socialines paslaugas gaunančių senų ir neįgalių asmenų skaičius;  Socialinę priežiūrą (pagalbą į namus) gaunančių senų ir neįgalių asmenų skaičius;  Valstybės dotacijų, skirtų vykdyti valstybinėms funkcijoms, įsisavinimas, proc.;  Vaikų skaičius globos namuose. 3 Uždavinys. Gerinti neįgaliųjų socialinę integraciją, užtikrinti socialinę globą Neįgaliųjų socialinė integracija Prienų rajono savivaldybėje organizuojama vadovaujantis Lietuvos Respublikos Neįgaliųjų socialinės integracijos įstatyme numatytais lygių ir galimybių, diskriminavimo prevencijos, visapusiško dalyvavimo, savarankiškumo ir pasirinkimo laisvės užtikrinimo, prieinamumo, neįgalumo kompensavimo, decentralizacijos, destigmatizacijos, perimamumo ir lankstumo, skirtingų poreikių tenkinimo principais. Neįgaliųjų socialinės integracijos sistemą sudaro medicininės, profesinės ir socialinės reabilitacijos paslaugų teikimas, specialiųjų poreikių tenkinimas specialiosios pagalbos priemonėmis, neįgaliųjų užimtumo rėmimas, socialinės paramos teikimas, Valstybinio socialinio draudimo fondo pensijų ir išmokų skyrimas ir mokėjimas, Privalomojo sveikatos draudimo fondo išmokų skyrimas ir mokėjimas, ugdymo paslaugų teikimas, lygių galimybių dalyvauti kultūros, sporto ir kitose visuomenės gyvenimo srityse užtikrinimas. Įgyvendindama šį uždavinį Prienų rajono savivaldybė numato: teikti socialinės globos paslaugas asmenims su sunkia negalia pensionatuose ir savivaldybės įstaigose; kompensuoti socialinės globos paslaugas neįgaliems asmenims pensionatuose, globos namuose ir vaikų globos namuose; pritaikyti būstą neįgaliesiems; įgyvendinti neįgaliųjų nevyriausybinių organizacijų projektų rėmimo programą. Produkto vertinimo kriterijai:  Asmenų su sunkia negalia, gavusių socialinės globos paslaugas, skaičius;  Neįgaliųjų, kuriems kompensuotos socialinės globos paslaugos, skaičius;  Neįgaliesiems pritaikytų butų skaičius;  Paremtų neįgaliųjų nevyriausybinių organizacijų projektų skaičius. 4 Uždavinys. Teikti gyventojams kokybiškas ir saugias sveikatos priežiūros paslaugas Visuomenės sveikatos priežiūra – organizacinių, teisinių, ekonominių, techninių, socialinių bei medicinos priemonių, padedančių įgyvendinti ligų ir traumų profilaktiką, išsaugoti visuomenės sveikatą bei ją stiprinti, visuma. Siekdama užtikrinti kokybiškas ir saugias sveikatos priežiūros paslaugas Prienų savivaldybė numato:  Užtikrinti visuomenės sveikatos biuro veiklą. Biuro funkcijos apima įvairių visuomenės sveikatos stiprinimo programų įgyvendinimą; visuomenės sveikatos stebėsenos (monitoringo) vykdymą; užkrečiamųjų ligų profilaktiką ir neinfekcinių ligų bei traumų kontrolę; vaikų ir jaunuolių sveikatos stiprinimo veiklą.  Vykdyti Visuomenės sveikatos rėmimo specialiąją programą. Šia programa, atsižvelgiant į savivaldybės bendruomenės sveikatinimo prioritetus, nustatomi bendruomenės sveikatos saugojimo, stiprinimo, ligų profilaktikos tikslai, uždaviniai, numatomos priemonės ir finansavimo šaltiniai. Produkto vertinimo kriterijai:  Visuomenės sveikatos biuro teikiamų paslaugų gavėjų skaičius;

Numatomas programos įgyvendinimo rezultatas: Asmenims dėl neįgalumo ir senyvo amžiaus bei vaikams, netekusiems tėvų globos, teikiant Lietuvos Respublikos teisės aktais numatytą piniginę socialinę paramą, sudaroma galimybė naudotis socialinėmis paslaugomis, mažinama socialinė atskirtis. Socialinių paslaugų kokybės gerinimas ir prieinamumo socialinės rizikos šeimoms ir vaikams, neįgaliesiems, senyvo amžiaus žmonėms didinimas, užtikrina šių socialiai pažeidžiamų gyventojų grupių socialinę integraciją. Teikiant kokybiškas ir saugias sveikatos priežiūros paslaugas skatinamas kiekvieno asmeninis rūpestis ir atsakomybė už savo sveikatą, užtikrinama ligų prevencija, sudaromos prielaidos gyventojų sergamumo ir mirtingumo mažėjimui, ugdomos sveikos gyvensenos nuostatos.

Galimi programos vykdymo ir finansavimo šaltiniai: Savivaldybės biudžetas, Valstybės biudžetas, Valstybės biudžeto specialioji tikslinė dotacija.

Veiksmai, numatyti Prienų rajono plėtros strateginiame plane, kurie susiję su vykdoma programa: 2. PRIORITETAS. IŠSILAVINUSIOS, SVEIKOS IR PAŽANGIOS BENDRUOMENĖS PLĖTRA 2.3. Tikslas. Užtikrinti efektyvų, kokybišką ir rajono gyventojų poreikius atitinkantį, socialinių ir sveikatos paslaugų teikimą 2.3.1. Uždavinys. Socialinių paslaugų teikimo gebėjimų stiprinimas, glaudžiai bendradarbiaujant su nevyriausybinėmis organizacijomis 2.3.2. Uždavinys. Propaguoti sveiką gyvenimo būdą ir stiprinti visuomenės sveikatą 2.3.3. Uždavinys. Skatinti privačią iniciatyvą, steigiant socialines, sveikatos, kultūros ir švietimo įstaigas 2.3.4. Uždavinys. Gerinti pirminės sveikatos priežiūros kokybę ir prieinamumą

Susiję įstatymai ir kiti norminiai teisės aktai: Lietuvos Respublikos Konstitucija, Lietuvos Respublikos vietos savivaldos įstatymas, Lietuvos Respublikos neįgaliųjų socialinės integracijos įstatymas, Lietuvos Respublikos piniginės socialinės paramos nepasiturinčioms šeimoms ir vieniems gyvenantiems asmenims įstatymas, Lietuvos Respublikos socialinių paslaugų įstatymas, Lietuvos Respublikos išmokų vaikams įstatymas, Lietuvos Respublikos valstybinių šalpos išmokų įstatymas, Lietuvos Respublikos socialinės paramos mokiniams įstatymas, Lietuvos Respublikos įstatymas „Dėl paramos mirties atveju“, Lietuvos Respublikos valstybės paramos žuvusiųjų pasipriešinimo 1940–1990 metų okupacijos dalyvių šeimoms įstatymas, Lietuvos Respublikos valstybės paramos ginkluoto pasipriešinimo (rezistencijos) dalyviams įstatymo, įstatymo „Dėl socialinės paramos asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms (1945 07 22–1991 12 31)“, nepriklausomybės gynėjų ir kitų nukentėjusių nuo 1991 m. sausio 11–13 d. ir po to vykdytos SSRS agresijos asmenų teisinio statuso pripažinimo įstatymo, įstatymo „Dėl papildomų socialinių garantijų šeimoms asmenų, nukentėjusių, kovojant už Lietuvos Respublikos laisvę, nuo 1991 m. sausio 11–13 d. vykdytos agresijos ir po to buvusių įvykių“ pakeitimo įstatymas, Lietuvos Respublikos sveikatos sistemos įstatymas, Lietuvos Respublikos visuomenės sveikatos priežiūros įstatymas, Lietuvos Respublikos visuomenės sveikatos stebėsenos įstatymas ir kt.

PATVIRTINTA

Prienų rajono savivaldybės tarybos

2014 m. kovo 27 d. sprendimu Nr. T3-49

1 b forma

PRIENŲ RAJONO SAVIVALDYBĖS KULTŪROS, SPORTO, JAUNIMO IR BENDRUOMENĖS VEIKLOS AKTYVINIMO PROGRAMOS APRAŠYMAS

Biudžetiniai metai	2014 - ieji metai
Asignavimų valdytojas (-ai), kodas	Prienų rajono savivaldybės administracija, 288742590 Prienų rajono savivaldybės viešoji biblioteka, 188210711 Prienų krašto muziejus, 188206823 Prienų kultūros ir laisvalaikio centras, 301792028 Veiverių kultūros ir laisvalaikio centras, 301792658 Balbieriškio kultūros ir laisvalaikio centras, 301792633 Jiezno kultūros ir laisvalaikio centras, 301792626 Stakliškių kultūros ir laisvalaikio centras, 301791983
Vykdytojas (-ai), kodas	Prienų rajono savivaldybės administracija, 1 Investicijų skyrius, 7 Švietimo skyrius Kultūros, sporto ir jaunimo skyrius Prienų rajono savivaldybės viešoji biblioteka, 10.23 Prienų krašto muziejus, 10.24 Prienų kultūros ir laisvalaikio centras, 10.30 Veiverių kultūros ir laisvalaikio centras, 10.31 Balbieriškio kultūros ir laisvalaikio centras, 10.32 Jiezno kultūros ir laisvalaikio centras, 10.33 Stakliškių kultūros ir laisvalaikio centras, 10.34

Programos pavadinimas	Kultūros, sporto, jaunimo ir bendruomenės veiklos aktyvinimo programa	Kodas	3

Programos parengimo argumentai	Kultūros, sporto, jaunimo ir bendruomenės veiklos aktyvinimo programa siekiama puoselėti savivaldybės kultūrinį patrauklumą, sudaryti sąlygas visiems gyventojams dalyvauti kultūrinėje ir sportinėje veikloje, aktyvinti jaunimo veiklą, remti bendruomenių iniciatyvas, formuoti teigiamą savivaldybės įvaizdį, skatinti turizmo veiklą. Programa įgyvendinamos savarankiškosios savivaldybės funkcijos: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose; muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra; savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra); kūno kultūros ir sporto plėtojimas, gyventojų poilsio organizavimas; sąlygų verslo ir turizmo plėtrai sudarymas ir šios veiklos skatinimas.
Ilgalaikis prioritetas (pagal SPP)	Patrauklios verslui ir turizmui aplinkos formavimas	Kodas	1

Išsilavinusios, sveikos ir pažangios bendruomenės plėtra

2
Šia programa įgyvendinamas įstaigos/padalinio strateginis tikslas:	Efektyviai spręsti gyventojų problemas, aktyvinti bendruomeninę, kultūrinę ir sportinę veiklą	Kodas	2
Programa	Tęstinė

Programos aprašymas: Kultūros poreikis, gebėjimas ja didžiuotis, kurti ir vertinti yra kiekvienos visuomenės gyvybingumo prielaida. Kultūra grindžiamas kūrybingumas neabejotinai įtakos naujų inovatyvių produktų ir paslaugų kūrimąsi, suteiks žmonėms įkvėpimą mokytis, sustiprins bendruomenės ir socialinių grupių sąsajas, pagerins vietovės įvaizdį, kurs ir skatins privačiojo ir viešojo sektoriaus partnerystę, teigiamai veiks miesto ir rajono plėtrą. Vykdant šią programą, Prienų rajono savivaldybė numato puoselėti kultūrines tradicijas rajone, kaupti ir saugoti krašto etnines, materialines ir dvasines vertybes, tinkamai organizuoti kultūros įstaigų veiklą, kelti kultūros paslaugų kokybę ir prieinamumą. Siekdama skatinti gyventojų įsitraukimą į savarankiškas ir organizuotas kūno kultūros ir sporto veiklas, įvairius rajoninius ir tarprajoninius sporto renginius, Savivaldybė sudarys sąlygas fizinio pasirengimo gerinimui, rajono sportininkų ir komandų dalyvavimui apskrities ir respublikinėse varžybose, teiks metodinę ir organizacinę pagalbą rajono seniūnijoms, mokykloms, sporto klubams. Programa numatoma remti bendruomenių iniciatyvas, pagal finansines galimybes skatinti nevyriausybinių ir jaunimo organizacijų vykdomus kultūrinius, socialinius ir kitus projektus, įgyvendinti Vietos plėtros 2014–2019 metų strategiją. Taip pat siekiama užtikrinant turizmo informacijos sklaidą, formuoti nuolatinio Savivaldybės įvaizdžio kūrimo, palaikymo ir gerinimo politiką. Efekto vertinimo kriterijus:  Kultūros ir sporto veikloje dalyvavusių gyventojų dalis tarp visų savivaldybės gyventojų, proc.
Programos tikslas	Skatinti gyventojų kultūrinį ir fizinį aktyvumą, remti bendruomeninių ir jaunimo organizacijų veiklą	Kodas	1
Tikslo aprašymas: Įgyvendinamu tikslu siekiama efektyviai organizuoti savivaldybės kultūros, sporto ir kūno kultūros įstaigų veiklą, užtikrinant žmogaus kompetencijų ugdymo, pritaikymo ir sklaidos visą jo gyvenimą nepertraukiamumą. Ugdyti bendruomeniškumo ir pasitikėjimo kultūros visuomenėje, atsakomybės ir solidarumo jausmą, įtvirtinant Lietuvos kultūrinę tapatybę, skleidžiant globalios Lietuvos idėją, užtikrinant kultūros paveldo išsaugojimą bei skatinant pačios visuomenės domėjimąsi ir dalyvavimą visame kūrybos procese. Taip pat šiuo tikslu bus vykdomas bendruomeninių, religinių, jaunimo ir kitų organizacijų rėmimas, vykdomas teigiamo, stipraus, stabilaus savivaldybės įvaizdžio kūrimas ir valdymas, įgyvendinama Vietos plėtros 2014 – 2019 metų strategija. Rezultato vertinimo kriterijus:  Organizuotų kultūros ir sporto renginių (varžybų) skaičiaus pokytis (lyginant su ankstesniais metais), proc. Tikslui pasiekti numatoma įgyvendinti tris uždavinius: 1 Uždavinys. Teikti kokybiškas ir prieinamas kultūros paslaugas, formuoti teigiamą savivaldybės įvaizdį Įgyvendinamu uždaviniu Prienų rajono savivaldybė numato:  Puoselėti kultūrinį savitumą ir gerinti kultūrines paslaugas rajono kultūros įstaigose. Kultūros ir laisvalaikio centruose, muziejuje bei bibliotekoje organizuojami įvairių žanrų renginiai: nuo edukacinių programų rengimo iki profesionalaus meno sklaidos. Kultūros įstaigos siekia puoselėti krašto etnokultūrines tradicijas, atsižvelgdamos į gyventojų kultūrinius poreikius ir išsikeltus strateginius tikslus.  Skirti lėšas dainų švenčių, valstybinių švenčių, etninės kultūros saugojimui ir tęstinumui.  Skatinti kultūros ir laisvalaikio centrų meno mėgėjų kolektyvų bei specialistų darbo efektyvumą. Prienų r. kultūros ir laisvalaikio centruose veikia per 65 įvairaus žanro mėgėjų meno kolektyvai, kurių veikloje dalyvauja per 700 dalyvių. Kultūros ir laisvalaikio centrai siekia puoselėti ir populiarinti mėgėjų meninę veiklą, etninę kultūrą, propaguoti profesionalųjį meną, organizuoti turiningą laisvalaikį, pramoginius renginius, rengti edukacines programas, rūpintis vertingiausių vietos kultūros tradicijų puoselėjimu, tęstinumu, kultūros formų įvairumu  Vykdyti teigiamą, stipraus, stabilaus savivaldybės įvaizdžio kūrimą ir valdymą. Šia priemone siekiama kurti prielaidas tikslingam informacijos apie Prienų rajono savivaldybę pristatymui Lietuvos visuomenei bei Europos šalims, formuoti nuolatinio savivaldybės įvaizdžio kūrimo, palaikymo ir gerinimo politiką bei siekti jos įgyvendinimo savivaldybės administracijos darbe.  Vykdyti etnokultūros ir tradicijų sklaidą Prienų krašto muziejuje. Prienų rajone veikia Prienų krašto muziejus ir 4 jo padaliniai. Prienų krašto muziejus saugo rajono teritorijos kultūros istoriją, etnografiją, tautodailę ir žymiausių krašto žmonių gyvenimą ir kūrybą atspindinčius muziejinių vertybių rinkinius bei sukauptas vertybes eksponuoja savo ekspozicijose. Muziejus atlieka ne tik vertybių kaupimo bei saugojimo funkcijas, bet ir aktyviai vykdo kultūrinę, šviečiamąją, mokomąją, informacinę veiklą, savo paslaugomis siekia tapti neatskiriama Prienų krašto visuomenės gyvenimo dalimi.  Tvarkyti kultūros paveldo objektus. Prienų rajono savivaldybėje yra 185 saugotini kultūros paveldo objektai, įrašyti į Lietuvos Respublikos kultūros vertybių registrą: 39 archeologijos, 5 mitologiniai, 66 dailės, 18 architektūros, 55 istorijos, 1 urbanistikos paminklas. Prienų rajono savivaldybė šiuo uždaviniu siekia išsaugoti kultūros paveldo objektus ir perduoti ateities kartoms, sudaryti sąlygas visuomenei tą saugomą turtą pažinti ir juo naudotis.  Skatinti turizmo veiklą. Turizmo sektorius Prienų rajone nepakankamai išplėtotas. Rajone veikia 10 kaimo turizmo sodybų, plačiai plėtojamas aviaturizmas, tačiau trūksta apgyvendinimo įstaigų, nepakankamai išnaudojamas Savivaldybės gamtinis potencialas. Siekdama skatinti turizmo paslaugų plėtrą Prienų rajono savivaldybė numatė: rinkti, kaupti ir nemokamai teikti informaciją apie turizmo paslaugas, lankomus objektus ir vietoves; rengti, leisti ir platinti informacinius bei kartografinius leidinius apie turizmo paslaugas, objektus ir vietoves. Produkto vertinimo kriterijai:  Kultūros ir laisvalaikio centrų paslaugų gavėjų skaičius, tūkst.;  Renginių, švenčių ir edukacinių programų rajone skaičius;  Paskatintų kultūros ir laisvalaikio centrų mėgėjų meno kolektyvų ir specialistų skaičius;  Savivaldybės įvaizdžio kūrimo ir valdymo priemonių skaičius;  Prienų krašto muziejaus lankytojų skaičius, tūkst..;  Skaitytojų skaičius bibliotekose, tūkst.;  Sutvarkytų kultūros paveldo objektų skaičius;  Turizmo veiklos skatinimo priemonių skaičius. 2 Uždavinys. Skatinti gyventojų sveikatingumą ir fizinį aktyvumą, aktyvinti jaunimo veiklą Įgyvendinamu uždaviniu Prienų rajono savivaldybė siekia remti kūno kultūros ir sporto organizacijų veiklą. Sportinę veiklą rajone organizuoja ir koordinuoja Prienų rajono savivaldybės kūno kultūros ir sporto centras, kuriame dirba 15 trenerių. Sporto centro treneriai veda krepšinio, futbolo, rankinio, lengvosios atletikos, orientavimosi sporto, irklavimo, kartingo, teniso, gimnastikos, badmintono treniruotes. Prienų rajone veikia 19 sporto klubų. Sporto klubai kartu su kūno kultūros ir sporto centru organizuoja ir vykdo rajoninius renginius ir sportines varžybas, dalyvauja įvairių sporto šakų Lietuvos lygų varžybose ir čempionatuose. Taip pat uždaviniu Savivaldybė numato populiarinti kūno kultūros ir sporto bei aktyvinti jaunimo veiklas. Šiomis veiklomis siekiama ugdyti ir lavinti sveiką asmenybę, didinti gyventojų fizinį aktyvumą bei mažinti sergamumą įvairiomis lėtinėmis neinfekcinėmis ligomis, kuo daugiau jaunimo įtraukti į organizuotą, tikslingą ir jiems įdomią veiklą, kovoti su nusikalstamumo ir narkomanijos apraiškomis jaunimo tarpe. Produkto vertinimo kriterijai:  Paremtų kūno kultūros ir sporto organizacijų skaičius;  Organizuotų sporto renginių, varžybų skaičius;  Organizuotų renginių jaunimui skaičius. 3 Uždavinys. Remti ir skatinti bendruomenių iniciatyvas Įgyvendinamu uždaviniu Prienų rajono savivaldybė numatė remti bendruomeninių, religinių ir kitų organizacijų veiklą. Šios organizacijos, atstovaudamos gyventojų interesus, inicijuoja aktualių problemų sprendimą, prisideda prie gyvenimo kokybės gerinimo rajone. Šių organizacijų dėka išryškėja atskirų piliečių grupių interesai ir poreikiai, kurie orientuoja savivaldybės politikus ir administraciją į jų tenkinimą. Uždaviniu taip pat numatomas Prienų rajono vietos veiklos grupės parengtos Vietos plėtros 2009–2014 metų strategijos įgyvendinimas, kuris vykdomas pagal 2 prioritetus: „VVG teritorijos gyventojų bendruomeniškumo ugdymas sukuriant tam reikalingą materialinę bazę ir puoselėjant krašto tradicijas“ (visuomeninės paskirties pastatų rekonstrukcija ir pritaikymas bendruomenės poreikiams bei tradicinių amatų centrų kūrimas); „VVG teritorijos gyvenamosios aplinkos patrauklumo didinimas ir gyvenimo sąlygų gerinimas sutvarkant ir sukuriant viešąją struktūrą“ (viešosios erdvės sutvarkymas, vandens tiekimo ir nuotekų sistemų rekonstrukcija ir įrengimas, sporto aikštynų įrengimas). Produkto vertinimo kriterijai:  Paremtų asociacijų, religinių bendruomenių ir bendrijų skaičius;  Vietos plėtros strategijos įgyvendinimas, proc.

Numatomas programos įgyvendinimo rezultatas: Prienų krašto muziejaus, Prienų Justino Marcinkevičiaus viešosios bibliotekos bei kultūros ir laisvalaikio centrų veiklos organizavimas sudarys prielaidas savivaldybės kultūrinio savitumo puoselėjimui, kultūrinių paslaugų gerinimui, etnokultūros tradicijų sklaidai, gyventojų kultūrinių poreikių tenkinimui. Teigiamo savivaldybės įvaizdžio formavimas ir turizmo veiklos skatinimas leis kurti prielaidas tikslingam informacijos apie savivaldybę pristatymui. Kūno kultūros ir sporto veiklos rėmimas skatins rajono gyventojų įsitraukimą į savarankiškas ir organizuotas sporto ir kūno kultūros veiklas, sudarys prielaidas gyventojų fizinio aktyvumo augimui, sveikatingumo rodiklių gerėjimui. Bendruomenių, jaunimo ir religinių organizacijų rėmimas , aktyvi Vietos bendruomenių tarybų veikla, padės išryškinti atskirų piliečių grupių interesus, poreikius ir problemas, prisidės prie šių problemų sprendimo ir subalansuotos rajono plėtros.

Galimi programos vykdymo ir finansavimo šaltiniai: Savivaldybės biudžetas, Socialinės apsaugos ir darbo ministerijos, Kultūros ministerijos programų ir Europos Sąjungos paramos lėšos.

Veiksmai, numatyti Prienų rajono plėtros strateginiame plane, kurie susiję su vykdoma programa: 1 Prioritetas. PATRAUKLIOS VERSLUI IR TURIZMUI APLINKOS FORMAVIMAS 1.2. Tikslas. Skatinti turizmo plėtrą Prienų rajone 1.2.4. Uždavinys. Modernizuoti ir pritaikyti turizmo reikmėms architektūrinius paminklus, muziejus, kultūros paveldo bei kitus objektus 1.2.5. Uždavinys. Išplėtoti turizmo informacines sistemas (lankstinukai, internetas ir t.t.) 1.4. Tikslas. Užtikrinti darnų kaimo vystymąsi 1.4.4. Uždavinys. Paremti kaimo bendruomenių iniciatyvas 2. Prioritetas. IŠSILAVINUSIOS, SVEIKOS IR PAŽANGIOS BENDRUOMENĖS PLĖTRA 2.4. Tikslas. Sudaryti sąlygas gyventojų savirealizacijai, kultūros puoselėjimui 2.4.1. Uždavinys. Etnokultūros išsaugojimas ir puoselėjimas 2.4.2. Uždavinys. Skatinti žmonių aktyvumą ir sudaryti sąlygas dalyvauti kultūrinėje veikloje 2.4.3. Uždavinys. Siekti glaudaus bendruomenių ir kultūros įstaigų bendradarbiavimo 2.5. Tikslas. Tobulinti socialinę, sveikatos, kultūros, švietimo ir sporto infrastruktūrą 2.5.1. Uždavinys. Efektyviau panaudoti esamą kultūros, švietimo ir sporto įstaigų tinklą, koordinuojant jų veiklą

Susiję įstatymai ir kiti norminiai teisės aktai: Lietuvos Respublikos vietos savivaldos įstatymas, Lietuvos Respublikos etninės kultūros valstybinės globos pagrindų įstatymas, Lietuvos Respublikos biudžetinių įstaigų įstatymas, Lietuvos Respublikos kultūros centrų įstatymas, Lietuvos Respublikos muziejų įstatymas, Lietuvos Respublikos bibliotekų įstatymas, Lietuvos Respublikos tautinio paveldo produktų įstatymas, Lietuvos Respublikos labdaros ir paramos įstatymas, Etninės kultūros valstybinė programa, Lietuvos Respublikos kūno kultūros ir sporto įstatymas, Lietuvos Respublikos Vyriausybės 2008 m. balandžio 2 d. nutarimu Nr. 339 patvirtinta Nacionalinė jaunimo verslumo ugdymo ir skatinimo 2008–2012 m. programa ir kt.

PATVIRTINTA

Prienų rajono savivaldybės tarybos

2014 m. kovo 27 d. sprendimu Nr. T3-49

1 b forma

PRIENŲ RAJONO SAVIVALDYBĖS SAVIVALDYBĖS PAGRINDINIŲ FUNKCIJŲ VYKDYMO IR VALDYMO TOBULINIMO PROGRAMOS APRAŠYMAS

Biudžetiniai metai	2014 - ieji metai
Asignavimų valdytojas (-ai), kodas	Prienų rajono savivaldybės administracija, 288742590 Prienų rajono priešgaisrinė tarnyba, 7077382 Finansų skyrius, 288742590 Kontrolės ir audito tarnyba, 188640990
Vykdytojas (-ai), kodas	Prienų rajono priešgaisrinė tarnyba, 1.4 Buhalterijos skyrius, 3 Finansų skyrius, 5 Socialinės paramos skyrius, 8 Žemės ūkio skyrius, 15 Ašmintos seniūnija, 17 Balbieriškio seniūnija, 18 Išlaužo seniūnija, 19 Jiezno seniūnija, 20 Naujosios Ūtos seniūnija, 21 Pakuonio seniūnija, 22 Prienų seniūnija, 23 Stakliškių seniūnija, 24 Šilavoto seniūnija, 25 Veiverių seniūnija, 26

Programos pavadinimas	Savivaldybės pagrindinių funkcijų vykdymo ir valdymo tobulinimo programa	Kodas	4

Programos parengimo argumentai	Lietuvos Respublikos vietos savivaldos įstatymu siekiama skatinti ir plėtoti vietos savivaldą kaip demokratinės valstybės raidos pagrindą. Siekiant skatinti vietos savivaldą, tinkamai atstovauti bendruomenės interesus ir įgyvendinti LR įstatymais ir kitais teisės aktais savivaldybei priskirtas funkcijas buvo parengta Savivaldybės pagrindinių funkcijų vykdymo ir valdymo tobulinimo programa. Programa siekiama užtikrinti sklandų savivaldybės tarybos, savivaldybės kontrolės ir audito tarnybos, savivaldybės administracijos ir jos padalinių bei į struktūrinius padalinius neįeinančių valstybės tarnautojų darbą, vykdyti savivaldybei priskirtas funkcijas bei užtikrinti prisiimtų finansinių įsipareigojimų vykdymą.
Ilgalaikis prioritetas (pagal SPP)	Patogios verslui ir turizmui aplinkos formavimas	Kodas	1

Išsilavinusios, sveikos ir pažangios bendruomenės plėtra

2
Šia programa įgyvendinamas įstaigos/padalinio strateginis tikslas:	Efektyviai spręsti gyventojų problemas, aktyvinti bendruomeninę, kultūrinę ir sportinę veiklą	Kodas	2
Programa	Tęstinė

Programos aprašymas: Prienų rajono savivaldybė pagal veiklos pobūdį įgyvendina vietos valdžios, viešojo administravimo ir viešųjų paslaugų teikimo funkcijas. Vietos valdžios funkcijas įstatymų nustatyta tvarka atlieka savivaldybės taryba, viešojo administravimo funkcijas – savivaldybės taryba, savivaldybės vykdomoji institucija (vykdomosios institucijos), kiti savivaldybės įstaigų ir tarnybų vadovai, valstybės tarnautojai, kuriems teisės aktai ar savivaldybės tarybos sprendimai suteikia viešojo administravimo teises savivaldybės teritorijoje. Viešąsias paslaugas teikia savivaldybių įsteigti paslaugų teikėjai arba pagal sudarytas sutartis kiti viešai pasirenkami fiziniai ar juridiniai asmenys. Pagal sprendimų priėmimo laisvę savivaldybės funkcijos skirstomos į savarankiškąsias ir valstybines (valstybės perduotas savivaldybėms). Įgyvendindama savarankiškąsias funkcijas, savivaldybė turi sprendimų iniciatyvos, jų priėmimo ir įgyvendinimo laisvę ir yra atsakinga už šių funkcijų atlikimą. Įgyvendindama valstybines (valstybės perduotas savivaldybėms) funkcijas savivaldybė turi įstatymų nustatytą sprendimų priėmimo laisvę, tačiau jos veiklą įgyvendinant šias funkcijas riboja valstybės institucijų ir (arba) pareigūnų sprendimai. Įgyvendindama Savivaldybės pagrindinių funkcijų vykdymo ir valdymo tobulinimo programą savivaldybė siekia užtikrinti sklandų savivaldybės darbo organizavimą, Lietuvos Respublikos įstatymais bei kitais teisės aktais jai priskirtų funkcijų vykdymą. Savivaldybė siekia skatinti vietos savivaldą, stiprinti bendruomenės ir viešojo sektoriaus sąveiką, didinti veiklos skaidrumą bei užtikrinti veiklos planavimą. Glaudus bendruomenės ir viešojo sektoriaus bendradarbiavimas išryškina atskirų piliečių grupių interesus ir poreikius, orientuoja savivaldybės politikus ir administraciją į jų tenkinimą. Veiklos planavimas ir pasiekimų vertinimas leidžia nustatyti tikslus ir suformuoti uždavinius, kuriuos įgyvendinus bus pasiekta subalansuota savivaldybės plėtra. Efekto vertinimo kriterijus:  Savivaldybės patenkintų (gyventojų ir verslo subjektų) prašymų dalis tarp visų gautų prašymų, proc.
Programos tikslas	Užtikrinti sklandų savivaldybės darbo organizavimą ir įgyvendinamų funkcijų vykdymą	Kodas	1
Tikslo aprašymas: Įgyvendinamu tikslu savivaldybė siekia užtikrinti sklandų savivaldybės tarybos, kontrolės ir audito tarnybos, savivaldybės administracijos ir jos padalinių bei į struktūrinius padalinius neįeinančių valstybės tarnautojų darbo organizavimą, mero fondo formavimą ir paskirstymą, efektyviai vykdyti Lietuvos Respublikos įstatymais ir kitais teisės aktais savivaldybei priskirtas funkcijas bei užtikrinti savalaikį savivaldybės skolinimosi poreikio finansavimą ir priimtų finansinių įsipareigojimų vykdymą. Rezultato vertinimo kriterijus:  Savivaldybės biudžeto dalis, skirta savivaldybės valdymui ir pagrindinių funkcijų vykdymui, proc. Tikslui pasiekti išsikelti trys uždaviniai: 1 Uždavinys. Efektyviai organizuoti savivaldybės darbą Įgyvendinamu uždaviniu numatoma užtikrinti sklandų ir efektyvų savivaldybės darbo organizavimą:  Savivaldybės tarybos darbo organizavimas. Prienų rajono savivaldybės taryba susideda iš įstatymų nustatyta tvarka demokratiškai išrinktų savivaldybės bendruomenės atstovų – 25 savivaldybės tarybos narių, turinčių vietos valdžios ir viešojo administravimo teises ir pareigas.  Savivaldybės administracijos darbo organizavimas. Prienų r. savivaldybės administracijos struktūrą sudaro Centralizuotas vidaus audito skyrius, 15 struktūrinių padalinių (Architektūros ir urbanistikos, Buhalterijos, Civilinės metrikacijos, Finansų, Informacinių technologijų, Investicijų, Kultūros, sporto ir jaunimo, Socialinės paramos, Statybos ir ekonominės plėtros, Švietimo, Teisės ir personalo, Turto valdymo, Ūkio, Vaikų teisių apsaugos ir Žemės ūkio skyriai), 3 į struktūrinius padalinius neįeinantys valstybės tarnautojai (Karo prievolės ir civilinės saugos vyriausiasis specialistas, Savivaldybės gydytojas ir Savivaldybės kalbos tvarkytojas) ir 10 struktūrinių teritorinių padalinių (Ašmintos, Balbieriškio, Išlaužo, Jiezno, Naujosios Ūtos, Pakuonio, Prienų, Stakliškių, Šilavoto ir Veiverių seniūnijos).  Lengvatinis keleivių vežimas ir nuostolių dengimas. Vadovaujantis LR Transporto lengvatų įstatymu Savivaldybė Vežėjui kompensuoja nuostolius už keleivių su lengvatiniais bilietais vežimą vietinio (priemiestinio) reguliaraus susisiekimo autobusais. Teisę įsigyti važiavimo bilietą su nuolaida reglamentuoja įstatymo 5 straipsnis. Keleivinį kelių transportą kontroliuoja valstybinės kelių transporto inspekcijos prie susisiekimo ministerijos pareigūnai, vežėjų ir savivaldybės administracijos specialistai, turintys kontrolieriaus pažymėjimus.  Savivaldybės kontrolės ir audito tarnybos darbo organizavimas. Tarnyba yra subjektas, prižiūrintis, ar teisėtai, efektyviai, ekonomiškai ir rezultatyviai valdomas ir naudojamas Prienų rajono savivaldybės turtas bei patikėjimo teise valdomas valstybės turtas, kaip vykdomas Savivaldybės biudžetas ir naudojami kiti piniginiai ištekliai. Uždaviniu taip pat numatoma:  Formuoti ir paskirstyti mero fondą. Mero fondas skirtas atstovavimo (reprezentacinėms) Lietuvoje ir užsienyje išlaidoms finansuoti: į savivaldybę atvykusių užsienio valstybių delegacijų, svečių, juos lydinčių asmenų priėmimo-transporto, nakvynės, maitinimo, vertėjų, gidų ir kitų paslaugų, gėlių, suvenyrų, atminimo dovanų pirkimo išlaidoms; užsienyje arba savivaldybėje rengiamų oficialių priėmimų-vaišių, pobūvių, banketų, kurie rengiami kokios nors delegacijos, svečių garbei, įstatymais nustatytų atmintinų ir švenčių dienų, valstybės ar savivaldybės jubiliejų, oficialių darbo susitikimų proga organizavimo išlaidoms; valstybei ir savivaldybei nusipelniusių asmenų jubiliejų, savivaldybės apdovanojimų įteikimo progomis teikiamų suvenyrų, gėlių, sveikinimo raštų pirkimo išlaidoms.  Regioninės plėtros programos įgyvendinimas. Prienų rajono savivaldybė yra viena iš VšĮ Kauno regiono plėtros agentūros dalininkių ir kasmet finansuoja Regioninės plėtros programą. 2014 m. numatoma finansuoti 5 programos priemones: Regioninio bendradarbiavimo programa; Kauno regiono tarptautinio bendradarbiavimo programa; Įvaizdžio programa – projektas „Kauno regiono pozityvus įvaizdis“; Europos Sąjungos struktūrinės paramos projektų rengimo ir įgyvendinimo programa; „Sveikatą stiprinantis regionas“ (Pasaulio sveikatos organizacijos (PSO) judėjimo „Sveiki regionai“ dalis) programa, narystė PSO. Produkto vertinimo kriterijai:  Savivaldybės tarybos narių skaičius;  Savivaldybės administracijos darbuotojų (etatų) skaičius;  Įsiskolinimo sumažėjimas proc.;  Savivaldybės kontrolės ir audito tarnybos darbuotojų (etatų) skaičius;  Prienų rajono savivaldybės balsų skaičius dalininkų susirinkimuose;  Mero fondo panaudojimas, proc. 2 Uždavinys. Įgyvendinti LR įstatymais ir kitais teisės aktais savivaldybei priskirtas funkcijas Uždaviniu numatoma įgyvendinti savarankiškąją savivaldybės funkciją – „Dalyvavimas, bendradarbiavimas užtikrinant viešąją tvarką, kuriant ir įgyvendinant nusikaltimų prevencijos programas“. Ši funkcija bus įgyvendinama vykdant priemonę „Viešosios tvarkos užtikrinimas ir prevencija“. Uždaviniu taip pat bus įgyvendinamos valstybinės (valstybės perduotos savivaldybėms) funkcijos. Lietuvos Respublikos vietos savivaldos įstatyme nurodytos 37 valstybinės (valstybės perduotos savivaldybėms) funkcijos. Dalies jų įgyvendinimas numatytas per kitose programose planuojamas priemones, todėl šiame uždavinyje apimamos tik šios valstybinės funkcijos: gyventojų registro tvarkymas ir duomenų valstybės registrui teikimas; archyvinių dokumentų teikimas; duomenų teikimas valstybinės pagalbos suteikimo registrui; vaikų ir jaunimo teisių apsauga; valstybinės kalbos vartojimo ir taisyklingumo kontrolė; civilinės būklės aktų registras; gyvenamosios vietos deklaravimas; pirminė teisinė pagalba; mobilizacijos administravimas; civilinės saugos organizavimas; žemės ūkio funkcijų vykdymas; priešgaisrinių tarnybų organizavimas; valstybinės žemės ir kito valstybinio turto valdymas, naudojimas ir disponavimas patikėjimo teise; melioracija ir dirvų kalkinimas; jaunimo teisių apsauga; viešosios tvarkos užtikrinimas ir prevencija. Produkto vertinimo kriterijus:  Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas, proc.;  Pašalintų melioracijos gedimų skaičius;  Teritorijos, kuriose užtikrinama viešoji tvarka, plotas kv. km. 3 Uždavinys. Užtikrinti prisiimtų finansinių įsipareigojimų vykdymą Pajamų plano neįvykdymas, investicinių projektų įgyvendinimas lemia augantį trumpalaikį ir ilgalaikį savivaldybės įsiskolinimą. Įgyvendinamu uždavinių Prienų rajono savivaldybė siekia užtikrinti savivaldybės skolinimosi savalaikį finansavimą ir prisiimtų finansinių įsipareigojimų vykdymą. 2014 m. numatoma grąžinti ilgalaikių paskolų dalį (1222,3 tūkst. Lt) ir mokėti palūkanas (452,2 tūkst. Lt). Tinkamai atlikus paskolų valdymo operacijas, bus įvykdyti savivaldybės įsipareigojimai ir sudarytos sąlygos tolimesniam skolinimuisi pagal poreikį ir neviršijant nustatytų skolinimosi limitų. Produkto vertinimo kriterijai:  Finansinių įsipareigojimų vykdymo savalaikiškumas, proc.

Numatomas programos įgyvendinimo rezultatas: Įgyvendinant programą Prienų rajono savivaldybė siekia užtikrinti efektyvų savivaldybės tarybos, kontrolės ir audito tarnybos, o taip pat savivaldybės administracijos darbą, užtikrinti Lietuvos Respublikos įstatymais ir kitais teisės aktais jai priskirtų funkcijų vykdymą. Programa padės užtikrinti savivaldybės skolinimosi savalaikį finansavimą ir prisiimtų įsipareigojimų valdymą bei vykdymą. Efektyvus ir sklandus savivaldybės darbas gerins gyventojų ir verslo subjektų aptarnavimo kokybę, padės formuoti teigiamą savivaldybės institucijų įvaizdį. Finansinių įsipareigojimų planavimas, rizikos vertinimas, valdymas bei vykdymas leis racionaliai paskirstyti išteklius ir planuoti poreikius atitinkančią savivaldybės plėtrą.

Galimi programos vykdymo ir finansavimo šaltiniai: Savivaldybės biudžetas, Valstybės biudžeto specialioji tikslinė dotacija.

Veiksmai, numatyti Prienų rajono plėtros strateginiame plane, kurie susiję su vykdoma programa: 1 PRIORITETAS. PATOGIOS VERSLUI IR TURIZMUI APLINKOS FORMAVIMAS 1.1. Tikslas. Skatinti rajono gyventojų verslumą bei vietos ekonomikos konkurencingumą 1.1.1. Uždavinys. Skleisti informaciją apie verslo plėtros galimybes rajone 1.3. Tikslas. Didinti Prienų rajono valdymo efektyvumą 2 PRIORITETAS. IŠSILAVINUSIOS, SVEIKOS IR PAŽANGIOS BENDRUOMENĖS PLĖTRA 2.1. Tikslas. Skatinti informacinės visuomenės plėtrą rajone 2.1.3. Uždavinys. Sudaryti galimybę rajono gyventojams gauti reikalingą informaciją naudojant informacines technologijas

Susiję įstatymai ir kiti norminiai teisės aktai: Lietuvos Respublikos vietos savivaldos įstatymas, Lietuvos Respublikos viešojo administravimo įstatymas, Lietuvos Respublikos valstybės tarnybos įstatymas, Lietuvos Respublikos viešųjų įstaigų įstatymas, Lietuvos Respublikos biudžetinių įstaigų įstatymas, Lietuvos Respublikos įmonių rejestro įstatymas, Lietuvos Respublikos akcinių bendrovių įstatymas, Lietuvos Respublikos valstybinės kalbos įstatymas, Lietuvos Respublikos vaikų teisių apsaugos įstatymas, Lietuvos Respublikos dokumentų ir archyvų įstatymas, Lietuvos Respublikos civilinis kodeksas, Lietuvos Respublikos pilietybės įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo pakeitimo įstatymas, Lietuvos Respublikos valstybės ir savivaldybių įmonių įstatymas, Lietuvos Respublikos valstybės ir savivaldybių turto privatizavimo įstatymas, Lietuvos Respublikos biudžeto sandaros įstatymas ir kt.

PATVIRTINTA

Prienų rajono savivaldybės tarybos

2014 m. kovo 27 d. sprendimu Nr. T3-49

1 b forma

PRIENŲ RAJONO SAVIVALDYBĖS APLINKOS APSAUGOS, VERSLO RĖMIMO IR KAIMO PLĖTROS PROGRAMOS APRAŠYMAS

Biudžetiniai metai	2014- ieji metai
Asignavimų valdytojas (-ai), kodas	Prienų rajono savivaldybės administracija, 288742590
Vykdytojas (-ai), kodas	Statybos ir ekonomines plėtros skyrius, 9 Žemės ūkio skyrius, 15

Programos pavadinimas	Aplinkos apsaugos, verslo rėmimo ir kaimo plėtros programa	Kodas	5

Programos parengimo argumentai	Programa parengta siekiant sudaryti palankias sąlygas Prienų rajono savivaldybėje veikiantiems žemės ūkio subjektams, skatinti smulkaus ir vidutinio verslo plėtrą, tausoti ir saugoti gamtinę aplinką. Programa vykdomos Lietuvos Respublikos vietos savivaldos įstatymu nustatytos savarankiškosios savivaldybės funkcijos: kraštovaizdžio, nekilnojamųjų kultūros vertybių ir savivaldybės įsteigtų saugomų teritorijų tvarkymas ir apsauga, savivaldybės teritorijoje esančių želdynų, želdinių apsauga, tvarkymas ir kūrimas, inventorizacijos, apskaitos, atskirųjų želdynų žemės sklypų kadastrinių matavimų ir įrašymo į Nekilnojamojo turto registrą organizavimas ir stebėsena; aplinkos kokybės gerinimas ir apsauga; komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų eksploatavimas; sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas; sąlygų verslo ir turizmo plėtrai sudarymas ir šios veiklos skatinimas; valstybinės (perduotos savivaldybėms) funkcijos: valstybei nuosavybės teise priklausančių melioracijos ir hidrotechnikos statinių valdymas ir naudojimas patikėjimo teise.
Ilgalaikis prioritetas (pagal SPP)	Patrauklios verslui ir turizmui aplinkos formavimas	Kodas	1

Patogios ir švarios aplinkos užtikrinimas

3
Šia programa įgyvendinamas įstaigos/padalinio strateginis tikslas:	Kurti kokybišką ir patrauklią gyvenamąją, turizmo ir verslo aplinką	Kodas	3
Programa	Tęstinė

Programos aprašymas: Įgyvendinant programą Prienų rajono savivaldybė siekia išsaugoti esamas melioracijos sistemas ir jų statinius, prailginti tinkamą jų funkcionavimą ir gerinti žemdirbystės sąlygas rajone. Melioracijos sistemų ir jų hidrotechninių statinių techninė būklė turi tiesioginę įtaką žemės ūkio naudmenų našumui, augalų augimo ir žemės ūkio darbų atlikimo sąlygoms. Dėl nepakankamo melioracijos sistemų funkcionavimo didėja žemės įdirbimo kaštai, blogėja išaugintos žemės ūkio produkcijos kokybė, mažėja jos kiekis, o tuo pačiu mažėja ir žemės ūkio sektoriuje dirbančių subjektų pajamos. Programa numatoma teikti finansinę paramą smulkaus ir vidutinio verslo (toliau SVV) ir žemės ūkio subjektams. Parama bus teikiama Prienų rajono savivaldybės smulkaus ir vidutinio verslo rėmimo bei kaimo plėtros rėmimo fondų lėšomis, kurios skirtos remti savarankiško užimtumo siekiančius fizinius asmenis bei įmones, o taip pat fizinius ir juridinius asmenims, užsiimančius žemės ūkio veikla arba teikiančius žemės ūkio veiklos subjektams paslaugas ar mokymus. Programa taip pat bus įgyvendinamos priemonės, mažinančios neigiamą ūkinės veiklos įtaką aplinkai: vykdomas komunalinių atliekų tvarkymas, taršos šaltinių šalinimas, gamtinės aplinkos priežiūra ir puoselėjimas, aplinkai padarytos žalos kompensavimas, ugdoma ekologiškai mąstanti visuomenė ir kt. Efekto vertinimo kriterijus:  Bendrosios žemės ūkio produkcijos vertės pokytis, proc. (lyginant su ankstesniais metais).
Programos tikslas	Sudaryti palankias ūkininkavimo sąlygas ir skatinti verslo plėtrą rajone	Kodas	1
Tikslo aprašymas: Įgyvendinant šį programos tikslą bus prižiūrimi, remontuojami ir rekonstruojami melioracijos statiniai, rengiama techninė dokumentacija, vykdoma melioruotos žemės apskaita ir melioracijos planinės medžiagos vektorizavimas. Taip pat iš Prienų rajono savivaldybės smulkaus ir vidutinio verslo rėmimo ir kaimo plėtros rėmimo fondų bus teikiama parama SVV ir žemės ūkio subjektams. Rezultato vertinimo kriterijai:  Atnaujintų melioracijos sistemų dalis tarp visų melioracijos sistemų, proc.;  Paramą gavusių SVV / žemės ūkio subjektų skaičiaus pokytis (lyginant su ankstesniais metais), proc. 1 Uždavinys. Užtikrinti tinkamą melioracijos sistemų ir statinių būklę Melioracijos sistemų ir jų hidrotechninių statinių bloga techninė būklė turi tiesioginę neigiamą įtaką žemės ūkio naudmenų našumui, augalų augimo ir žemės ūkio darbų atlikimo sąlygoms, todėl didėja žemės įdirbimo kaštai, blogėja išaugintos žemės ūkio produkcijos kokybė, mažėja jos kiekis. Tai mažina žemės ūkio sektoriuje dirbančių žmonių pajamas. Be to, dėl blogos melioracijos sistemų ir jų hidrotechninių statinių būklės laiku nenuvedamas paviršinio ir gruntinio vandens perteklius, todėl užmirksta žemės ūkio naudmenos, aplinkui esantys miškai bei sklypai, užteršiamas šachtinių šulinių vanduo. Visa tai blogina kaime gyvenančių žmonių gyvenimo sąlygas, patiriami materialiniai nuostoliai. Įgyvendinant šį uždavinį, bus atliekami darbai, kuriais siekiama išsaugoti esamas melioracijos sistemas ir jų statinius bei prailginti tinkamą šių sistemų funkcionavimą, taip gerinamos žemdirbystės sąlygos bei prisidedama prie kaimo plėtros. Bus vykdoma sausinimo sistemų nuvedamo tinklo, jų hidrotechninių statinių ir drenažo rinktuvų rekonstrukcija, priežiūra ir avarinis remontas. Siekiant gerinti drenažu sausinamų plotų būklę, Prienų rajono savivaldybė numato rengti techninius projektus (įskaitant ekspertizę). Techniniai projektai bus rengiami prioritetų tvarka, atsižvelgiant į ūkininkų prašymus rekonstruoti valstybei nuosavybės teise priklausančių melioracijos statinius. Produkto vertinimo kriterijai:  Žemės plotas kuriame pagerintos melioracijos sistemos, ha.;  Suremontuotų melioracijos statinių skaičius. 2 Uždavinys. Vykdyti melioruotos žemės ir statinių apskaitą, gerinti valdymo efektyvumą Įgyvendinant šį uždavinį numatoma vykdyti melioruotos žemės apskaitą ir melioracijos planinės medžiagos (melioracijos projektų) vektorizavimą. Melioruotos žemės ir melioracijos statinių apskaita yra sudėtinė žemės informacinės sistemos dalis ir apima visumą žinių apie teisinę, geografinę ir ūkinę melioruotos žemės ir melioracijos statinių būklę. Apskaitos objektas – Lietuvos Respublikos valstybinė ir privati melioruota žemė ir joje esantys melioracijos statiniai. VĮ Valstybinis žemėtvarkos institutas vykdo melioruotos žemės ir melioracijos statinių apskaitos tvarkytojo bei centrinio melioruotos žemės ir melioracijos statinių apskaitos duomenų banko funkcijas. Melioruotos žemės ir melioracijos statinių apskaitos duomenys, reikalingi valstybės valdžios ir valdymo institucijoms jų tiesioginėms funkcijoms atlikti, valstybės registrams, savivaldybėms, melioruotos žemės savininkams ir kitiems naudotojams apie jų žemėje esančius melioracijos statinius, teikiami nemokamai. Skenuotos planinės melioracijos medžiagos, susietos su LKS 94 koordinatėmis, vektorizavimas – tai melioracijos statinių kompiuterinės duomenų bazės kūrimas (pvz.: rinktuvų, sausintuvų ilgiai, atstumai ir pan.). Produkto vertinimo kriterijai:  Apskaitomas melioruotos žemės plotas, ha.;  Vektorizuotų melioracijos projektų plotas, ha.  Inventorizuotų želdynų ir želdinių proc. 3 Uždavinys. Remti žemės ūkio ir smulkaus ir vidutinio verslo subjektus Įgyvendinant uždavinį teikiama parama iš smulkaus ir vidutinio verslo rėmimo fondo. Finansinė parama iš šio fondo teikiama: daliai palūkanų už banko kreditus padengti; verslininkų mokymo kursus, seminarus organizuoti ir dalinai juos apmokėti; dalyvavimo parodose, konkursuose, šventėse ir kt. masiniuose renginiuose išlaidoms padengti; informacinių ir reklaminių leidinių apie SVV leidybai; verslo planų, paraiškų finansinei paramai iš kitų fondų gauti rengimo išlaidoms dalinai apmokėti; SVV plėtros programoms ir projektams finansuoti; išlaidoms už darbo saugos dokumentacijos sutvarkymą dalinai padengti; gamybinių pastatų ir statinių techninės dokumentacijos rengimo išlaidas dalinai padengti; už sukuriamą kiekvieną naują darbo vietą; tradiciniams amatams remti; įmonių, savo lėšomis pagerinusių savivaldybės turto būklę, rėmimui. Kaimo plėtros rėmimo fondo lėšos skiriamos: daliai palūkanų už banko kreditus padengti; mokymo kursams, seminarams, išvykoms organizuoti ir iš dalies apmokėti; dalyvavimo parodose ir konkursuose išlaidoms padengti; verslo planų, paraiškų finansinei paramai iš kitų fondų gauti rengimo išlaidoms iš dalies apmokėti; gamybinių pastatų ir statinių techninės dokumentacijos rengimo išlaidoms dalinai apmokėti; stichinių nelaimių nuostoliams dalinai apmokėti; geriausiems metų ūkininkams ir gražiausių kaimo sodybų šeimininkams skatinti; ūkininkų šventėms ir kitiems renginiams subsidijuoti; gyvulių produktyvumo kontrolės daliniam finansavimui; elektros galios didinimo bei naujo abonento pajungimo mokesčiui kompensuoti. Produkto vertinimo kriterijai:  Paramą gavusių žemės ūkio subjektų skaičius;  Paramą gavusių SVV subjektų skaičius.
Programos tikslas	Užtikrinti savivaldybės gyventojams saugią ir ekologiškai švarią aplinką	Kodas	2
Tikslo aprašymas: Įgyvendinant šį tikslą bus pagerinta Prienų rajono aplinkos būklė, racionaliai naudojami gamtos ištekliai, sumažinta ūkinės veiklos neigiama įtaka aplinkai. Tikslu numatoma vykdyti aplinkos išsaugojimo ir kokybės kontrolės, atliekų prevencijos ir tvarkymo, ekologinio švietimo ir kt. priemones. Rezultato vertinimo kriterijus:  Lėšų, skiriamų Aplinkos apsaugos rėmimo specialiosios programos įgyvendinimui, pokytis (lyginant su ankstesniais metais), proc. 1 Uždavinys. Vykdyti atliekų tvarkymo ir aplinkos apsaugos rėmimo priemones Įgyvendinant šį uždavinį bus vykdomas komunalinių atliekų tvarkymas ir įgyvendinama Aplinkos apsaugos rėmimo specialioji programa, kurios metu: šalinami aplinkos teršimo šaltiniai; kompensuojama aplinkai padaryta žala; skiriamos lėšos gamtosaugos objektams projektuoti, statyti, rekonstruoti, remontuoti ir eksploatuoti; įgyvendinama Savivaldybės visuomenės sveikatos rėmimo specialioji programa; vykdomos priemonės, numatytos Lietuvos Respublikos medžioklės įstatyme, kurios pagal Lietuvos Respublikos aplinkos apsaugos rėmimo specialiosios programos įstatymą gali būti finansuojamos šios programos lėšomis; vykdomos kitos aplinkos apsaugos priemonės. Produkto vertinimo kriterijai:  Sutvarkytų atliekų kiekis, ton.;  Aplinkos apsaugos rėmimo specialiosios programos įgyvendinimas, proc.

Numatomas programos įgyvendinimo rezultatas: Programos įgyvendinimas prisidės prie esamų melioracijos sistemų ir jų statinių išsaugojimo, leis prailginti tinkamą šių sistemų funkcionavimą. Parama žemės ūkio subjektams skatins rajono žemdirbius plėsti ir modernizuoti žemės ūkio veiklą, užtikrins informacijos bei naujausių mokslo pasiekimų ir technologijų sklaidą tarp žemdirbių. Smulkaus ir vidutinio verslo rėmimas skatins naujų darbo vietų kūrimą, investicijų pritraukimą, pažangių technologijų diegimą, veiklos konkurencingumo augimą. Vykdant atliekų tvarkymą ir įgyvendinant Aplinkos apsaugos rėmimo specialiąją programą sumažės aplinkos tarša, bus kompensuota aplinkai padaryta žala, prižiūrima, saugojama ir puoselėjama gamtinė aplinka, ugdoma ekologiškai mąstanti visuomenė ir kt.

Galimi programos vykdymo ir finansavimo variantai: Savivaldybės biudžetas, Valstybės biudžetas, Valstybės biudžeto specialioji tikslinė dotacija, ES lėšos.

Veiksmai, numatyti Prienų rajono plėtros strateginiame plane, kurie susiję su vykdoma programa: 1. PRIORITETAS. PATRAUKLIOS VERSLUI IR TURIZMUI APLINKOS FORMAVIMAS 1.1. Tikslas. Skatinti rajono gyventojų verslumą bei vietos ekonomikos konkurencingumą 1.1.1. Uždavinys. Skleisti informaciją apie verslo plėtros galimybes rajone 1.1.2. Uždavinys. Skatinti mokymo, informavimo paslaugų verslo sektoriaus atstovams plėtrą 1.4. Tikslas. Užtikrinti darnų kaimo vystymąsi 1.4.1. Uždavinys. Sukurti konkurencingą bei į ES orientuotą žemės ūkį 1.4.3. Uždavinys. Sukurti tinkamas sąlygas gyventi ir dirbti kaime 3. PRIORITETAS. PATOGIOS IR ŠVARIOS APLINKOS UŽTIKRINIMAS 3.3. Tikslas. Gerinti aplinkos kokybę 3.3.1. Uždavinys. Pagerinti geriamo vandens kokybę ir tiekimo sistemą bei nuotėkų išvalymo efektyvumą 3.3.2. Uždavinys. Vykdyti ekologinį švietimą apie taršos žalą, saugomas teritorijas ir pan. 3.3.3. Uždavinys. Diegti aplinkos taršos mažinimo priemones 3.3.4. Uždavinys. Skatinti erozijos pažeistų žemių rekultivavimą

Susiję įstatymai ir kiti norminiai teisės aktai: Lietuvos Respublikos vietos savivaldos įstatymas, Lietuvos Respublikos aplinkos apsaugos įstatymas, Lietuvos Respublikos melioracijos įstatymas, Lietuvos Respublikos atliekų tvarkymo įstatymas, Lietuvos Respublikos aplinkos monitoringo įstatymas, Lietuvos Respublikos geriamojo vandens tiekimo ir nuotėkų tvarkymo įstatymas, Lietuvos Respublikos savivaldybių aplinkos apsaugos rėmimo specialiosios programos įstatymas, Lietuvos Respublikos smulkaus ir vidutinio verslo plėtros įstatymas, Lietuvos Respublikos žemės ūkio ir kaimo plėtros įstatymas, Lietuvos Respublikos ūkininkų ūkio įstatymas.

PATVIRTINTA

Prienų rajono savivaldybės tarybos

2014 m. kovo 27 d. sprendimu Nr. T3-49

1 b forma

PRIENŲ RAJONO SAVIVALDYBĖS VIEŠOSIOS INFRASTRUKTŪROS PRIEŽIŪROS IR PLĖTROS PROGRAMOS APRAŠYMAS

Biudžetiniai metai	2014- ieji metai
Asignavimų valdytojas (-ai), kodas	Prienų rajono savivaldybės administracija, 288742590 Finansų skyrius, 288742590
Vykdytojas (-ai), kodas	Architektūros ir urbanistikos skyrius, 2 Finansų skyrius, 5 Statybos ir ekonomines plėtros skyrius, 9 Ūkio skyrius, 13

Programos pavadinimas	Viešosios infrastruktūros priežiūros ir plėtros programa	Kodas	6

Programos parengimo argumentai	Programa parengta siekiant užtikrinti savivaldybės viešųjų erdvių, komunalinio ūkio objektų, vietinės reikšmės kelių (gatvių) tvarkymą, atnaujinimą ir plėtrą, savivaldybei nuosavybės teise priklausančių pastatų ir busto būklės gerinimą, inžinerinių tinklų atnaujinimą ir plėtrą, teritorijų planavimo dokumentų rengimą. Programa įgyvendinamos savarankiškosios savivaldybių funkcijos: savivaldybei nuosavybės teise priklausančios žemės ir kito turto valdymas, naudojimas ir disponavimas juo; savivaldybės socialinio būsto fondo sudarymas ir jo remontas, socialinio būsto nuoma; teritorijų planavimas, savivaldybės teritorijos bendrojo plano ir detaliųjų planų sprendinių įgyvendinimas; statinių naudojimo priežiūra; savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas; savivaldybės teritorijoje esančių želdynų, želdinių apsauga, tvarkymas ir kūrimas, inventorizacijos, apskaitos, atskirųjų želdynų žemės sklypų kadastrinių matavimų ir įrašymo į Nekilnojamojo turto registrą organizavimas ir stebėsena; šilumos ir geriamojo vandens tiekimo bei nuotėkų tvarkymo organizavimas; sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas. Valstybinės (valstybės perduotos savivaldybėms) funkcijos: savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise.
Ilgalaikis prioritetas (pagal SPP)	Patrauklios verslui ir turizmui aplinkos formavimas	Kodas	1

Patogios ir švarios aplinkos užtikrinimas

3
Šia programa įgyvendinamas įstaigos/padalinio strateginis tikslas:	Kurti kokybišką ir patrauklią gyvenamąją, turizmo ir verslo aplinką	Kodas	3
Programa	Tęstinė

Programos aprašymas: Investiciniam ir gyvenamosios aplinkos patrauklumui aktuali viešųjų sveikatos, socialinių, švietimo, kultūros paslaugų įstaigų infrastruktūra. Esant nepatenkinamai ar nepakankamai išplėtotai šių įstaigų infrastruktūrai apsunkinamos įstaigų veiklos sąlygos, mažėja teikiamų paslaugų kokybė ir prieinamumas, neužtikrinamos tinkamos darbuotojų darbo sąlygos. Esant prastai viešųjų erdvių, transporto ir bendruomeninės infrastruktūros būklei nesukuriama palanki aplinka verslui, negarantuojama tinkama gyvenimo aplinka ir kokybė gyventojams. Bendruomeninės infrastruktūros būklė turi tiesioginę įtaką gyventojų saugumui. Nesutvarkyta aplinka, laisvalaikio praleidimo būdų trūkumas lemia didėjantį nusikalstamumą. Dėl fizinio daugiabučių gyvenamųjų namų susidėvėjimo, neatitinkančių šiandienos reikalavimų jų termoizoliacinių savybių auga ne tik šių namų atnaujinimo poreikis, tačiau kylant energijos kainoms, daugeliui namų ūkių tampa probleminis ir būsto išlaikymas. Daugiabučiuose esančiuose savivaldybės socialiniuose butuose gyvenantys mažas pajamas turintys bei socialiai pažeidžiami gyventojai nepajėgia užtikrinti tinkamos būsto priežiūros. Įgyvendinant programą, Prienų rajono savivaldybėje bus rengiami teritorijų planavimo dokumentai, vykdomas savivaldybės administracijai priklausančių pastatų, būsto, inžinerinės infrastruktūros atnaujinimas, užtikrinama viešųjų erdvių, komunalinio ūkio objektų ir susisiekimo infrastruktūros priežiūra, atnaujinimas ir plėtra. Efekto vertinimo kriterijus:  Verslumo lygis (veikiančių mažų ir vidutinių įmonių skaičius tenkantis 1000-iui gyventojų).
Programos tikslas	Užtikrinti savivaldybės pastatų, infrastruktūros ir kito turto efektyvų valdymą, priežiūrą bei plėtrą	Kodas	1
Tikslo aprašymas: Įgyvendinamu tikslu siekiama: gerinti Prienų rajono savivaldybės administracijai priklausančių pastatų ir socialinio būsto būklę; prisidėti prie daugiabučių gyvenamųjų namų, kuriuose yra savivaldybės socialiniai butai, atnaujinimo (modernizavimo); užtikrinti komunalinio ūkio objektų, viešųjų erdvių ir susisiekimo infrastruktūros priežiūrą, atnaujinimą ir plėtrą; vykdyti inžinierinių tinklų atnaujinimą. Rezultato vertinimo kriterijai:  Savivaldybės administracijai priklausančių pastatų, kuriuose vykdyti remonto darbai, skaičiaus pokytis (lyginant su ankstesniais metais), proc.;  Rekonstruotų kelių (gatvių) ilgio pokytis (lyginant su ankstesniais metais), proc. 1 Uždavinys. Gerinti savivaldybės administracijai priklausančių pastatų ir būsto būklę Uždaviniu numatoma gerinti Prienų rajono savivaldybei priklausančių pastatų, kuriuose įsikūrę viešąsias paslaugas teikiančios įstaigos (švietimo, sveikatos priežiūros, socialines paramos, kultūros), būklę. Daugelio šių pastatų būklė neatitinka dabartinių reikalavimų dėl susidėvėjimo, pakitusių higienos normų bei energijos taupymo. Šiuose pastatuose ekonomiškai neefektyvios šildymo sistemos, prastos būklės sanitariniai mazgai, vandentiekio ir kanalizacijos sistemos, reikalingos investicijos vidaus patalpų remontui. Esama situacija netenkina šiose įstaigose besilankančių Prienų rajono savivaldybės gyventojų poreikių, neužtikrina tinkamų įstaigų veiklos ir darbuotojų darbo sąlygų. Socialinio būsto fondą sudaro savivaldybei nuosavybės teise priklausantys gyvenamieji namai, jų dalys, butai (ir kitos tinkamos gyventi patalpos), skirti nuomoti asmenims (šeimoms), turintiems teisę į socialinį būstą. Šiuo metu dalis savivaldybei priklausančio socialinio būsto yra blogos techninės būklės, o šiuose butuose gyvenantys, daugiausia mažas pajamas gaunantys asmenys, neturi lėšų remontui. Siekdama spręsti šias problemas Prienų rajono savivaldybė kasmet vykdo socialinio būsto remonto darbus. Įgyvendindama šį uždavinį savivaldybė taip pat numatė skirti lėšas prisidėjimui prie daugiabučių namų atnaujinimo (modernizavimo), visų pirma tuose daugiabučiuose namuose, kuriuose yra savivaldybės socialiniai butai. Produkto vertinimo kriterijai:  Savivaldybei priklausančių pastatų, kuriuose atlikti remonto darbai, skaičius;  Socialinių butų, kuriuose atlikti remonto darbai, skaičius;  Daugiabučių namų, prie kurių atnaujinimo prisidėta, skaičius. 2 Uždavinys. Vykdyti savivaldybės teritorijų, infrastruktūros ir komunalinio ūkio objektų priežiūrą ir plėtrą Įgyvendindama šį uždavinį Prienų rajono savivaldybė siekia: užtikrinti miestų ir gyvenviečių gatvių apšvietimą, apšvietimo tinklų eksploataciją ir plėtrą; vykdyti savivaldybės komunalinio ūkio ir teritorijos tvarkymą (gatvių, žaliųjų plotų priežiūra, sanitarija, apželdinimas, kapinių tvarkymas); inžinierinių tinklų (vandentiekio, nuotekų, el. tiekimo šildymo sistemų tinklų) remonto darbus; komunalinio ūkio objektų atnaujinimą ir plėtrą. Vykdant gatvių priežiūrą ir tvarkymą atliekamas šiukšlių šlavimas ir išvežimas, sniego valymas, ledą tirpdančių priemonių barstymas. Bendrojo naudojimo teritorijose atliekamas šiukšlių rinkimas, sąnašų ir sniego valymas, ledą tirpdančių priemonių barstymas, žaliųjų vejų šienavimas, želdinių tvarkymas. Želdinių ir kapinių tvarkymas atliekamas vadovaujantis Prienų rajono savivaldybės tarybos patvirtintomis Prienų rajono savivaldybės želdynų ir želdinių apsaugos taisyklėmis ir Lietuvos Respublikos Vyriausybės patvirtintomis Kapinių tvarkymo taisyklėmis. Uždaviniu taip pat numatoma organizuoti viešuosius darbus. Viešieji darbai organizuojami tik laikino pobūdžio visuomenei naudingiems darbams atlikti. Jų tikslas – palaikyti darbinius įgūdžius ir padėti bedarbiams, įtrauktiems į teritorinės darbo biržos apskaitą, greičiau integruotis į darbo rinką bei sudaryti jiems sąlygas užsidirbti pragyvenimui būtinų lėšų. Produkto vertinimo kriterijus:  Eksploatuojamų gatvių šviestuvų skaičius;  Tvarkomas Prienų miesto teritorijos plotas, ha;  Remontuojamų inžinerinių tinklų sistemų skaičius;  Atnaujintų ar naujai įrengtų komunalinio ūkio objektų skaičius;  Viešiesiems darbams įdarbintų asmenų skaičius. 3 Uždavinys. Prižiūrėti, plėsti ir modernizuoti susisiekimo infrastruktūrą Automobilių transportas yra svarbi Prienų rajono ekonominės ir socialinės infrastruktūros dalis, kurios funkcija yra tenkinti visuomenės ir ūkio subjektų poreikius vežant krovinius bei keleivius. Tinkama transporto infrastruktūros priežiūra sudaro ne tik geras susisiekimo galimybes automobilių transportui, bet ir padeda sukurti saugesnę gyvenamąją aplinką bendruomenės nariams. Siekdama užtikrinti tinkamą vietinės reikšmės kelių (gatvių) tinklo būklę Prienų rajono savivaldybė kiekvienais metais vykdo kelių (gatvių) remonto, priežiūros, rekonstrukcijos ir plėtros darbus, finansuojamus Lietuvos Respublikos kelių priežiūros ir plėtros programos lėšomis. Šie darbai būtini siekiant mažinti transporto grūstis, kelionės laiko sąnaudas, didinti automobilių ir pėsčiųjų eismo saugumą. Produkto vertinimo kriterijai:  Rekonstruojamų ar naujai įrengiamų vietinės reikšmės kelių (gatvių) ilgis, km;  Prižiūrimų vietinės reikšmės kelių (gatvių) ilgis, km.
Programos tikslas	Užtikrinti kompleksišką savivaldybės teritorijos planavimą ir valdymą	Kodas	2
Tikslo aprašymas: Teritorijų planavimas – tai procedūra teritorijos vystymo bendrajai erdvinei koncepcijai, žemės naudojimo prioritetams, aplinkosaugos, paminklosaugos ir kitoms sąlygoms nustatyti, žemės, miško ir vandens naudmenų, gyvenamųjų vietovių, gamybos bei infrastruktūros sistemai formuoti, gyventojų užimtumui reguliuoti, fizinių ir juridinių asmenų veiklos plėtojimo teisėms teritorijoje nustatyti. Savivaldybė organizuoja teritorijų planavimo dokumentų rengimą, derinimą, tvirtinimą atitinkamų rūšių teritorijų planavimo dokumentų rengimo taisyklėse nustatyta tvarka. Rezultato vertinimo kriterijus:  Parengtų teritorijų planavimo dokumentų skaičiaus pokytis (lyginant su ankstesniais metais). 1 Uždavinys. Gerinti savivaldybės administracijai priklausančio turto ir savivaldybės teritorijos valdymą Šiuo uždaviniu Prienų rajono savivaldybė numato įdiegti ir administruoti geografinės informacinės sistemos (GIS) duomenų bazę. Geografinė informacinė sistema – tai kompiuterinė techninių ir programinių priemonių bei geoduomenų visuma, skirta geoduomenims įvesti, saugoti, analizuoti bei sisteminti ir geoinformacijai pateikti. Geografinė informacija savivaldybėse atlieka svarbų vaidmenį vykdant teritorijų planavimą, aplinkos apsaugą, žemėtvarką, miškotvarką, gamtos išteklių valdymą ir gyventojams bei verslui skirtų paslaugų plėtrą. Geografinių duomenų prieinamumas ir tikslumas yra lemiamas faktorius savivaldybei priimant sprendimus ir plėtojant kokybiškas paslaugas. Uždaviniu taip pat numatoma vykdyti bešeimininkio turto nustatymą, įteisinimą savivaldybės vardu ir įtraukimą į apskaitą. Rengiami dokumentai ir organizuojamas patalpų, ar statinių įtraukimas į privatizavimo objektų sąrašą. Skelbiama su privatizavimu susijusi informacija per žiniasklaidą, susidaro išlaidos dėl pažymų gavimo, žemės panaudos sutarčių sudarymo, jų registravimo, turto vertinimo, audito, objektų reklamos ir kt. Produkto vertinimo kriterijai:  Įteisinto nekilnojamojo turto objektų skaičius;  Įdiegta GIS duomenų bazė;  GIS duomenų bazės aprėptis, nuo visos savivaldybės teritorijos, proc. 2 Uždavinys. Rengti teritorijų planavimo dokumentus, atlikti reikiamus tyrimus ir matavimus Uždaviniu savivaldybė numato:  Rengti detaliuosius planus žemės sklypų suformavimui - stadionui su sporto kompleksu, parkui ir paplūdimiui prie Sodo g. Jiezno mieste; nuosavybės teisėms atkurti į turėtą žemę Prienų mieste; apie 0,17 ha ploto lauko teniso aikštelėms Prienų mieste; Prienų miesto estradai su prieigomis; grąžinamiems natūra žemės sklypams; kitiems savivaldybės objektams.  Rengti specialiuosius planus - Peršėkės upės Prienų rajono savivaldybėje apsaugos zonos ir pakrantės apsaugos juostos nustatymui; kitiems savivaldybės objektams.  Rengti bendruosius planus - Balbieriškio miesteliui. Taip pat uždaviniu numatoma rengti žemės sklypų planus (savivaldybės objektams ir prie daugiabučių gyvenamųjų namų), rengti Prienų rajono savivaldybės teritorijos administracinių ribų nustatymo (keitimo) projektą ir detalųjį administracinių ribų projektą. Rengdama teritorijų planavimo dokumentus Prienų rajono savivaldybė siekia: išlaikyti savivaldybės teritorijos socialinio, ekonominio ir ekologinio vystymo pusiausvyrą; formuoti sveiką ir harmoningą gyvenamąją, darbo ir poilsio aplinką, infrastruktūros sistemų plėtojimo politiką; rezervuoti (nustatyti) teritorijas infrastruktūros ir kitų veiklos sričių, skirtingų rūšių žemės naudmenų plėtrai; saugoti, racionaliai naudoti ir atkurti gamtos išteklius, gamtos ir kultūros paveldo vertybes, tarp jų ir rekreacijos išteklius; palaikyti ekologinę pusiausvyrą arba ją atkurti; suderinti fizinių ir juridinių asmenų ir savivaldybės interesus dėl teritorijos ir žemės sklypų naudojimo bei veiklos plėtojimo; skatinti investicijas socialiniam ekonominiam savivaldybės vystymui. Produkto vertinimo kriterijai:  Parengtų specialiųjų planų skaičius;  Parengtų detaliųjų planų skaičius;  Parengtų kartografinių planų skaičius;  Parengtų projektų skaičius;  Parengtų bendrųjų planų skaičius.

Numatomas programos įgyvendinimo rezultatas: Įgyvendinus programą pagerės Prienų rajono savivaldybės administracijai priklausančių pastatų ir socialinio būsto būklė. Programa leis užtikrinti komunalinio ūkio objektų, viešųjų erdvių ir susisiekimo infrastruktūros priežiūrą, atnaujinimą ir plėtrą. Visa tai leis formuoti pilnavertę, sveiką ir harmoningą gyvenamąją, darbo ir poilsio aplinką, užtikrins tinkamas viešąsias paslaugas teikiančių (švietimo, sveikatos priežiūros, socialines paramos, kultūros) įstaigų veiklos sąlygas, didins savivaldybės patrauklumą investicijoms ir verslui. Savivaldybės kelių (gatvių) priežiūra ir atnaujinimas didins eismo saugumą, mažins neigiamą transporto poveikį aplinkai. Įgyvendintos eismo saugą gerinančios priemonės mažins eismo įvykių tikimybę. Teritorijų planavimas užtikrins subalansuotą savivaldybės teritorijos raidą, kryptingą infrastruktūros objektų plėtrą, skatins investicijas.

Galimi programos vykdymo ir finansavimo šaltiniai: Savivaldybės biudžetas, Valstybės biudžeto specialioji tikslinė dotacija, Kelių priežiūros ir plėtros programos lėšos, ES lėšos.

Veiksmai, numatyti Prienų rajono plėtros strateginiame plane, kurie susiję su vykdoma programa: 1. PRIORITETAS. PATRAUKLIOS VERSLUI IR TURIZMUI APLINKOS FORMAVIMAS 1.1. Tikslas. Skatinti rajono gyventojų verslumą bei vietos ekonomikos konkurencingumą 1.1.4. Uždavinys. Atlikti teritorinį bei detalųjį planavimą vietovėse, skirtose naujoms investicijoms 1.3. Tikslas Didinti Prienų rajono valdymo efektyvumą 1.3.1. Uždavinys. Tobulinti esamą ir kurti vieningą geoinformacinę sistemą 3. PRIORITETAS. PATOGIOS IR ŠVARIOS APLINKOS UŽTIKRINIMAS 3.1. Tikslas. Užtikrinti patogų ir saugų susisiekimą rajone 3.1.2. Uždavinys. Pagerinti rajono vietinių kelių dangos kokybę 3.2. Tikslas. Aktyvinti rezidentinių rajono teritorijų plėtrą 3.2.1. Uždavinys. Gerinti rezidencinių teritorijų apšvietimą 3.2.2. Uždavinys. Renovuoti viešojo sektoriaus pastatus

Susiję įstatymai ir kiti norminiai teisės aktai: Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos viešojo administravimo įstatymas, Lietuvos Respublikos viešųjų pirkimų įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Lietuvos Respublikos statybos įstatymas, Lietuvos Respublikos kelių įstatymas, Lietuvos Respublikos kelių priežiūros ir plėtros programos finansavimo įstatymas, Lietuvos Respublikos teritorijų planavimo įstatymas, Lietuvos Respublikos planuojamos ūkinės veiklos poveikio aplinkai vertinimo įstatymas, Lietuvos Respublikos aplinkos apsaugos įstatymas, Lietuvos Respublikos žemės įstatymas ir kt.

PATVIRTINTA

Prienų rajono savivaldybės tarybos

2014 m. kovo 27 d. sprendimu Nr. T3-49

1 b forma

PRIENŲ RAJONO SAVIVALDYBĖS INVESTICIJŲ PROGRAMOS APRAŠYMAS

Biudžetiniai metai	2014- ieji metai
Asignavimų valdytojas (-ai), kodas	Prienų rajono savivaldybės administracija, 288742590
Vykdytojas (-ai), kodas	Architektūros ir urbanistikos skyrius, 2 Informacinių technologijų skyrius, 6 Investicijų skyrius, 7 Statybos ir ekonomines plėtros skyrius, 9 Žemės ūkio skyrius, 15

Programos pavadinimas	Investicijų programa	Kodas	7

Programos parengimo argumentai	Lietuvos 2007–2013 m. ES struktūrinės paramos panaudojimo strategijoje nustatytas pagrindinis ES struktūrinės paramos panaudojimo tikslas – sparčiai gerinti sąlygas investuoti, dirbti ir gyventi Lietuvoje, kad ūkio augimo teikiama nauda pasiektų visus Lietuvos gyventojus. Norint pasiekti šį tikslą būtina imtis veiksmų nuo įvairių viešosios politikos reformų ir teisinio reguliavimo tobulinimo iki investicinių priemonių įgyvendinimo. Investicijų programa Prienų rajono savivaldybė siekia pasinaudojant ES struktūrinių fondų, Valstybės investicijų programos ir kitomis lėšomis modernizuoti savivaldybės viešuosius pastatus, inžinerinę ir susisiekimo, rekreacinę ir turizmo infrastruktūrą, sudaryti sąlygas kiekvienam bendruomenės nariui aktyviai įsitraukti į bendruomeninę veiklą, vykdyti kryptingą savivaldybės teritorijos vystymą, stiprinti savivaldybės administracinius gebėjimus ir viešojo administravimo efektyvumą. Gyvenamosios aplinkos kokybės gerinimas, bendruomeninės veiklos skatinimas ir investicinės aplinkos patrauklumo augimas ne tik padės išlaikyti esamus žmogiškuosius išteklius savivaldybėje, tačiau ir bus ilgalaikė investicija į rajono ūkio augimo ir verslo konkurencingumo skatinimą.
Ilgalaikis prioritetas (pagal SPP)	Patrauklios verslui ir turizmui aplinkos formavimas	Kodas	1

Išsilavinusios, sveikos ir pažangios bendruomenės plėtra

2

Patogios ir švarios aplinkos užtikrinimas

3
Šia programa įgyvendinamas įstaigos/padalinio strateginis tikslas:	Kurti kokybišką ir patrauklią gyvenamąją, turizmo ir verslo aplinką	Kodas	3
Programa	Tęstinė

Programos aprašymas: Blogos būklės arba neišplėtota rekreacinių zonų, turizmo traukos objektų ir sporto bazių infrastruktūra darko vietovių vaizdą, mažina gyvenamosios aplinkos patrauklumą ir neretai yra pavojinga aplinkai. Gyvenamosios ir investicinės aplinkos patrauklumą savivaldybėje taip pat mažina nepatenkinama dalies viešąsias paslaugų teikiančių įstaigų (socialinių, ugdymo ir kt. paslaugų) pastatų, inžinerinės ir susisiekimo infrastruktūros, o taip pat kultūros įstaigų (bibliotekos, muziejus, kultūros centro) pastatų ir bendruomeninės infrastruktūros būklė. Daugelio viešųjų įstaigų pastatams statyti, rekonstruoti ar remontuoti, per pastarąjį dešimtmetį, buvo skiriama nepakankamai lėšų. Nepakankamai išvystyta ir atnaujinama savivaldybės inžinerinė ir susisiekimo infrastruktūra lemia blogėjančias gyventojų gyvenimo sąlygas, didėjančią aplinkos taršą ir mažėjantį eismo saugumą keliuose. Įgyvendinama programa savivaldybė numato modernizuoti savivaldybės viešuosius pastatus, inžinerinę ir susisiekimo, rekreacinę ir turizmo bei kitą viešųjų paslaugų teikimui būtiną infrastruktūrą. Siekiant darnios ir kryptingos teritorijų plėtros bus rengiami teritorijų planavimo dokumentai. Šie dokumentai įgalins savivaldybę vykdyti teritorijų erdvinį vystymą, padės identifikuoti teritorijų naudojimo ir apsaugos principus. Įgyvendinus savivaldybės vidaus administravimo ir valdymo gerinimo, elektroninės demokratijos ir strateginio planavimo priemones bus sustiprinta bendruomenės ir viešojo sektoriaus sąveika, padidės veiklos skaidrumas, savivaldybės veikla bus vykdoma ir planuojama atsižvelgiant į užsibrėžtus strateginius tikslus ir išorinės bei vidinės aplinkos veiksnių pokyčius. Efekto vertinimo kriterijus:  Verslumo lygis (veikiančių mažų ir vidutinių įmonių skaičius tenkantis 1000-iui gyventojų).
Programos tikslas	Skatinti darnią rajono teritorinę plėtrą, modernizuojant viešuosius pastatus, erdves ir infrastruktūrą bei įgyvendinant aplinkos apsaugos rėmimo priemones	Kodas	1
Tikslo aprašymas: Įgyvendindama šį tikslą Prienų rajono savivaldybė numato modernizuoti ir plėtoti ugdymo įstaigų, sporto bazių, socialinių paslaugų, bendruomeninę ir laisvalaikio infrastruktūrą. Siekiant didinti rajono kultūrinį–turistinį patrauklumą bus modernizuojama ir plečiama kultūros įstaigų, rekreacijai ir turizmui tinkamų vietovių viešoji infrastruktūra. Prienų rajono savivaldybė numato didinti prie vandens tiekimo ir nuotekų valymo tinklų prisijungusių vartotojų skaičių, plėtoti ir modernizuoti susisiekimo infrastruktūrą. Tokiu būdu bus pagerinta savivaldybės gyventojų gyvenamoji aplinka, padidės eismo saugumas ir sumažės neigiamas ūkinės veiklos poveikis aplinkai. Rezultato vertinimo kriterijai:  Įgyvendintų viešųjų pastatų, bendruomeninės infrastruktūros ir gyvenamosios aplinkos gerinimo projektų skaičiaus pokytis (lyginant su ankstesniais metais), proc.;  Įgyvendintų inžinerinės ir susisiekimo infrastruktūros plėtros projektų skaičiaus pokytis (lyginant su ankstesniais metais), proc. 1 Uždavinys. Modernizuoti ir plėtoti ugdymo įstaigų ir sporto bazių infrastruktūrą Savivaldybės gyvenamosios aplinkos patrauklumas neatsiejamas nuo viešųjų paslaugų infrastruktūros ir jos prieinamumo. Didelių investicijų reikalauja savivaldybės formalųjį ir neformalųjį ugdymą teikiančių įstaigų (gimnazijos, vidurinės, pagrindinės mokyklos, lopšeliai–darželiai ir kt.), sporto bazių infrastruktūra. Daugelis ugdymo įstaigų statytos prieš kelis dešimtmečius ir nebeatitinka higienos normų reikalavimų: prasta pastatų sanitarinės higienos būklė, šaltos patalpos, neefektyvios šildymo sistemos, kiauri stogai ir kt. Dėl to moksleiviai dažniau serga, nelanko mokyklos, o tai atsiliepia mokymosi rezultatams. Daugelio savivaldybės sporto bazių infrastruktūra susidėvėjusi ir nepritaikyta aktyviai sportinei veikla. Esama situacija lemia mažėjantį gyventojų fizinį aktyvumą, įsitraukimą į savarankiškas ir organizuotas kūno kultūros ir sporto veiklas. Įgyvendinamu uždaviniu Prienų rajono savivaldybė numato tęsti Jiezno gimnazijos pastato, Prienų Revuonos vidurinės mokyklos pastato, Prienų „Žiburio“ gimnazijos pastato renovaciją ir pastatyti daugiafunkcinį sporto kompleksą. Produkto vertinimo kriterijai:  Rekonstruotų viešųjų pastatų skaičius;  Naujai įrengtų sporto kompleksų skaičius. 2 Uždavinys. Užtikrinti sveikatos ir socialinių paslaugų infrastruktūros plėtros projektų įgyvendinimą Prienų rajono savivaldybė planuoja teikti paraiškas paramai gauti socialiniu paslaugų plėtrai ES struktūriniams ir kitiems fondams. Produkto vertinimo kriterijai:  Naujai įkurtų / modernizuotų socialinių paslaugų centro padalinių skaičius; 3 Uždavinys. Didinti rajono kultūrinį-turistinį patrauklumą, skatinti bendruomenių veiklą ir amatų plėtrą Pastarąjį dešimtmetį kultūros įstaigų pastatams statyti, rekonstruoti ir remontuoti buvo skiriama nepakankamai lėšų. Savivaldybėje stokojama visuomeniniams poreikiams tinkamos kultūros infrastruktūros, esamų kultūros centrų, muziejų, bibliotekų infrastruktūra yra prastos būklės, o neretai – ir nepakankama bendruomeninei integracijai užtikrinti. Siekiant padidinti kaimo gyvenamosios aplinkos patrauklumą būtina modernizuoti bendruomeninę infrastruktūrą, bendruomenės poreikiams ir amatų plėtrai pritaikant viešuosius pastatus, tvarkant ir įrengiant rekreacines zonas, turizmo traukos objektus ir kitą infrastruktūrą. Pasinaudojant Valstybės investicijų programos lėšomis vykdoma Prienų kultūros ir laisvalaikio centro ir Prienų krašto muziejaus pastatų rekonstrukcija. Įgyvendinant Lietuvos kaimo plėtros 2007–2013 m. programos priemones, savivaldybė siekia kurti patrauklią aplinką gyventi ir dirbti kaimo vietovėse, modernizuojant ir bendruomenės poreikiams pritaikant Jiezno kultūros centrą. Siekdama didinti rajono turistinį patrauklumą savivaldybė numatė toliau įgyvendinti Vietos plėtros 2009 – 2014 m. strategiją. Gavus paramą, būtų vykdomi Prienų Kristaus Apsireiškimo bažnyčios vidaus ir stogo tvarkybos darbai, kuriems reikėtų paskolos. Produkto vertinimo kriterijai:  Kompleksiškai sutvarkytų kaimo gyvenamųjų vietovių skaičius;  Rekonstruotų patalpų plotas, kv.m;  Rekonstruotų viešųjų pastatų skaičius;  Rekonstruotų religinių objektų (statinių) skaičius;  Kultūriniam turizmui kompleksiškai pritaikytų vietovių skaičius. 4 Uždavinys. Vykdyti inžinerinių tinklų (vandentvarkos) ir susisiekimo infrastruktūros modernizavimo, aplinkos apsaugos rėmimo projektus Įgyvendinamu uždaviniu Prienų rajono savivaldybė numato didinti vandens tiekimo ir nuotekų tvarkymo paslaugų prieinamumą Prienų rajone. Šiuo metu Prienuose viešai prieinamomis vandens tiekimo bei nuotekų tvarkymo paslaugomis naudojasi atitinkamai 85 proc. ir 65 proc. gyventojų. Tokį vandens tiekimo ir nuotekų tvarkymo paslaugų prieinamumą lemia tai, kad yra gatvių, kuriose vandentiekio ir nuotekų tinklų visai nėra. Gyventojai, kurie neturi galimybės prisijungti prie viešų vandentiekio ir nuotekų tinklų, vartoja vandenį, kuris neatitinka higienos reikalavimų bei negali užtikrinti tinkamo nuotekų išvalymo. Automobilių transportas yra svarbi Prienų rajono savivaldybės ekonominės ir socialinės infrastruktūros dalis, kurios funkcija yra tenkinti visuomenės ir ūkio subjektų poreikius vežant krovinius ir keleivius. Šiuo metu dalis rajono kelių ir gatvių žvyruotos ar blogos būklės asfalto, todėl ribojamas eismo greitis, mažėja intensyvumas, atsiranda galimybė susidaryti transporto kamščiams, o tai įtakoja didesnį eismo nelaimių skaičių ir mažą eismo saugumą. Įgyvendinus transporto infrastruktūros plėtros projektus savivaldybėje bus pagerinta socialinė–ekonominė aplinka, sudarytos sąlygos patogesniam, saugesniam, mažiau avaringam eismui, sąlyginai sumažinta aplinkos tarša. Visa tai sąlygos kokybiškesnes gyvenimo sąlygas. Siekdama didinti viešųjų pastatų energijos vartojimo efektyvumą Prienų rajono savivaldybė įgyvendina projektus „Balbieriškio seniūnijos administracinio pastato renovacija“ ir Prienų rajono savivaldybės Balbieriškio miestelio visuomeninių pastatų šilumos ūkio rekonstrukcija ir biokuro katilų įrengimas“. Produkto vertinimo kriterijai:  Renovuotų ir naujai įrengtų vandens tiekimo ir nuotekų tvarkymo objektų skaičius;  Renovuotų ir naujai įrengtų vandens tiekimo ir nuotekų tvarkymo tinklų ilgis, km;  Rekonstruotų kelių ir gatvių ilgis, km;  Įgyvendintų aplinkos apsaugos rėmimo projektų (programų) skaičius.
Programos tikslas	Didinti savivaldybės veiklos efektyvumą, stiprinant administracinius gebėjimus ir užtikrinant kryptingą teritorinį vystymą	Kodas	2
Tikslo aprašymas: Įgyvendinamu tikslu siekiama užtikrinti kryptingą rajono teritorinį vystymą, planuojant teritorijos naudojimo bei apsaugos principus; didinti viešojo sektoriaus veiklos efektyvumą, diegiant strateginį planavimą, tobulinant valdymą ir taikant elektroninės demokratijos priemones. 1 Uždavinys. Rengti teritorijų planavimo dokumentus Įgyvendinamu uždaviniu Prienų rajono savivaldybė numato rengti teritorijų planavimo dokumentus:  Veiverių ir Balbieriškio miestelių bendrųjų planų parengimas. Teritorijų bendrojo plano nebuvimas neužtikrina darnios socialinės ir ekonominės teritorijų plėtros, netenkina visuomenės poreikių. Nesant teritorijų vystymo koncepcijai, investicijos į infrastruktūrą panaudojamos neefektyviai. Atsižvelgiant į tai 2013–2014 m. savivaldybėje rengiami Veiverių ir Balbieriškio miestelių bendrieji planai. Rengiant teritorijų bendruosius planus, bus suformuota teritorijų vystymo erdvinė koncepcija, numatomos gyvenimo ir aplinkos kokybę gerinančios, gamtos išteklių racionalų naudojimą užtikrinančios priemonės, plėtojama inžinerinė, susisiekimo ir kita visuomenės poreikiams tenkinti reikalinga infrastruktūra, nustatomos teritorijos, kurioms privaloma rengti ar keisti detaliuosius planus, numatomas socialinės ir kultūrinės infrastruktūros teritorinis vystymas ir kt.  Prienų rajono teritorijų planavimo dokumentų rengimas. Šio projekto metu bus parengti penki Prienų rajono teritorijų planavimo dokumentai: Prienų rajono Balbieriškio kapinių teritorijos detalusis planas, Stakliškių kaimo urbanizuotos teritorijos detalusis planas, Išlaužo kaimo urbanizuotų teritorijų detalusis planas, Pakuonio miestelio teritorijos bendrasis planas, Vietinės reikšmės ir vidaus schema –specialusis planas.  Prienų rajono savivaldybės miestų, seniūnijų ir kaimų administracinių ribų specialiojo plano– žemėtvarkos schemos parengimas. Specialiuoju planu siekiama nustatyti arba patikslinti savivaldybės miestų, seniūnijų ir kaimų administracines ribas, nustatyti teritorijų žemės naudojimo ir apsaugos koncepciją bei konkrečias tvarkymo priemonės. Prienų rajone yra 10 seniūnijų, kurių ribos yra nepakankamai tikslios. Tad parengus specialųjį planą bus galima vykdyti efektyvų įvairių veiklos sričių administravimą, identifikuoti įvairių veiklos subjektų, gyventojų nekilnojamojo turto buvimo vietą. Produkto vertinimo kriterijus:  Parengtų planavimo dokumentų skaičius. 2 Uždavinys. Didinti valdymo ir viešojo administravimo veiklos efektyvumą Uždaviniu savivaldybė numato:  Birštono, Jonavos, Kaišiadorių, Kėdainių, Prienų, Raseinių rajonų savivaldybių institucijų ir įstaigų darbuotojų kvalifikacijos tobulinimas. 2013 m. buvo pasirašyta finansavimo sutartis šiam projektui vykdyti. Pagrindinis pareiškėjas – Birštono rajono savivaldybė. Kitos savivaldybės projekte dalyvauja kaip partneriai. Projekto metu visų savivaldybių darbuotojai dalyvaus kvalifikacijos kėlimo mokymuose.  Produkto vertinimo kriterijai:  Mokymuose dalyvaujančių darbuotojų skaičius;

Numatomas programos įgyvendinimo rezultatas: Įgyvendinama programa numatoma modernizuoti ugdymo ir kultūros įstaigas, sporto bazes, plėsti socialinių paslaugų infrastruktūrą. Numatomi atlikti darbai didins viešųjų paslaugų kokybę ir prieinamumą, kurs patrauklią aplinką gyventi ir dirbti savivaldybėje. Rekreacijai, laisvalaikiui ir turizmui tinkamų vietovių viešosios infrastruktūros plėtra, bendruomeninės veiklos skatinimas sudarys prielaidas diversifikuoti kaimo gyventojų veiklą plėtojant tradicinius amatus bei skatins paslaugų ir aptarnavimo sektoriaus plėtrą. Inžinerinės ir susisiekimo infrastruktūros plėtra sudarys sąlygas gyventojams ir verslo subjektas gauti kokybiškas vandens tiekimo ir nuotekų tvarkymo paslaugas, didins eismo saugumą ir teritorijų pasiekiamumą, prisidės prie sumažėjusios aplinkos taršos. Teritorijų planavimo dokumentų rengimas užtikrins kryptingą savivaldybės teritorijos erdvinį vystymą, leis identifikuoti teritorijos naudojimo bei apsaugos principus. Savivaldybės darbuotojų kvalifikacijos kėlimo mokymai leis sustiprinti savivaldybės administracinius gebėjimus ir viešojo administravimo efektyvumą.

Galimi programos vykdymo ir finansavimo variantai: Savivaldybės biudžetas, Valstybės biudžetas, ES lėšos, skolintos lėšos.

Veiksmai, numatyti Prienų rajono plėtros strateginiame plane, kurie susiję su vykdoma programa: 1 PRIORITETAS. PATRAUKLIOS VERSLUI IR TURIZMUI APLINKOS FORMAVIMAS 1.1. Tikslas. Skatinti rajono gyventojų verslumą bei vietos ekonomikos konkurencingumą 1.1.2. Uždavinys. Skatinti mokymo, informavimo paslaugų verslo sektoriaus atstovams plėtrą 1.1.4. Uždavinys. Atlikti Prienų rajono teritorinį bei detalųjį planavimą 1.2. Tikslas. Skatinti turizmo plėtrą Prienų rajone 1.2.3. Uždavinys. Įrengti infrastruktūrinius objektus turizmo ir poilsio vietose 1.2.4. Uždavinys. Modernizuoti ir pritaikyti turizmo reikmėms architektūrinius paminklus, muziejus, kultūros paveldo bei kitus objektus. 1.4. Tikslas. Užtikrinti darnų kaimo vystymąsi 1.4.3. Uždavinys. Sukurti tinkamas sąlygas gyventi ir dirbti kaime 1.4.4. Uždavinys. Paremti kaimo bendruomenių iniciatyvas 2 PRIORITETAS. IŠSILAVINUSIOS, SVEIKOS IR PAŽANGIOS BENDRUOMENĖS PLĖTRA 2.5. Tikslas. Tobulinti socialinę, sveikatos, kultūros, švietimo ir sporto infrastruktūrą 2.5.2. Uždavinys. Kurti infrastruktūrą, užtikrinančią efektyvų, kokybišką, gyventojų poreikius atitinkančių socialinių, sveikatos ir laisvalaikio paslaugų teikimą 2.5.3. Uždavinys. Gerinti švietimo kokybę, modernizuojant mokymosi aplinką ir gerinant švietimo infrastruktūrą 3 PRIORITETAS. PATOGIOS IR ŠVARIOS APLINKOS UŽTIKRINIMAS 3.1. Tikslas. Užtikrinti patogų ir saugų susisiekimą rajone 3.1.2. Uždavinys. Pagerinti rajono vietinių kelių dangos kokybę 3.3. Tikslas. Gerinti aplinkos kokybę 3.3.1. Uždavinys. Pagerinti geriamo vandens kokybę ir tiekimo sistemą bei nuotėkų išvalymo efektyvumą

Susiję įstatymai ir kiti norminiai teisės aktai: Lietuvos Respublikos vietos savivaldos įstatymas; Lietuvos Respublikos biudžeto sandaros įstatymas, Lietuvos Respublikos viešojo administravimo įstatymas; Lietuvos 2007–2013 metų Europos Sąjungos struktūrinės paramos panaudojimo strategija ir veiksmų programa; Lietuvos Respublikos Vyriausybės nutarimas „Dėl strateginio planavimo metodikos patvirtinimo“, Lietuvos Respublikos teritorijų planavimo įstatymas, Lietuvos Respublikos vandens tiekimo ir nuotekų tvarkymo įstatymas; 2011–2019 m. Prienų rajono strateginis plėtros planas ir kt.